text:
Uppsala Hosts Annual Congress of EPDP Branch-1 in SwedenMonday, 21 August 2017 22:56 Written by EPDP Information Office
On 19 August 2017, the first branch of the Eritrean People's Democratic Party (EPDP) in Sweden held its annual congress in academically famed city of Uppsala under the slogan: "Law-based struggle guarantees victory of our cause!"
Opened by welcoming remarks of the out-going branch chairman, Dr. Habtemichael Tekle, the EPDP Branch-1 annual congress heard a moving solidarity message sent by the All-Europe Zone chairman, Mr. Ishaq Woldemariam.
EPDP Branch-2 chairman, Mr. Zehaie Keleta, who attended the congress at observer-level also presented an inspirational speech in which he recounted the challenges being faced by the Eritrean people and their struggle for a better future and urged the Uppsala congress participants to counter those challenges with redoubled resolve to win.
The branch annual congress, which went on for four hours, exhaustively discussed political, organizational and financial issues related to the branch and its performances in each sector of activity. The congress also took time to discuss the effective ways in implementing future programme of action and the paramount importance of each member to fully understand the party's political programme and the constitution. Also discussed and applauded was the renewed attention being given by the EPDP to joint work with sister organizations in the opposition camp.
Likewise, the Uppsala congress of EPDP Branch-1 frowned upon misguided elements bent at unnecessary mud-slinging on this worthy party and its committed and steadfast leadership and reaffirmed branch members' principled support to the EPDP Central Council and the Executive Committee.
The annual Branch-1 Congress was concluded after adopting the future action plan and electing a new branch leadership for a one-year term.
ሻሙናይ ስሩዕ ኣኼባ ማእከላይ ባይቶ ሰዲህኤMonday, 21 August 2017 22:38 Written by ቤት ጽሕፈት ዜና ሰዲህኤ
ሻሙናይ ስሩዕ ኣኼባ ማእከላይ ባይቶ ሰልፊ ዲሞክራሲ ህዝቢ ኤርትራ (ሰዲህኤ) ኣብ ዝመጽእ ዘሎ ቀዳም ዕለት 26 ነሓሰ 2017 ክጅምር ኢዩ።ኣኼባ ማእከላይ ባይቶ፡ ፈጻሚ ሽማግለ ኣብ ዝሓለፈ ዓመት (ካብ ክፍላ 2016 ክሳብ ክፍላ 2017) ናይ ዘካየዶም ንጥፈታት፡ ሃለዋት ህዝብን ደምበ ተቓውሞን ዝምልከት ጸብጻብ ክሰምዕን ክመያየጥን ኢዩ።
ኣብ ርእስ’ዚ፡ ኣኼባ ዝዛረበሎም ጕዳያት፡ እማመ ሰዲህኤ ንሓባራዊ ዕዮ ተቓወምቲ ሓይልታትን ምስ ተቓወምቲ ውድባት ዝካየድ ልዝብን፡ መስርሕ ምሕዳስ ሰልፍን ጕዳይ ዞባ ሰሜን ኣመሪካን ዘጠቓልል ክኸውን ኢዩ።
ኣብ መወዳእታ ድማ፡ ከም’ቲ ኣብ ነፍስወከፍ ዓመታዊ ኣኼባኡ ዝገብሮ፡ ማእከላይ ባይቶ፡ ኣቦ መንበርን ኣባላት ፈጻሚ ሽማግለን ብዲሞክራስያዊ ኣገባብ ክመርጽን ንውጽኢት ኣኼባ ዝምልከት መግለጺ ከውጽእን ኢዩ።
ዓመታዊ ጉባኤ ሰደህኤ ጨንፈር ሽወደን ቁ. 1 ብዓወት ተዛዚሙ።Sunday, 20 August 2017 18:27 Written by ቤት ጽሕፈት ዜና ሰዲህኤ
ብዕለት 19 ነሓሰ 2017 ጨንፈር ቁ. 1 ኣብ ሃገር ሽወደን ኣብ ትሕቲ ትካላዊ ቃልስና ዋሕስ ዓወትና!!! ዝብል ጭርሖ ኣብ ከተማ ኡፕሳላ ጕባኤኡ ኣካይዱ። ኣቦ ወንበር ጨንፈር ዶ/ ሃብተሚካኤል ተኽለብርሃን ናይ ሰላምታን እንቋዕ ደሓን መጻእኩምን መልእኽቱ ድሕሪ ምቕራብ: ምልኣተ ጉባኤን ኣጀንዳ ጉባኤን ብድምጺ ኣኼበኛታት ኣኼበኛታት ጸዲቑ።
ቀጺሉ ድማ፡ ሓው ኢሳቕ ወልደማርያም፡ ኣቦ ወንበር ሰልፊ ደሞክራሲ ህዝቢ ኤርትራ ዞባ ኤውሮጳ፡ ንጉባኤ ዝለኣኾ ናይ ደገፍ መልእኽቲ ተነቢቡ። ሓው ጽሃየ ቀለታ፡ ኣቦ መንበር ሰ.ደ.ህ.ኤ. ጨንፈር ሽወደን ቁ.2፡ ብኣካል ኣብ’ቲ ጕባኤ ተረኺቡ፡ ንህዝብና ካብ ኣርዑት ምልካውነት ንምንጋፍ ዝግበር ቃልሲ መሪር ቃልሲ ክሕይልን ሓድነት ሰልፊ ክዕቆብን ኩሉ ዝከኣል ጻዕርታት ክግበር ድሕሪ ምዝኽኻር። ምእንቲ ሰላምን ፍትሕን ዕጥቅና ብዝያዳ ከነደልድል ከም ዘሎና ድማ ኣስሚርሉ። ብሓፈሻዊ ከኣ ንኣሰካፊ ሃለዋት ህዝብናን ሃገርናን ዝገልጽ ጭርሖ ጉባኤ: ብሩህን ሓባርን ጻዊዒት ምዃኑ ብምእማት፣ ንቀጻሊ’ውን ሓባራውን ስጡምን ቃልሲ ከም ዘደሊ ኣብሪሁ።
እዚ ንምሉእ ሰላምን ሓርነትን ህዝቢ ኤርትራ መሰረት ዝገበረ ጉባኤ: ኣብቲ ንኣርባዕተ ሰዓታት ዝወሰደ ስርሑ: ኣብ ፖለቲካዊ፡ ውደባውን ገንዘባውን መዳያት ጨንፈር ዘበርከቶ ተራን ተሳትፎን ብግቡእ ገምጊሙ፤ ንዝመጽእ ዓመት ክዓሞ ዘለዎ መደብውን ሓንጺጹ። ቀንዲ ካብኡ ንፖለቲካዊ መደብን ቅዋምን ሰልፊ ብግቡእ ምኽታልን ኣብኡ መሰረት ዝገበረ ንሓድነትን ሓባራዊ ስራሕን ተቛውሞ ደምበ እጃሙ ክጻወትን ዝብል ነበረ።
ብድሕር’ዚ። ንዓመት 2017/2018 እተገልግል መሪሕነት ብደሞክራስያዊ ኣገባብ መሪጹ። ኩሉ ስርሓት ሰልፊ ኣድማዒ ዝኽውን ድማ ውሽጣዊ ሓድነት ሰልፊ ምድልዳልን ቀጻሊ ናይ ተሃድሶ መስርሕ ምክያድን ምዃኑ ድማ ጉባኤ ኣረጋጊጹ። ንህልዊ ጸገማት ሰልፊ ብምጥማት: ናይ ርእይቶ ፍልልይ ንቡር መስርሕ ፖለቲካ ምዃኑ ብምእማን: ንዝገሃዱ ሽግራት ንምፍታሕ ዝውሰዱ ስጕምትታት ግን፡ ካብ ሕጋውን ቅዋማውን ኣሰራርሓ ወጻኢ ክኸውን ከምዘይብሉ ኣስሚሩሉ።
ጕባኤ፡ ነቲ ብስም ሰልፊ ደሞክራሲ ህዝቢ ኤርትራ፡ ኣንጻር ሰልፍን ሕጋዊ መሪሕነትን ዝካየድ ዘሎ፡ ንረብሓ ህዝብን ሃገርን ዘየገልግል ናይ ጸለመ ወፈራታት ምዃኑ ብምእማት፡ ብምሉእ ድምጺ ኣብ ጐድኒ ሕጋዊ መሪሕነቱ ምህላዉ ኣረጋጊጹ። ንኹሎም ግዳይ ናይ’ዚ ወፈራ ዝዀኑ ንጹሃት ተቓለስቲ ድማ፡ ኣብ ቀልቦም ተመሊሶም ንህዝቢ ኤርትራ ዘርብሕ መገዲ ክመርጹ ጉባኤ ጸዊዑ።
ኣብ መወዳእታ ድማ፡ መሪሕነት ሰልፊ ደሞክራሲ ህዝቢ ኤርትራ ንህልው ኩነታት ደምበ ተቛውሞ ዳህሲሱ: ውሽጣዊ ኩነታቱ ገምጊሙ: ኣብ ዲፕሎማስን ዜናን ህዝባዊ ጉዳያትን ምስ ኩለን ናይ ተቛውሞ ፖለቲካውያን ውድባትን ሰልፍታትን ሓቢሩ ክሰርሕን ክቃልስን ዘኽእል እማመ ምቕራቡ ጉባኤ ኣመጒሱ። ብሓፈሻኡ ከኣ መሪሕነት ሰልፍና ኣብዚ ዝሓለፈ ናይ ክልተ ዓመት ግዜ መሪሒነቱ ንዝዓመሞም ጉዳያት ንኢዱ።
ክብርን ሞጎስን ንሰማእታትና
ዓወት ንፍትሓዊ ቃልስና
ውድቀት ንህግደፋውያን
ንሓባራዊ ስራሕ ምስ ኩሎም ሓይልታት ደምበ ተቓውሞ ንበገስ።
كليمة رئيس حزب الشعب الديمقراطي الارتري في مهرجان ارتريا للعام 2017مSaturday, 12 August 2017 12:30 Written by منقستئاب أسمروم
السادة والسيدات الأكارم
في البدء أرحب بكم وأقدر حضوركم الكريم وتلبيتكم دعوتنا لمشاركتنا فعاليات مهرجان ارتريا للعام 2017م بفرانكفورت بألمانيا. والشكر والتقدير موصولان للجنة التحضيرية للمهرجان وساعدها الأيمن الرابطة الديمقراطية الارترية لإعدادهما المهرجان بهذه الصورة الجميلة.
يأتي مهرجان هذا العام وارتريا تعاني من شح المياه، الكهرباء، العدل، الأمن وحقوق الانسان، تدفق هجرة الشباب، اشتداد قبضة دكتاتورية إسياس أفورقي علي جميع مجالات الحياة، استباحة الأرض الارترية ومياهها وأجوائها من قبل القوى الأجنبية، الي جانب تسبب سياسات أفورقي الخرقاء في وقوع أراضٍ ارترية واسعة تحت الحكم الاثيوبي المباشر، فضلاً عن غيوم الحرب التي تظلل سماء العلاقة بين ارتريا واثيوبيا من جهة وارتريا وجيبوتي من جهة. أما علي صعيد المعارضة فيأتي المهرجان وهي تعيش أضعف حالاتها من تمزق وتناحر وتقوقع علي الذات.
لا شك أن هذا الوضع الارتري السيئ داخلاً وخارجاً يتجه بارتريا نحو الانحدار المتسارع الي مصير الدولة الفاشلة، الأمر الذي يفرض علي كل حادب علي مصلحة شعبه ووطنه المبادرة بالإسهام في انتشال بلاده من هذا النفق المظلم، وإلا فإن التاريخ لن يرحم أحداً ممن يتقاعسون عن هذه المهمة الوطنية.
للخروج من هذه الأحوال المتردية قام المجلس الوطني لحزب الشعب الديمقراطي الارتري بدراسة وتقييم التجارب السابقة للعمل المشترك بين قوى المعارضة وما كان ينشأ بينها من أطر مظلية شاملة أو جزئية. وبذلك توصل التقييم الي أن أهم عيوب ومعيقات العمل المشترك ظلت تتمثل في الآتي:
1/ فشلنا في ترتيب الأولويات
2/ قضاء الوقت فيما لا يجدي فتيلاً كالمكايدة والتنافس دون أسباب وجيهة.
وانطلاقاً من هذا التشخيص العلمي الدقيق لعيوب وأمراض المعارضة نقترح العناصر الأربعة أدناه للانطلاق من منصة جديدة للعمل المشترك، ألا وهي:
1/ الحفاظ علي السيادة الوطنية لارتريا
2/ إسقاط نظام الهقدف الدكتاتوري واجتثاث مؤسساته القمعية
3/ إبدال النظام الدكتاتوري بنظام شعبي ديمقراطي متعدد الأحزاب.
4/ الإقرار بحكم القانون وجميع الحريات والحقوق الديمقراطية للمواطنين
حزبنا يتقدم بهذا الطرح لجميع قوى المعارضة بلا استثناء أحد لتتخذ منها حجر الأساس نحو بناء مظلة وطنية جامعة. كما يرى الحزب أن تنشئ المظلة ثلاث لجان للعمل الدبلوماسي والاعلامي والجماهيري التعبوي. علي أن يكون شرط الانتماء لتلك اللجان قائماً علي الإيمان بالتغيير والخبرة العملية والسياسية وليس بالضرورة الانتماء الي إحدى قوى المظلة أو تمثيلها.
السادة والسيدات:
هذا الطرح بالطبع ليس الوحيد والنهائي، إنه قابل للتعديل حذفاً وإضافة، قابل للأخذ والرد، لكن بشرطٍ واحد هو أن ما نتفق عليه جميعاً من حذف أو إضافة لابد له من أن يكون مهمة اليوم وليس الغد.
ما طرحناه مشروعاً للعمل المشترك لتنظيمات المعارضة الارترية لا يمنع الوحدة أو التقارب أكثر بين مكونات المظلة المتطابقة أو المتقاربة برامجياً، علي أن لا يؤدي ذلك الي اتخاذ هذه الأطر الأضيق بديلاً للإطار المظلي الجامع، ومن هنا أعلن لكم أن حزبنا علي استعداد للانضمام الي أي مشروع مظلي أفضل من مشروعه الحالي يتسم بالديناميكية والقابلية للتطبيق العملي.
السادة والسيدات:
بهذه المناسبة يناشد حزبنا كافة القوى العسكرية الأجنبية الخروج من ارتريا، وإيماناً منه بعدم جدوى الحل العسكري للنزاع الحدودي بين ارتريا واثيوبيا من جهة وارتريا وجيبوتي من جهة، يناشد أطراف النزاع التقيد بالمعاهدات الدولية المعنية والبحث عن حلول سلمية.
كما يناشد حزبنا الحكومة الاسرائيلية وقف انتهاكاتها لحقوق المهاجرين الارتريين وأن تعاملهم وفق اتفاقيات اللجوء الدولية.
كذلك يدعو الحزب دول الاتحاد الاوربي الي إعادة النظر في دعمها للنظام الدكتاتوري وقفل حدودها أمام اللاجئين الارتريين تحت حجة وقف تدفق الهجرة الي تلك البلدان.
نناشد الجيش الارتري أن يقف بجانب شعبه وحقوقه وأن يواجه بحزم الطبيعة الخرقاء لنظام اسمرا الدكتاتوري الأرعن.
يشيد الحزب بالجهود النضالية الدؤوبة لمنظمات المجتمع المدني وتجمعات المثقفين في كشف وتعرية نظام أفورقي والعمل علي تمتين وحدة قوى المعارضة الوطنية.
ختاماً لا يسعني إلا أن أتمنى لمهرجاننا النجاح وأن يكون منبراً وموسماً للوحدة والتجانس والتفاهم بيننا في جميع المجالات.
لنتحد ليكون زندنا الأقوى وصوتنا الأعلى
منقستئاب أسمروم
رئيس الحزب
3 أغسطس 2017م
ቃል ኣቦ መንበር ሰዲህኤ ኣብ ፈስቲቫል ኤርትራ 2017Saturday, 12 August 2017 12:13 Written by ቤት ጽሕፈት ዜና ሰዲህኤ
ክቡራት ወከልቲ ፖለቲካውንን ሲቪካውንን ማሕበራት ኤርትራ ብሓበራ
ክቡራት ዕዱማት ኣጋይሽናን
ኣቐዲመ፡ ብስም መሪሕነትን መሰረታትን ሰልፊ ዲሞክራሲ ህዝቢ ኤርትራ (ሰዲህኤ)፡ ንዕድሜና ኣኽቢርኩም ኣብ ናይ 2017 ፈስቲቫል ኤርትራ ኣብ ፍራንክፈርት ክትካፈሉ ንዝመጻእኩም ኣጋይሽና ክብ ዝበለ መጐሰይ ክገልጸልኩም እፈቱ።
ቀጺለ ንኣሰናዳኢት ፈስቲቫል ኤርትራን ንኤርትራዊ ዲሞክራስያዊ ማሕበርን ከም’ዚ ዝኣመሰለ ፈስቲቫል ንምእንጋድ ዝገበርዎ ጻዕሪ ዘሎኒ ኣድናቖትን መጐስን ክገልጸሎም ክብሪ ይስምዓኒ፤ ክብረት ድማ ይሃብኩም።
ናይ ሎሚ ፈስቲቫል ኣብ ዝካየደሉ ዘሎ እዋን፡ ህዝቢ ኤርትራ ብስእነት ማይ፡ መግቢ፡ መብራህቲ፡ ፍትሒ፡ ሰብኣዊ መሰልን ሰላምን ኣብ ዝሳቐየሉን ማእለያ ዘይብሎም መንእሰያትና ንስደት ኣብ ዘምርሕሉን፥ ምልኪ ውልቀ መላኺ ኢሳያስ ኣፍወርቂ፡ኣብ ኵሉ መዳያት ናይ ህይወት ዜጋታትና ኣብ ዝኸረረሉ፥ መሬት፡ቀላያትን ሰማያትን ኤርትራ መዐንደሪ ናይ’ቲ ብስዑዲ ዓረብ ዝምራሕ ሰራዊት ልፍንቲ ኣንጻር የመን ኣብ ዝዀነሉ፤ ብሰንኪ ግጉይ ፖሊሲታት ስርዓት ኢሳያስ፡ሰፊሕ መሬት ኤርትራ ኣብ ትሕቲ ጐበጣ መንግስቲ ኢትዮጵያ ኣብ ዝርከበሉ፡ኣብ መንጐ ኤርትራን ኢትዮጵያን ከምኡ’ውን ኣብ መንጐ ኤርትራን ጅቡትን ናይ ውግእ ድነ ኣብ ዝዝምብየሉ፤ ብኻልእ ሸነኽ ከኣ፡ ደምበ ተቓወምቲ ሓይልታት ኤርትራ፡መኣዝኑ ኣጥፊኡ ዕንይንይ ኣብ ዝብለሉን ናይ ምብትታን ምፍንጫልን ተረኽቦታት ኣብ ዝዓምበበሉን ሃለዋት ኢና ንርከብ ዘሎና።
እዚ ክልቲኡ ተረኽቦታት ተደማሚሩ ንኤርትራ ናብ ፍሽልቲ ሃገር ምዃና ዘምርሕ ምልክታት ስለዝዀነ፡ኵሉ ብህዝቡን ሃገሩን ዝሓስብ ኤርትራዊ ዜጋ፡ ንህዝብን ሃገርን ካብ ብርሰት ንምድሓን ቆሪጹ ክብገሰሉ ዘለዎ ናይ ኣፈርክቡ ሃለዋት ምዃኑ ክንግንዘብ ይግባእ። ሎሚ፡ ማዕረ’ቲ ተነቢሩልና ዘሎ ሓላፍነት ኰና እንተዘይተረኺብና፡ ጽባሕ ብታሪኽ ክንሕተትን ክንውቀስን ምዃና ክንርስዕ ኣይግባእን።
ካብ’ዚ ብምብጋስ፡ ኣብ ዝሓለፉ ተመኵሮታት ምቛም ጽላላት ተቓወምቲ ሓይልታት፡ ከም ቀንዲ ጕድለት ወይ ሕጽረት ኰይኖም ንቕድሚት ንኸይንጕዓዝ ሓሊኾም ሒዞምና ዝጸንሑ ዕንቅፋታት ቀዳምነትና ክንሰርዕ ዘይምኽኣልን ኣብ ፋይዳ ዘይብሉ ናይ ህልኽን ኣሉታዊ ናይ ውድድር መንፈስን ተጸሚድና ምጽናሕናን ምዃኖም ማእከላይ ባይቶ ሰልፊ
ዲሞክራሲ ህዝቢ ኤርትራ (ሰዲህኤ)፡ገምጊሙ።
ስለ’ዚ፡ ሰዲህኤ፡ ነዞም ዝስዕቡ 4 ነጥብታት ወይ ዕላማታት ልዕሊ ኵሎም ካልኦት ቀዳምነታት ሰሪዕና ብሓባር ክንሰርሓሎም ከምዘሎና ይኣምን። ንሳቶም ከኣ፦
1. ምዕቃብ ልኡላዊ ግዝኣት ኤርትራ ፡
2. ምውዳቕ ዲክታቶርያዊ ስርዓት ህግደፍን ምልጋስ ጨቆናዊ መሓውራቱን
3. ድሕሪ ውድቐት ስርዓት ህግደፍ ኣብዝሓ ሰልፋዊ ስርዓት ዝሰረቱ ህዝባዊ ዲሞክራስያዊ ስርዓት ምቛም
4. ብግዝኣተ ሕግን ዲሞክራስያዊ መሰላትን መላእ ሓርነታትን ህዝቢ ኤርትራ ምእማን ኢዮም።
ኣብ’ዞም ዕላማታት እዚኣቶም ዝተሰረተ ኵሎም ተቓወምቲ ውድባት ዝሳተፍሉ ሓደ ናይ ሓባር ጽላል ምቛም ናይ ዘለናዮ መድረኽ እዋናዊ ዕማም ኢዩ ንብል። እዚ ጽላል’ዚ ድማ፡ ኣብ ትሕቲኡ ዝዋስኣ ብውክልና ዘይኰነስ ብኽእለትን ብቕዓትን ናይ ዝምዘዝሉ ዕማም ዝምረጹ ኮሚቴታት ማለት ዲፕሎማስያዊ ኮሚቴ፡ ዜናዊ ኮሚቴን ናይ ህዝባዊ ዕዮ ኮሚቴን ይህልዋኦ።
እዚ ተብግሶ’ዚ፡ ናይ መጀመርታን ናይ መወዳእታን ዘይኰነስ፡ ብልዝብ ኣብ መንጎ ዝምልከቶም ኣካላት ክውሰኾን ክጐድሎን ከምዝኽእል ርዱእ ክኸውን ይግባእ። እቲ ዝውሰኽ ይኹን ዝጐድል ግን፡ ኵላትና እንሰማምዓሉን ናይ ጽባሕ ዘይኰነስ ናይ ሕጂ ዕማማት ክኸውን ኣለዎ።
ኣቕሪብናዮ ዘለና እማመ ሓባራዊ ዕዮ ተቓወምቲ ውድባት ኤርትራ፡ ንተመሳሰልቲ መደብ ዕዮ ዘለዎም ውድባት ክጸናበሩ ዝዕንቅፍ ወይ ዝኽልክል ኣይኰነን። መተካእታ ናይ’ቲ ዘሎ ጽላላት ጌርካ ክውሰድ እውን ኣይግባእን። ካብ’ዚ ብሰልፍና ተኣሚሙ ዘሎ ዝሓሸ ተበግሶ እንተደኣ ቀሪቡልና ድማ፡ ንዕኡ ተቐቢልና ክንሰርሕ ድልዋት ምህላውና ከረጋግጸልኩም እፈቱ።
ክቡራትን ክቡራንን
ኤርትራ፡ ብዋሕዚ ስደተኛታት፡ ኣብ ዓለም ኣብ ሳልሳይ ደረጃ፡ ኣብ ኣፍሪቃ ከኣ ኣብ ቀዳማይ ደረጃ ተሰሪዓ ትርከብ። ቀንዲ ጠንቂ ናይ’ዚ ስደት’ዜ ከኣ፡ ዲክታቶርያዊ ስርዓትን ፖሊሲታቱን ኢዮም።
ሃገራት ሕብረት ኣውሮጳ፡ ንዋሕዚ ስደተኛታት ንምጕዳል፡ ብሓደ ሸነኽ ሓለዋ ዶባቶም ከጠናኽሩ፤ ብኻልእ ሸነኽ ድማ፡ ነቶም ዲክታቶርያውያን ዘይተኣደነ ገንዘብ ክልግሱ ይርኣዩ ኣለዉ።
እዚ ግን፡ ንዲክታቶርያውያን ስርዓታት ዘሻድን ንነጋዶ ደቂ ሰባት ድማ ዘርብሕ እምበር ንዋሕዚ ስደተኛታት ደው ከብል ከምዘይኽእል ብግብሪ ይርአ ኣሎ።
ዋሕዚ ስደተኛታት ከኽትም ነቲ ጠንቂ ናይ’ቲ ጸገም ዝዀኑ ዲክታቶርያውያን ስርዓታት ምልጋስ ወይ ምእላይ ኢዩ ዘድሊ። ሃገራት ሕብረት ኣውሮጳ ድማ፡ ነቶም ኣንጻር ዲክታቶርያዊ ስርዓታት ዝቃለሱ ዘይመንግስታዊ ተዋሳእቲ (ተቓወምቲ ፖለቲካውን ሲቪካውን ውድባት) ክድግፉ፡ ነቶም ስደተኛታት ድማ፡ ናይ ዘዘለዉሉ ከባቢታት ቋንቋታት ተማሂሮም ወፊሮም ዝኣትውሉ ስራሕን ሞያውን ኣካዳምያውን ትምህርትን ዝረኽብሉ ዕድላትን ብምፍጣር፡ ምስ ኣዕቆብቶም ዝዀኑ ኣህዛብ ተዋሃሂዶም (integrated ኰይኖም) ዝነብርሉ ኵነታት ክመቻችኡሎም ኢዩ ዝግባእ።
ክቡራትን ክቡራንን
· በዚ ኣጋጣሚ’ዚ፡ ሰዲህኤ፡ ንዲክታቶርያውያን ስርዓታት ዝውሃብ ዝዀነ ይኹን ደገፍ ደው ክብል ይጽውዕ፤
· ናይ ፖለቲካ ይኹን ናይ ሕልና እሱራት ብቕጽበት ክፍትሑ ይሓትት፤
· ንዅሎም ናይ ግዳም ወተሃደራዊ ሓይልታት ካብ ኤርትራ ብቕጽበት ክወጹ ይጽውዕ፤
· ኣብ መንጐ ኤርትራን ኢትዮጵያን ከምኡ’ውን ኣብ መንጐ ኤርትራን ጅቡትን ተኸሲቱ ዘሎ ናይ ዶብ ምስሕሓባት ብውግእ ከምዘይፍታሕ ካብ ዘለዎ ጽኑዕ መርገጺኡ ተበጊሱ፡ ኵሎም ሸነኻት ናይ’ቲ ጐንጺ፡ ብኣህጕራዊ ውዕላትን ስምምዓትን ክቕየዱን ሰላማዊ መፍትሒታት ከናድዩን ይጽውዕ።
· ናይ ኤርትራውያን ሲቪላውያን ማሕበራትን ናይ ስነኪነት ጕጀለታትን ውልቀሰባትን ንስርዓት ኢሳያስ ንምቅላዕን ንሓድነት ደምበ ተቓውሞ ንምሕያልን ዝገብርኦ ዘለዋ ጻዕርታት ክብ ዝበለ ናእዳኡን መጐሱን ይገልጽ።
ጽን ኢልኩም ብምስማዕኩም አመስግን
ሓቢርና ንስራሕ ከነድምዕ፡ ሓቢርና ነድምጽ ከነስምዕ
መንግስተኣብ ኣስመሮም
ኣቦ መንበር ሰዲህኤ
5 ነሓሰ 2017
ዕረፍቲ ኣልኣሚን ዓብደለጢፍWednesday, 09 August 2017 02:09 Written by ቤ/ጽ ዜና ሰዲህኤ
ገዲምን ውሩይ ስነ-ጥበባዊ ኣልኣሚን ዓብደለጢፍ ብ7 ነሃሰ 2017 ኣብ መበል 78 ዓመት ዕድሚኡ ካብዛ ዓለም ብሞት ከም ዝተፈልየ ብዝተፈላለዩ ማዕከናት ናይ መርድእ ዜና ተኸታቲልና። ሰልፊ ደሞክራሲ ህዝቢ ኤርትራ ብሕልፈተ-ህይወት ናይዚ ነባር ሰነ-ጥበባዊ ዓሚቝ ሓዘን ይገልጽ።
መምህርን ናይ ሙዚቃ ክኢላን ኣልኣሚን ዓብደለጢፍ ብዘይካቲ ኣብ 60ታትን 70ታት ኣባል ማሕበር ትያትር ኣስመራ (ማትኣ) ኮይኑ ዘበርከቶ ሓርበኛውን ባህላውን ደርፍታት፡ ካብ ኣባል ማሕበር ሸውዓተ ጀሚሩ ክሳብ ሜዳ ኤርትራ ፖለቲካዊ ተሳትፎ ዝነበሮ እዩ። ኣልኣሚ ዓብደላጢፍ ብትግረን ትግርኛ ዘበርከቶም ደርፍታቱ ብዛይካቲ ንቃልሲ ኣንጻር መግዛእቲ ዘለዓዕሉ ምንባሮም ቋንቋን ባህልን ኣብ ምምዕባ’ውን ዓብይ ግደ ዝነበሮም እዮም። ብፍላይ ከኣ “ሰብንኸብዱጥራይኣይኮነንዝነብር” እትብል ደርፉ መለለይቱ ነይራ። ሰዲህኤ ናይ ሓዘኖም ተኻፋሊ ምዃኑ እንዳገለጸ “ንቤተሰቡ ጽንዓት ይሃብኩም፡ ንመዋቲ ድማ መንግስተ-ሰማይ የዋርሶ” ይብል።
መግለጺ ምትእስሳር ቤት ጽሕፈት ደቂ-ኣንስትዮWednesday, 09 August 2017 01:56 Written by ምትእስሳር ቤት ጽሕፈት ደቂ-ኣንስትዮ
ዝኸበርክንን ዝኸበርኩምን
መራሕትን መሰረታትን ሰልፊ ዲሞክራሲ ህዝቢ ኤርትራ
ክቡራትን ክቡራንን ዕዱማት ኣጋይሽ
እዚ ሎሚ ብኤርትራዊ ዲሞክራስያዊ ማሕበር ጀርመንን ምትሕብባር ጨናፍር ኤውሮጳን ዝተዳለወ ሰፊሕ በዓል ክዉን ንምግባር፥ ዝጸዓረት ኣሰናዳዊት ሽማግለ፡ ብስመይን ብስም ቤት ጽሕፈት ደቂ ኣንስትዮ ሰልፊ ዲሞክራሲ ህዝቢ ኤርትራ ኣናኣመስገንኩ ዕዉት ፈስቲቫል ክኸውን ሰናይ ትምኒተይ ይገልጽ።
ደቂ ኣንስትዮ ኤርትራ ፖለቲካውን ብረታውን ቃልሲ ህዝቢ ኤርትራ ካብ ዝጅምር ኣትሒዘን፥ ብውሽጥን ኣብ ሜዳን ተሰሊፈን ምስቲ ድርብ ወጽዓእን ምስ ኣሕዋተን ኮይነን ንጸላኢ መኪተን ተቓሊሰን ኣቃሊሰን ሃገር ኣዉሒሰን እየን። ካልኦት እውን ኣብ ሰዊት ዕድሚአን፥ ኣቦታተንን ኣሕዋተንን ኣብ ቃልሲ ምስተሓወሱ፡ ንስድራ ቤተን ንምእላይ ኣብ ዝተፋላለየ ሃገራት ዓለም ተስዲደን፡ ነቲ ሰውራ እዉን ዓቢ ናይ እኮኖሚ ሓገዝ ስጋብ መጨርሽታ ደኺምና ከይበላ ነቲ ቃልሲ ደው ዘበሎኦ እውን እየን።
ድሕሪ ናጽነት ስርዓት ህግደፍ፡ ንመብጽዓታት ጠሊሙ፡ ነታ ምእንቲ ናጽነት ሃገራ፥ ህይወታን ጕልበታን ንብረታን ዘወፈየት ኤርትራዊት ጓል ኣንስተይቲ፡ ዓሰርተ ሽሕ ናቕፋ ሂቡ ኣፋንዩ፡ ኣደዳ ሕማም፡ ስእነት ስራሕን ትምህርትን፣ ገይርዋ። ኣብ ሃገራ ከቢራ ክትነብር ስለዘይከኣለት ድማ ንዳግማይ ስደት ኣምርሓ ትሳቐን ተጨቘንን ኣላ። ብተወሳኺ ኣቦታት ዘይብሉ ስድራ ክኣልያ፣ ዝወለድኦም ደቀን ካብ ሕቍፈን ተመንዚዖም ሃለዋቶም ከይፈለጣ ዓመታት ዝተሳቐያን፣ ኣብ ፈቐዶ መድረበዳን ዝተፈላለያ ሃገራትን ሲናይን ባሕርን ኣብ ስደት ጕዕዞአን ዘጋጥመን ግፍዕታት ዝጾራ፡ ጸብጺብካ ዝውዳእ ኣይኮነን። እነሆ ከኣ እታ ጀጋኑ ዝወለደት ኣደ፡ ጠዋሪ ስኢና፡ ብጓህን ሓዘንን ዘይምሱል መሲላ፡ ንበይና ኣብ ውሻጠኣ ተዀርምያ ትነብዕ ኣላ።
ብስንኪ እዚ መላኺ ስርዓት ኣብ ልዕሊ ደቂ ኣንስትዮ ዝወርድ ዘሎ ግፍዕን መከራን፡ ብፍላይ ከኣ ንጾታዊን ፖለቲካውን ወጽዓታት ከራግፋን፡ መሰለን ክረጋግጻን ኣብ ዝካየድ መስርሕ ሓርነታዊ ቃልሲ፡ ተሳትፎ ደቂ ኣንስትዮ ክዓኩዂ ዝከኣለና ክንገብር ኣሎና። ስለዚ ንሕና ደቂ ኣንስትዮ ኣባላት ሰልፊ ዲሞክራሲ ህዝቢ ኤርትራ (ኣብ ሰልፊ ንሃሉ፣ ኣብ ሲቪካውያን ማሕበራት፣) ብዘየገድስ ምእንቲ‘ተን ኣብ ማሕዩርን፡ ኣብ ውሽጢ ሃገርን፡ ኣብ ስደትን ዝሳቐያ ዘለዋ ደቂ ኣንስትዮ፡ ከይተሓለልና ድምጽና ከነስምዕን ወጽዓኤን ከነቃልሕን መብጽዓ ከይንጠልም መድረኻውን ታሪኻውን ሓላፍነትና እዩ። በዚ ኣቢልና ከኣ ነቲ ፍትሓውን ማዕርነታውን ደሞክራሲያዊን ስርዓት ንምትካል ዝኾነ ሓባራዊ ሽቶና፣ ኢድ ንኢድ ተተሓሒዝና፡ ንዘጋጥም ዕንቅፋታትን ብድሆታትን ሰጊርና ክሳብ ዓወት ሓቢርና ንኽንቃለስ መድረኽ ይጠልበና ኣሎ።
በዚ ኣጋጣሚ እዚ እቲ ኣብ ህዝቢ ኤርትራ ብሓፈሻን፡ ብፍላይ ከኣ ኣብ ደቂ ኣንስትዮን ዝወርድ ዘሎ ግፍዕን መከራን ደው ንክብል፥ ደምበ ተቓውሞ ንሽግር ህዝብን ሃገርን ክፈትሕ ንኹሉ ዝጥርንፍ ሰፊሕ ሃገራዊ ጽላል ኣብ ምፍጣርን ሓቢርካ ኣብ ምስራሕን ክጽዕት ጻዋዒትና ነቕርብ።
ዝኸበርክን ሓርበኛታት ደቂ ኣንስትዮ ኤርትራ፡ ከም‘ቲ ትማሊ ንናጽነት ሃገርናን ንዝተጠልመ ሓርነትናን ኣብ ጐድኒ ውጹዕ ህዝብና ደው ኢልና ዝተቓለስና፣ ሎሚ እውን፡ ነቲ ኣብ ልዕሊ ኣሓትናን ኣደታትናን ዝፍጸም ዘሎ ድርብ ወጽዓ ንምብዳህ ኣብ ጐድኒ ውጹዕ ህዝብና ደው ኢልና ታሪኽ ክንሰርሕ ንምሕጸን።
ሓድነት ህዝብና: ዋሕስ ሓርነታዊ ዓውትና!!!
ክብርን ሞጎስን ንስዉኣትና!!!
ከምኡ እዉን ነተን ኩለን ኣብ ምድረበዳን ባሕርን ብበደዊንን ራሻይዳን ዳዒሸን ዝሃለቓን ከኣ መንግስተ ሰማይ የዉርሰን።
ጽን እልኩም ዝሰማዕክናንን ዝሰማዕኩምንን
የቐንየለይ።
ቃል ኤርትራዊ ደሞክራሲያዊ ማሕበር ጀርመን ኣብ ፈስቲቫል ፍራክፎርት 2017Monday, 07 August 2017 23:57 Written by Neguse Tsegai
ዝኸበርኩም ዕዱማት ኣጋይሽናን ተሳተፍቲ ናይዚ ፈስቲቫልን ብሓበራ፡
ዝኸበርኩም ኣቶ መንግስተኣብ ኣስመሮም ,ኣቦ መንበር ሰደህኤ ፡
ዝኸበርኩም ኣቶ ሽተፋን ቫንገንሃይም ልኡኽ ሰልፊ ኤፍደፐ ፡
ዝኸብርክን ወ/ሮ ኣንገላ ሃኒሽ ወኪል ሰልፊ ግሩነን ፍራንክፎርት ፡
ዝኸበርኩም ተወከልቲ ፖለቲካዊ ሰልፍታትን ውድባትን ስቪክ ማሕበራትን ኤርትራ
ዝኸበርኩም ኣባላት ኣሰናዳኢ ሽማግለ ፈስቲቫልን ኣባላት ኤደማን
ዝኸበርክንን ዝኸበርኩምን
ክቡር ግዜኹም ከፊልኩም ፡ ናይ ከባቢኹም ማሕበራዊ ጉድያት ኣጸጊዕኩም ፤ንዝተገበረልኩም ዕድመ ኣኽቢርኩም፡ ኣብዚ ኤርትራዊ ፈስቲቫል እዚ ብኣካል ምስታፍኩም ፡ ዝተሰማዓኒ ሓጎስ ድሕሪ ምግላጽ ፡ ብስመይን ብስም እቲ ልዕሊ 10 ኣዋርሕ ኣብ ምድላው ዝጸንሐ ፡ ኣሰናዳኢ ሽማግለ ፈስቲቫል 2017 ፡ እንኻዕ ብደሓን መጻእኹም እናበልኩ ክብ ዝበለ ምስጋናን ሰላምታን የቕርበልኩም ።
ኤደማ ጀርመን ዓመት ዓመጸ ነዚ ፈስቲቫል እዚ ከአንግድ ከሎ ፡ ኣብ ምትህልላኽን ምፍልላያትን ዝተደኮነ ፡ ናይ ድያብሎስ ጸረ ማሕበራዊ ስኒትን ሰላምን ዘይኮነስ ፡ ጥዑይ መንፍስ ሰረቱ ዝገበረ ፡ ንኹሉ ኤርትራዊ ዜጋ ብዘይ ኣድልዎ ከዋስእ ከም ዕላማ ኣብ ፕሮግራሙ ስለዝሰነደ ጥራሕ እዩ ። እዚ ድማ ካብቲ ዘለዎ ማሕበራዊ እምነትን ሰብኣዊ ሓልዮትን ተበጊሱ ንኤርትራዊ ስደተኛ ከገልግል ቀዳማይ ቦታ ስለ ዘትሓዞ እዩ ። ስለዚ ኩሉ ኤርትራዊ ዜጋ ኣብ መላእ ክፍለ ዓለምና ዝርከብ ብዓል ውራይ ምዃኑ ኣስተውዒሉ ብዛዕባ ሃገሩን ህዝቡን ፡ ናይ ገዝእ ርእሱ ናይ ስደት ሃለዋቱን መሰረት ገይሩ ንኽላዘብ ፡ ዝተኸፈተ ማዕጾ እዩ ።
ውጽኢት ኣብ ሃገረ ኤርትራ ናይ ዘሎ ዘይቅዱይ ምሕደራ ፡ ኤርትራዊ ዜጋ ፡ ንዝፈትዎም ስድራቤቱን መታዓቢቱን ፡ ንትውልዲ ሃገሩን ንድሕሪት ገዲፉ ፡ ስደት ክመርጽ ከሎ ፡ ሰብኣዊ ክብሩ ስለ ዝተገፈ ፡ ናይ ምንባር ሂወቱ ስለ ዝዓጸቐ ፤ ሰላምን ምርግጋእን ስለዝሰኣነ እዩ ። ናይ ስደት ጉዕዝኡ ቀሊል ከም ዘይኮነ ነፍሲ ወከፍና እንፈልጦን እንከታትሎን ስለዝኾነ መግለጺ ዘድልዮ ኣይኮነን ።
ዝኸበርክንን ዝኸበርኩምን፡
ኤደማ ናይዚ ፈስቲቫል 2017 መሪጽዎ ዘሎ መዛረቢ ኣርእስቲ ፤ እቲ ዝበዝሕ ስደተኛ መንእሰይ ኣብ ርእሲ ምዃኑ ትሑት ደረጃ ትምህርቲ ዘለዎ ፤ ሞያዊ ምልመላ ዝጎደሎ ፤ ናይ ትምህርቲ ግዜኡ ኣብቲ ብወታሃደራዊ ኣገልግሎት ዝፍለጥ ደረት ኣልቦ ማሕዩር ተቆሪኑ ንዓመታት ዝጸንሐ ፡ ኣብቲ እግሩ ዝዓለበሉ ሕብረት ሰብ ከመይ ገይሩ እዩ ተወሃሂዱ ዝነብር ?? እንታይከ ክግበረሉ ኣለዎ ??እቶም ንዓመታት ኣብ ዝተፋላለያ ሃገራት ሪዒሞም ዝጸንሑኸ ኣብ ልዕሊ ተቐበልቲ ኣጋይሽ ምዃን ፡ እንታይ ዓይነት ምትሕብባር ከብርክትሉ ይግባእ???
ዝኾነ ስደተኛ መንእሰይ ፡ ንኩሉ ዓይነት ጸጋታት ናይታ ዑቕባ ዝሓተተላ ሃገር ብቑዕ ተቐማጣይ ኮይኑ ምእንቲ ክነብር እዚ ዝስዕብ ብቕደም ተኸተል ክማሃሮን ከማለኦን ይግባእ ፤ ንኣብነት ፤ኣብ ጀርመን ዝኣተወ እንተኾይኑ ???
- ምፍላጥ ቓንቛ ጀርመን- መሰረት ንህልውናኡ ዘረጋግጽ ፡ ሓሳቡ ንምግላጽ ዘብቀዖ፡
- ፈለግ መሰረተ ትምህርቲ ናብ ዝላዓለ ደረጃ ዘብጽሕ ፡
- ናይ ሞያ ምልመላ ኣብ ናይ ስራሕ ዓለም ተዋፊሩ ንምንባር ዘኽእሎ ፡
እዚ ሰለስተ መሰረታዊ ነጥብታት ምስ ዘማልእ ንነብሱ ይናብን ካብ ተጸባዪ ምዃን ይድሕንን ።
ናብዚ ደረጃ እዚ ክበጽሕ ፡ ንሕናኸ ንነብስና ከም ተወሃሂድና ንነብር ዘሎና ከም ኣብነት እንታይ ክንገብር ንኽእል?/
- ድልዋት ንምሕጋዝ፤ ኣብ ምትርጓም ምሕጋዝ ምስ ሓኻይም ኣብ ዝግበር ቆጸራታት፡ኣብ ቛንቛ ምምሃር ምትብባዕ፡ ምስ ዕዳጋታት ናይቲ ከተማ ምልላይን ኣብ ምሽማት ምትሕብባር፡ ኣብ ገዛ ኽራይ ምድላይ ምትሕብባር፡ ኣብ ከባቢና ምስ ዝርከቡ ኣሲል-ክበባት ምልላዮም ወዘተ ርኡይ ዝኾነ፡ ምስ ሃለዋቶም ዘሳኒ ሓገዝ ምፍጻም የድሊ ።
- ምስ መንግስታውያን ድርጅታት ኣብ ዝግበር ቆጸራታት ኣብ ምትርጓም ምትሕብባር። ኣድላይ ምስ ዝኸውን ምስ ጠበቓታት ከም ዝራኸቡ ምግባር።
- ምስ ኣብ ከባቢኦም ዝርከቡ ማሕበረት (ስፖርት) ከም ዝሳተፉ ምግባርን ኣድራሻታት ምሃብን፡ ምስ ሓለፍቲ ናይቲ ክለባት ከም ዝላለዩ ምግባርን።
- ምስ ጎረባብቶም ምሕዝነት ከም ዘጥርዩ ምምዓድ ፡ ወዘተ
እዚ ዝስደድ ዘሎ መንእሰይ ናይ ገዛእ ርእሱ ሕሳባት ዘለዎ ፡ ኩሉ ዓይነት ማሕበረዊ ጸገማት ተሸኪሙ ዝተሰደ ስለዝኾነ ብቐዳምነት ኣብ ናይ ምንባር ሕቶኡ ዘርገኦ ምትሕብባር የድልዮ። ንኣብነት ኣብ ከባቢና ትርሓስ ኣማኒኤል ኮነ ኣነ ከምኡውን ካልኦት ናብዚ ዝተጠቕሰ ዕላማ ዘድሃበ ዝተኸተልናዮ መስርሕ ሞራላዊ ምጽንናዕ ፍሬኡ ንዑስ ኣይኮነን። ስለዚ ምጽእ ምስ በለ ፡ ኣብቲ ዝካየድ ዘሎ ፖለቲካዊ ቁርቁሳት ክሳተፍ ምጽባይን ናብኡ ምድፍፋእን፥ ንሱ መርሕ ግደ ክጻወት ኣለዎ ኢልካ ምምዳርን ብዙሕ ዘድምዕ ኣካይዳ ክኸውን ኣይክእልን እዩ። በቲ ሓደ ሸንኽ ድማ ፖለቲካዊ ስደተኛ ኣይኮነን፡ ንገንዘብ ኢሉ ዝተሰደ እዩ ዝብል፡ ተጻበኦ ዝፈጥረሉ ኣካል፤ ውላዱ ሓቚፉ እናሓደረ፡ ናብ ደረት ኣልቦ ወታሃደራዊ ኣገልግሎት ንውላዱ ክሰድድ ፍቓደኛ ዘይከውን ከም ዘሎ ምልላዩ ኣገዳሲ እዩ ።
እቲ መሰረታዊ ጸገም ኣብ ዝሕለፈ ካብ 35 ክሳብ 40 ዓመት ዝግመት ንአርትራዊ ስደተኛ ዝሓቁፍን ዝሕለቕን ጥርኑፍ ማሕበር ዘይምህላዉን እዩ ዘሪኤና ።
ኤደማ ነዚ መደብ ፈስቲቫል እዚ ከዳሎ ከሎ ፡ ዝኮዖ ገንዘባዊ ዓቕሚ ስለዘለዎ ኣይኮነን። እንታይ ደኣ ኣብ ጻዕርን ተውፋይነትን ኣባላቱ ተኣማሚኑ ዝትግበር ሃገራዊ ውራይ እዩ። ስለዚ ክናኣድን ክምስገንን ዝግበኦ ኣባል ኤደማ ን ኣባላት ሰደህኤ ኣብ መላእ ኤውሮጳን እዮም ። ኩሉ ተጠቃሚ ናይዚ ፈስቲቫል እዚ፡ ካብ ውልቀ ሰብ ክሳብ ሰልፍታትን ማሕበራትን ዝደመረ ፡ እዚ ማሕበር እዚ ንዝህቦ ዘሎ ኣገልግሎት ቆላሕታ ክትገብርሉ ንእግረ መንገደይ እጽውዕ ፤ነዚ ዘሕልፎ ዘለኹ ጸዋዒት ኣብ ግብሪ ናይ ምውዓሉ ሓላፍነት ናይ ነፍሲ ወከፍና እዩሞ። ኣብ ማህደር ልብኹም ኣስፊርኩም ሞራላውን ነገራውን ሓገዝኩም ከተወፍዩ የዘኻኽረኩም።
እዚ ኤርትራዊ ፈስቲቫል እዚ ተግባራዊ ንክኸውን ዘኽእሎ ሰናይ ድልየት ምምሕዳር ከተማ ፍራንክፎርት ስለ ዝተሓወሶ እዩ።ብጠቕላልኡ ሃገረ ጀርመን ሰብኣዊ መሰላት ዘኽብርሉ ሕግታትን ዲሞክራሲያዊ ምሕደራን ስለዝውንን : ተጠቀምቲ ናይዚ መሰላት እዚ ክንከውን ኪኢልና። ኣብ ሃገርና እዚ ስለዝቦኸረ ኢና ውገሐ ጸብሐ ብኽንደይ መሪር ጸገማት ናብ ስደት እንውሕዝ ዘሎና ።
ስለዚ ብክብ ዝበለ ድምጺ ናብ ከንቲባ ፐተር ፈልድማን ክብ ዝበለ ምስጋና ብስም ማሕበርናን ተሳታፋይ ናይዚ ፈስቲቫልን ነሕልፍ።ምስጋናና ዋላውን ብኣካል ምሳና ኣይሃልዉ ደኣምበር ፡ ብድምጽን ብጠቓዒትን ነሰንዮ።
ኤደማ ፡ ነጻነት ማሕበራዊ ልዝብ ኣብ ሃገሩ ንዝተሓሮሞ ህዝቢ፡ ብጉዳዩ ክዛተ ዕድል ምኽፋትና ከም ዓቢ ህያብ ኢና እንቆጽሮ ። ብሓባር ዝተላዘበ ህዝቢ ናይ ሓባር ራኢ ሒዙ፡ ንናይ ሓባር ጸላኢኡ ክምክት ይኽእል እዩ ዝብል ዕግበት ስለ ዘሎና ፤ኤርትራዊ ስደተኛ ኣብ ዝሃለወ ይሃሉ ፤ ብጉዳይ ናይ ሓባር ማሕበራዊ ጸገማቱ ብስኒትን ብምክብባርን ኮፍ ኢሉ ክላዘብን ፍታሕ ከናድየሉን መሰረታዊ ሃንቅውታና ስለዝኾነ መልእኽትና ካባኹም ጀሚሩ ኣብ ኩሉ ክባጻሕ ንጽውዕ ።ኤርትራዊ ስደተኛ ኣብ ዝሃለወ ይሃሉ ንኹሉ ዓይነት ጸገማቱን ፍልልያቱን ሸኒኑ ፡ ማሕበራዊ ሓድነቱ ኣደልዲሉ ንረብሑ ክሰርሕ ግዜ ይጠልቦ ኣሎ ።
ዝተፋላለየ መደባት ተዳልዩ ስለዘሎ ተጠቀምቲ ክትኮኑ እሕብር። ብተውሳኺ ኣሰናዳኢ ሽማግለ ፈስቲቫልና ንዓኻትኩም ንምእንጋድ ዘዳለዎ ሽሻይ ስለ ዘሎ ባዕልኹም ንነብስኹም ክትዕንገሉ የዘኻኽር ። ብሩኽ ምጅማርን ምውዳእን ፈስቲቫል ይግበረልና ። ጽን ኢልኩም ብምስማዕኹም የቐንየለይ ።
ተስፋማርያም ክብራኣብ
ኣቦ መንበር ኣሰናዳኢ ሽማግለ ፈስቲቫል 05.08.2017
ኣገዳሲ ቁምነገር ዝተንጸባረቐሉ ፈስቲቫል 2017 ፍራንክፈርት ኣብ ዝሓለፈ ቀዳመ-ሰንበት ብዓወት ተዛዚሙMonday, 07 August 2017 21:13 Written by ቤት ጽሕፈት ዜና ሰደህኤ
ኩሉ ኣባላ ሰልፊ ዲሞክራሲ ህዝቢ ኤርትራ ኣብ ዞባ ኤውሮጳ፡ ወከልቲ ዕዱማት ኣሓት ውድባትን ህዝብን ኣብዚ ኣብ 4ን 5ን ነሃሰ ኣብ ፍራንክፈርት ኤርትራ ዝተኻየደ ፈስቲቫል ተሳቲፎም። ብዘይካዚ ሰንበት ድሕሪ ቀትሪ ኣቦመንበር ሰልፊ ኣቶ መንግስተኣብ ኣስመሮም ዝመርሖ ናይ ኣባላት ሰልፊ ጥራይ ኣኼባ ተኻይዱ። ንዲሞክራሲ ካብ ዝሕለቑ ንጡፋት ወ/ሮ ሳልዋ (ኡምሪታል) ካብ ወሽመጥ ዓረብ ዝመጸትን ኣምንበሳደር ዓንደብርሃን ወልደጊዮርጊስ ካብ በርሶሎና ስፐይን ካብ ኤርትራዊ ፈስቲቫል ጀርመን ፍራንክፈርት ከይተርፍ ነዊሕ ተጓዒዙ ተሳቲፎም።
እዚ ዝስዕብ ናይቲ ምዕሩግ ፈስቲቫል ፍጻመ ጽማቝ እዩ። (ናይቲ ፍጻመ ምሉእ ሓበሬታን ትሕዝቶ ናይቲ ዝቐረበ መደረታትን ብኤርትራዊ ቋንቋታትን እንግሊዝን ክስዕብ እዩ)
ፍጻመታት ቀዳማይ መዓልቲ
ዓርቢ 4 ነሃሰ 2017 ደድሕሪ መእተዊ ቃል ኣቶ ብተስፋማርያም ክብረኣብ ኣቦመንበር ኤርትራዊ ዲሞክራስያዊ ማሕበር (ኤዲማ) ቀሪቡ። ስዒቡ ኩሉሎም ኣጋይሽ ኣብ ዝተጋብእሉ፡ መደባት ናይ ቀዳሊ ቀዳመሰንበት እንታይ ከም ዝኾነ ተሓቢሩ። በዚ መሰረት ኣብዚ ዕለት ሰለስተ ተግባራት ተፈጺሙ።
እቲ ናይ መጀመርያ ፍጻመ ናይዚ ዕለት ብምስሊ ዝተሰነየ ኤርትራዊ ናይ ናውቲ ገዛ ኣወጋግና ዘርኢ ብጭረሖታት ዝተስነየ ብቕዓት ኤርትራዊት ኣገደ ንገዛእ ርእሳ ካብ ድርብ ወጽዓ ናጻ ንምውጻእ ዘርኢ ኢደ-ጥበባዊ ስራሕ ነይሩ።
ናይዚ ዕለት 2ይ ፍጻመ ንግንዛብ ኣገዳስነት ዲሞክራስን ግዝኣተ ሕግን ዝምልከት፡ ብክልተ ላዕለዎት ካድራት ሰዲህኤ ኣሕዋት ድራር መንታይ ካብ ኔዘርላንድን ጎይተኦም መብራህቱ ካብ ዓባይ ብሪጣንያን ዝተመርሐ ዓውደ-መጽናዕቲ ነይሩ። መደቦም ኣብቲ ኣብዚ ሒዝናዮ ዘለና ዓመት ኣብ ሃገር ነርወይ ራፍት ፋውንደሽን ብዝተባህለ ትካል ዲሞክራስን ሰብኣዊ መሰልን ንምትብባዕ ዝተዋህበ ኣስተምህሮ እሞ ብኣካል ዝተሳተፍዎ መሰሰረት ገይሩ ዝተሰናደአ እዩ።
እዚ ካብ ተሳተፍቲ ሓሙሽተ ጉጅለታት ዝተሳተፍዎ ኣውደ-መጽናዕቲ፡ ብሓጺር መግለጽን ሓባሪ ምልክታትን ብትግርኛ ዝተሰናደአ እዩ። እቲ ናይዚ ዕለተ-ዓርቢ ካልእ ፍጻመ ከኣ፡ ሓጺር ግና ድማ ሰሓቢ ብወናማት መንእሰያት ዝተመርሐ ሙዚቓን ሳዕሳዒትን ነይሩ።
ፍጻመ 2ይ መዓልቲ
ቀዳም እቲ ዝዓበየ ናይ ኣቦመንበር ሰዲህኤ መደረን መልእኽቲ ምሕዝነት ኣሓት ውድባትን ዝቐረበሉ ናይቲ ፈስቲቫል ናይ ዘተ ዕለት ነይሩ። እቶም ቃሎም ምሕዝነት ዘስምዑ ኣቶ ዓምደልዓዚዝ ኣንዋር ካብ ሰልፊ ናህዳ ኤርትራ፡ ኣቶ ኢድሪስ ሑመድ ካብ ተጋድሎ ሓርነት ኤርትራ፡ ኣቶ መንግስተኣብ ኣፈወርቂ ካብ ሰልፊ ደሞክራሲ ኤርትራ፡
ኣቶ ሰመረ በያን ካብ ግንባር ደሞክራስያዊ ሓድነት ኤርትራ፡ ኣቶ ክብረኣብ ምስግና ካብ ሰውራዊ ዲሞክራስያዊ ግንባር ኤርትራ፡ ኣቶ ካሕሳይ ብርሃነ ካብ ህዝባዊ ዲሞክራስያዊ ምንቅስቓስ ስምረት ኤርትራውያን ንፍትሒ፡ ኣቶ ገብርሂወት ክፍለ ካብ ኤርትራዊ ስምረት ንደሞክራስያዊ ለውጥን ወ/ሮ ኣልጋነሽ ይስሃቅ ካብ ቤት ጽሕፈት ደቂ ኣንስትዮ ሰዲህኤን እዮም። ኣብዚ ናይ ቀዳም መደብ ጓይላን ሳዕሳዒት’ውን ቀጺሉ።
3ይ መዓልቲ ፈስቲቫል
ዝዓበየ መደብ ናይ ሰንበት ኣባላት ሰልፊ ጥራይ ዝተሳተፍዎ ብኣቦመንበር ሰልፊ መንግስተኣብ ኣስመሮም ዝተመርሐ ብዛዕባ ፈስቲቫል ዝተኻየደ ኣኼባ ነይሩ። እዞም ካብ ዝተፈላለያ ከተማታት ሃገራት ኤውሮጳ፡ ዓባይ ብሪታንያ፡ ኔዘርላንድስ፡ ነርወይ፡ ሽወደን፡ ጀርመን፡ ስዊዘርላንድ፡ ኢጣልያ፡ ከምኡ’ውን ካብ ሕቡራት መንግስታት ኣሜሪካን ካናዳን ዝተሳተፈ ኣባላት ሰዲህኤ ንእግረመንገዶም ናይ ሓባር ድራርን ዕላልን ኣካይዶም።
Eventful 3-Day Eritrea Festival 2017 Conducted with Notable Success in Frankfurt This WeekendMonday, 07 August 2017 11:54 Written by EPDP Information Office
All-Europe Zone members of the Eritrean People's Democratic Party (EPDP), invited sister organizations and the general public attended on 4 and 5 August eventful Eritrea Festival days in Frankfurt while an only-members assembly was held Sunday afternoon led by the EPDP Chairman Menghesteab Asmerom. Among the inspiring addresses heard on Saturday were the ones presented by two Eritrean pro-democracy activists: Ms. Salwa Nur (Umreetal), who flew in from the Arab Gulf, and Ambassador Andebrhan Weldegiorghis who made a detour flight from a duty sojourn in Barcelona, Spain, in order not to miss the Eritrea Festival in Germany.
Following are excerpts of the colourful festival events. (Full reportage on the events and content of the speeches will follow in major Eritrean languages and in English).
Events of Day-One:
Following an introductory opening statement on Friday, 4 August, by Mr. Tesfamariam Kibreab, chairman of the Eritrean Democratic Association (EDA) that hosted the festival, invited guests were informed on details of the programme for the weekend which included three events held on Day One of the festival.
The first was an invitation to visit a side-display of Eritrean handcrafts/artifacts and home appliances surrounded by slogans expressing the determination of the Eritrean woman to struggle for self-emancipation from double oppression.
The day's second event was an awareness workshop on democracy and the rule of law led by two senior EPDP cadres, Dirar Mantai of the Netherlands, and Goitom Mebrahtu of UK. Their presentations were based on an intensive course they attended earlier this year at programme organized by the Raft Foundation of Norway for the promotion of democracy and human rights.
The workshop, which involved the participation of five-groups from among the audience, was prepared with brief explanations and illustrations prepared in Tigrigna. The third event on Friday was a short but lively folkloric music and dance led by young singers.
Events of Day-Two:
Saturday was the day of the major festival panel event which included the keynote address of the EPDP Chairman and solidarity messages of sister organizations. The speakers included Mr. Abdulaziz Anwar from the Eritrean Nahda Party; Mr. Idris Humed of the Eritrean Liberation Front (ELF); Mr. Menghesteab Afeworki of the Eritrean
Democratic Party EDP); Mr. Semere Beyane of the Eritrean Democratic Unity Front (Sagem); Mr. Kibreab Misghina of the Eritrean Revolutionary Democratic Front (Sedege'e); Mr. Kahsai Berhane of the Eritrean People's Unity Movement for Justice; Mr. Ghebrehiwet Kfle of the Eritrean Unity for Democratic Change; and Ms Alganesh Isaak of the EPDP office for women's affairs.
The Saturday events continued with folkloric dances and music till Sunday morning.
Third Festival Day:
The major event on Sunday was a members-only meeting led by EPDP Chairman Menghesteab Asmerom at the festival grounds. Party members coming from several European cities in UK, the Netherlands, Norway, Sweden, Germany, Switzerland, Italy, USA and Canada also seized the occasion for a joint dinners, side-chats and exchange of addresses.


c: text/html

text:
ናይ ጾታዊ ሕማማትን ኤድስን ብጾታዊ ርክብ ክመሓላለፉ ይኽእሉ፡ናብ ብልዕቲ ብምእታው ፡ናብ መዓኮርን ኣፍን፡ስለዚ ኩልና ኣብ ክንጥቃዕ ንኽእል ኢና ፡እንተደሊና ገዛእ ርእስና ንጥዕናና ክንከላኸል ንኽእል ኢና ።
ዝያዳ ክጥቃዕ ኣብ ሓደጋ ዘሎ ሕብረተሰብ ኣሎ ዶ? እወ።
ስለምንታይ እዩ ኣብ ሓደጋ ምህላውካ ክፍለጥ ኣገዳሲ ዝኸውን፡ጥዕናኻ ምእንቲ ክትከላኸል።
ንኽትጥቃዕ ኣብ ሓደጋ ከምዘሎኻ ብምንታይ ትፈልጥ?
ነዞም ዝስዕቡ ሕቶታት መልስ።
- ምስ ብዙሓት መጻምድታት ጾታዊ ርክብ ትፍጽም ዶ?
- ኮንዶም ዶ ኣይተዘውትርን ኢኻ?
- ንውሑስ ጾታዊ ርክብ ኣይትግደስን ዲኻ?
- ጾታዊ ዓመጽ ኣጋጢሙካ ዶ ይፈልጥ?
- ምናልባሽ ኣብ ፍሉይ ዝኾነ ሕብረተሰብ ኮንካ ኣተዓባብያኻ ናብ ናይ ጾታዊ ዓመጽ ወይ ግዳይ ዳሪቱካ ዶ ወይ ጾታዊ ዓመጽ ኣጋጢሙካ ዶ?
- ወዲ ኾንካ ምስ ኣወዳት ጾታዊ ርክብ ትፍጽም ዶ?
ብውሕዱ ካብዞም ሕቶታት ሓንቲ ሕቶ “እወ”ብምባል እንተመሊስካ በቲ ሕማም ክትጥቀዓሉ እትኽእል ሓደጋ ኣሎኻ ማለት እዩ።
ብዝሒ መጻምድታት
ንቫይረስ ምቅላዕ፡ንጀርምታትን ክልኦትን ነቲ ጾታዊ ሕማም ዘስዕቡ፡መጠን መጻምድኻ ምብዛሖም ናይ በቲ ሕማም ምጥቃዕ ከኣ ዝበዝሐ ይኸውን።ስለዚ ምስ ብዙሓት ሰባት ጾታዊ ርክብ ትፍጽም እንተደኣ ኮንካ በቲ ጽታዊ ሕማም ኤች ኣይ ቪን ከም እትጥቃዕ ኣይትዘንግዕ ።ስለዚ ኣብ ፍርቂ ዓመት ክትምርመር ኣገዳሲ እዩ።
ኮንዶም
ኮንዶም ምጥቃም እቲ ንጾታዊ ሕማምን ኤች ኣይቪን ጥንስን ንምክልኻል እቲ ዝበለጸ መከላኸሊ እዩ።ገለ ሕማማት ኮንዶም እንዳተጠቐምካ ዋላ ዝመሓላለፉ ኣሎዉ፡ስለዚ ከምቲ ዝግባእ ምእንቲ ክንከላኸል ኣገባብ ኣጠቓቕማ ኮንዶም ክንፈልጥ ይግባእ
ንውሑስ ጾታዊ ርክብ ዘይምቅዋም
ገለ ግዜ ንዘይ ውሑስ ጾታዊ ርክብ ኣይፋል ንምባል የሸግረና እዩ።እዚ ናይቲ ካልኣይና ድልየታት ብምርኣይ ክኸውን ይኽእል እዩ፡ኮንዶም ክንእዝዝ ውን ንሓፍር፡ነቲ መጻምድና ምእንቲ ከይንስእኖ ውን ክኸውን ይኽእል እዩ፡ወይ ከኣ መጻምድና ሓይሊ ኣብ ዝጥቐመሉ እዋን ከም ክእለት ዘይብልና ብዘይ ምክልኻል ኢና ስቕ እንብል፡እዞም ኩነታት እዚኦም ብጾታዊ ሕማም ንኽንሓምም ዓቢ ሓደጋ እዮም፡ካብዞም ዝጠቐስናዮም ገለ ኣጋጢሙካ እንተኾይኑ ናብ ናይ ምኒስትሪ ጥዕና ናይ ጾታዊ ሕክምና ሓብር፡እንታይ ከምዝገጠመካ ሓብር ሓገዝ ውን ሕተት፡ንበይንኻ ክትፈትሖ ምእንቲ ከይከብደካ።
ናይ ጾታዊ ዓመጽ ግዳያት
ጾታዊ ዓመጽ ኩሉ ዓይነት ጾታዊ ሓይሊ ብዘይፍቓድ ናይ ወዲ ተባዕታይ ጛል ኣንስተይቲ ወይ ቆልዓ እዩ።እዚ ጾታዊ ዓመጽ ዓቢ ሽግር ዘኸትል እዩ፡ኣካላውን ስነኣምሮእውን ማህሰይቲ፡ከምኡ ውን ምምሕልላፍ ናይ ጾታዊ ሕማማትን ኤች ኣይ ቪን
ሳዕቤናት ሓሽሽን ኣልኮሆልን
ሓሽሽን ኣልካሆልን ሓደገኛ ዝኾነ ጾታዊ ርክብ ንኽትፍጽም ዝገብሩ እዮም፡ሓሽሽን ኣልኮልን ናይ ምሕሳብ ደረጃና ክጸልውዎ ይኽእሉ፡ቅድም ዘይንገብሮም ዝነበርና ነገራት ክንገብር ከኣ ይድርኹና ፡ናብ ሓደጋ ዘብጸሓና ኣካላዊ ጽልዋ ውን የሕድረልና፡ንኣብነት ናይ ደም ሰራውር ደምና የግፍሖ እሞ፡ብኸምዚ ከኣ መቁሰልትም መድመይትን ኣብ እዋን ጾታዊ ርክብ የኸትል፡በዚ መሰራት ከኣ በቲ ደም ብናይ ጾታዊ ርክብ ሕማማት ንምጥዋዕ ዝቀለለ መንገዲ ይኸፍት ማለት እዩ እዚ ከኣ ንኽልቲ ኦም መጻምድታት ነቲ ዘእቱን ነታ ዝእትዋን ሓድገኣ የንጸላልዎም ማለት እዩ።
ሂወት ኣብ ሕብረተሰብ
ኣብ ገዛኦም ሽግር ዘሎዎም ሰባት፡ሓሽሽ ምሻጥ፡ጾታዊ ምፍርራሕ፡ምስ ቤተሰብ ጾታዊ ርክብ ከምዝገበርካ ምግሃድን ካልእን፡እዞም ከምዚ ዝበለ ታሪኽ ዘሎዎም ደቂ ሰባት ገዛእ ርእሶም ኣብ ሓደጋ ዘእትዉ እዮም፡ብዝሒ መጻምዲታት፡ዘይ ውሑስ ጾታዊ ርክብ፡ሽርሙጥና፡እዞም ሰባት እዚኦም እምበኣር ሕጂ ውን በቲ ዝሓለፍዎ ስንባደን ስምብራት ዘሕደረሎም ነገራትን ንኸይሕከሙን ዝግበኦም መድሃኒት ከይወስዱ እንዳተሳቐዩ ዝነብሩ እዮም።

robotstxt: allowed

filter: keep


text:
ዓለምለኸ ቁጠባዊ ዝሕታለን ስግኣት ማሕበራዊ ዘይምርግጋእን ኣብ 2015 ዓ.ም.ፈ ፖለቲካዊ ዓፈና ሰበስልጣን መንግስታት ክሕይል ገይሩ ክብል ሓደ ሓድሽ ዓለምለኸ መጽናዕቲ ገሊጹ። ፍሪደም ሃውስ ዝተበሃለ ተሓላቒ ሰብኣዊ መሰላት ኣብ ኣብ ዙሪያ ዓለም ዝርከባ ሃገራት ኩነታት ዴሞክራሲያዊ ነጻነትን ደረጅኡን ብዝምልከት ናይ 2015 ዓ.ም.ፈ ሪፖርቱ ኣውጺኡ’ሎ።
ኩናት ሓድ-ሕድ ሶሪያን ካልኦት ከባቢታት ማእኸላይ ምብራቕ ዘሎ ዘይምርግጋእን ኣብ ደረጃ ነጻነት እቲ ዝኸፍአ ክፋል ዓለም ገይሩዎ’ሎ።
ጸብጻብ ፍሪደም ሃውስ ግጭት ዝተካየደለን፣ፖለቲካውን ቁጠባን ጸገማት ዘለወን 72 ሃገራት ዝዳህሰሰ ክኸውን ከሎ ኣብ ዓለም ደረጃ ነጻነት ንተኸታታሊ ዓሰርተ ዓመታት ኣንቆልቂሉ’ሎ ክብል ይገልጽ።
ኣብዚ ኣብ ዋሽንግተን ዲሲ ዝመደብሩ ፍሪደም ሃውስ 50 ሃገራትን ግዝኣታትን ‘ነጻነት ዘይብለን’ ክብል መዲቡወን ኣሎ።ዝኸፍአ መግሃስቲ ካብ ዝፍጸመለን ቀዳሞት 10 ሃገራት ድማ ሶሪያ፣ርእሰ ምምሕዳራዊ ቲቤት ቻይና፣ ሶማል፣ ሰሜን ኮሪያ፣ኡዝበክስታንን ኤርትራን ተጠቒሰን ኣለዋ።
ኣብ ኤርትራን ኢትዮጵያን ዘሎ ኩነታት ብዝምልከት ተወሳኺ መብርሂ ንድምጺ ኣሜሪካ ዝሃባ ኣብ ፍሪደም ሃውስ ዳይረክተር ነጻነት ፕረስ ጀነፈር ደንሃም ብዛዕባ ኤርትራ ከምዚ ይብላ።
‘ዝኸፍኣ ተባሂለን ካብ ዝተዘርዘራ ዓሰርተ ሃገራትን ግዝኣታትን ዝገምገምናዮም 210 ኣካላት ካብ ቀርኒ ኣፍሪቃ ኤርትራን ሶማልን ኣብዚ ይምደባ።እዚ ማለት ድማ ኣብዘን ሃገራት ዘሎ ደረጃ ፖለቲካዊ መሰላትን ሲቪላዊ ሓርነትን ኣብ ዝተሓሳስብ ደረጃ ምብጽሑ እዩ።ዜጋታት መንግስቶም ኣብ ምምራጽ ድምጾም ኣይስማዕን።ዝኾነ ነጻ ርእይቶን ነቐፌታን ዝህብሉ መንገዲ የለን።’
ፍሪደም ሃውስ ኣብ ኢትዮጵያ ይፍጸሙ ኣለው ዝበሎም መግሃስቲ እውን ዘርዚሩ’ሎ።ኢትዮጵያ ንመርበብ ሓበሬታ እትከታተለሉ ዝረቐቐ መንገዲ ከምዘሎን ኣብ ክልል ኦሮሚያ ንምምዝባል ሓረስቶት ብምቅዋም ኣብ ዝሓለፈ ሕዳርን ታሕሳስን ዝተኻየደ ተቓውሞ፣ንተቓወምቲ፣ ጋዜጠኛታት፣ንብሎገራትን ተሓለቕቲ መሰላትን ንምዕፋን ሕጊ ጸረ ሽብር ከም እተጠቀም ይገልጽ።
መንግስቲ ኢትዮጵያ ይወስዶም ንዘለው ስጉምትታት መንግስቲ ዩናይትድ ስቴትስ ዝሃቦ ግብረ መልሲ፣መንግስቲ ኢትዮጵያ ይፍጽሞም ብዘሎ መግሃስትታት ተሓታቲ ኣብ ክንዲ ምግባር ንመንግስቲ ኢትዮጵያ ምድጋፉ ዘጉሂ እዩ ይብላ ጀነፈር ደንሃም።
ምሉእ ትሕዝቶ ኣብዚ ምስማዕ ይክኣል።


text:
ዑቝባ – ካብ ምልክታ ክሳብ ውሳኔ
Asyl – från ansökan till beslut – tigrinska
1
መጠየቕታ
- ነቲ ሕቶታት ዘለዎ ፎርም ብስምካን ዜግነትካን ስድራቤትካን ምልኣዮ።
- መን ምዃንካ ንምርግጋጽ ፓስፖርትኻ ወይ ካልእ ናይ መንነት ሰነዳት ኣምጽእ።
- ሚግረሽን ኪስእለካን ኣሸራኻ ኪወስድን እዩ። እቲ ናይ ኣጻብዕ ኣሸራ ኣብ ካልእ ሃገር ኤውሮጳ ዕቝባ ሓቲትካ ምንባካ ወይ መንበሪ ፍቓድ ወሲድካ ወይ ኣብ ካልእ ሃገር ኤውሮጳ ከይትቕመጥ ተኸልኪልካ ምዃንካ ንምፍላጥ የገልግል
- ብሓገዝ ተርጓማይ፡ መን ምዃንካን ስለምንታይ ንሃገርካ ገዲፍካ ከም ዝመጻእካን ከመይ ጌርካ ናብ ሽወደን ከም እተጎዓዝካን ክትሕብር ኢኻ
- ገንዘብ ምስ ዘይህልወካ ቁጠባዊ ሓገዝ ክትሓትት ትኽእል ኢኻ። ናይ ባንክ ካርድ ክትወሃብን ንመዓልታዊ መልዕሎን ፍሉይ ገንዘባዊ ሓገዝን ድማ ሓበሬታ ኪውሃበካ እዩ።
- ንኣካይዳ ሕቶ ዕቝባን ካብኡ ቀጺልካ እንታይ ክትገብር ከም ዘሎካን ብዚምልከት መብርሂ ኪውሃበካ እዩ። ከምኡውን ብዛዕባ ተግባራውያን ዝኾኑ ሕቶታት፡ ከም መሰል መንበሪ ቤት፡ ንደቅኻ ሕክምናን ትምህርትን፡ ሓበሬታ ኪውሃበካ እዩ።
2
ንምርመራ ምድላው
- ሕቶኻ ምስ ኣቕረብካ እቲ ኣሳላጢ ንኹሉ ሰነዳትካ ኪርእዮ፡ ከምኡውን ኩሉ እቲ ዝበልካዮን ውጽኢት ኣሸራ ኣጻብዕካን ኪዕዘቦ እዩ።
- ካብዚ ተላዒሉ ድማ እቲ ኣሳላጢ ነቲ መጠየቕታኻ ክሳዕ ክንደይ ኪምርመር ከም ዘለዎ ኪውስን እዩ። ኩሉ መጠየቕታ ሓደ ዓይነት ስለ ዘይኮነ፡ ንኺምርመር እተፈላለየ ግዜ እዩ ዚወስድ።
- እቲ ኣሳላጢ ነቲ መጠየቕታኻ ናብቲ ዚስዕብ ምርመራ ይቐራርቦ። ንኣብነት፡ ካብ ካልእ ሰበስልጣናት ዚመጽእ ሓበሬታ ኪህሉ ይኽእል እዩ።
- እቲ ኣሳላጢ፡ ህዝባዊ ወኪል የድልየካ እዩ ኢሉ ምስ ዚግምት፡ ህዝባዊ ወኪል ይምድበልካ።
- ነቲ መጠየቕታኻ ክትውስኸሉ ምስ ዘድሊ፡ እቲ ኣሳላጢ ኪረኽበካ እዩ። ንኣብነት ምስቲ መጠየቕታኻ፡ ሰነዳት መንነት ዘየቕረብካ ክትከውን ትኽእል።
3
ንምርመራ ምጽባይ
- ሚግረሽን ነዊሕ ሪጋ ወይ መስርዕ ኣለዎ፡ ስለዚ ናብቲ ምርመራ ንምምጻእ ነዊሕ ክትጽበ የድሊ ይኸውን። እቲ ናይ ምጽባይ ግዜ ካብ ሰብ ናብ ሰብ ይፈላለ እዩ።
4
መጸዋዕታ ናብቲ ናይ ዕቝባ ምርመራ
- ናብቲ መርመራ ንምምጻእ ተራኻ ምስ ዚኸውን ብፖስታ መጸዋዕታ ይለኣኸልካ። ኣብቲ ደብዳበ ምስቲ ኣሳላጢ/ሃንድለጋረ ኣበይን መኣስን ከም እትራኸቡ ተጻሒፉ ኣሎ። ካብ ገዛ ክትግዕዝ ከሎኻ ንሚግረሽን ከተፍልጥ ኣሎካ፡ ከመይሲ ክንጽውዓካ ከሎና ኣድራሻኻ ክንፈልጥ ንደሊ ኢና።
5
ምርመራ ሕቶ ዕቝባ
- እቲ መርማራይ ብዛዕባቲ ዚቕጽል ዝርርብ እንታይ ከም ዝኾነን ብዛዕባ መሰላትካን ግዴታኻን ብምዝራብ ይጅምር። ሓንቲ ከይገደፍካ ሓቂ ክትዛረብ ግዴታ ኣሎካ። እቲ መርማርን እቲ ተርጓምን ምስጢር ንምስታር ገዴታ ኣለዎም።
- ህዝባዊ ወኪል ምስ እትደሊ ኣብቲ ምርመራ ምሳኻ ኪህሉ ይግባእ
- ብናይ ተርጓማይ ሓገዝ፡ መን ምዃንካን ካበይ ከም ዝመጻእካን ስለምንታይ ዕቝባ ትሓትት ከም ዘሎኻን ንዓድኻ ክትምለስ እንተ ኾንካ ድማ እንታይ ከም ዝጓነፈካን ትገልጽ። ብዛዕባ ስድራቤትካ ጥዕናኻን ሞያዊ ድሕረባይታኻን እውን ክትሕተት ኢኻ።
- ምኽንያት ዕቝባ ምድላይካን ነቲ ሚግረሽን ክትርእየልካ እትደሊ መርትዖ ምቕራብን ናትካ ሓላፍነት እዩ።
- እቲ መርማሪ ነቲ እተባህለ ነጥብታት ይእክቦ። ህዝባዊ ወኪል ምስ ዚህልወካ ንሱ ነቲ ቃለጉባኤ ከጽድቖ ኣለዎ፡ ብድሕርዚ ምስቲ ኩሉ ዘምጻእካዮ ሰነዳት ተኣኪቡ ብሓደ ይቕመጥ።
- ድሕሪ ውሳነ ብዛዕባ ናይቲ ጉዳይ ኣካይዳ ወይ ምስ ሚግረሽን ዘሎካ ርክባት ብዚምልከት ሕቶታት ከትቕርብ ዕድል ኣሎካ
ምርመራ ምስ ህጻን
ኩሎም ህጻናት ኪዛረቡን ኪስምዑን መሰል ኣለዎም። ምስ ወለዶም ኮይኖም ዕቝባ ዚሓቱ ቆልዑ ነቲ መርማሪ ኣብ ሚግረሽን ኪረኽቡዎ መሰል ኣለዎም። ናይ ቆልዓ ምኽንያት ዕቝባ ብፍላይ እዩ ዚረአ – ሓደ ቆልዓ ካብቲ ወለዱ ዚብሉዎ ፍልይ ዝበለ ምኽንያት ኪህሉዎ ይኽእል። እቲ ናይቲ ቆልዓ ሕቶ ዕቝባ ኪምርመር ከሎ እቲ መርማሪ ብዚከኣል መጠን ነቲ ዕድመን ብስለትን ወይ ጥዕና ኣብ ግምት የእትዎ እዩ። ቆልዓ ኪምርመር ከሎ፡ ሓደ በጽሒ ምስኡ ኪህሉ ይግባእ። ወላዲ ወይ ኣላዪ ወይ ህዝባዊ ወኪል ኪኸውን ይኽእል። ኣቶም ንውልቆም ዚመጹ ቆልዑ ኣብ ግዜ ምርመራ እቲ ሕጋዊ ኣላዪኦም ኩሉ ግዜ ምስኦም ኪህሉ መሰል ኣለዎም።
6
ውሳነ
- እቲ ውሳነ፡ ኣብቲ እተዛረብካዮን ኣብቶም ብዛዕባ መንነትካን ብዛዕባ ምኽንያት ዕቝባ መሕተቲኻን ዘቕረብካዮም ሰነዳት መርትዖን፡ ከምኡውን ኣብቲ ናይ ሚግረሽን ብዛዕባ ናይ ሃገርካ ኩነታት ዘለዎም ፍልጠትን እተመስረተ እዩ።
- ድሕሪ ውሳነ ኣብቲ ሚግረሽን ትኸይድ ኣብኡ ድማ እቲ ኣሳላጢ ሕቶኻ ተቐባልነት ምርካቡን ዘይምርካቡን ወይ ንደረጃ ዕቝባኻ ወይ ብድሕሪኡ ዚህሉ ነገራት ይሕብረካ
- እቲ ውሳነ ብቋንቋ ሽወደን እዩ ዚጽሓፍ ግን ኣብቲ ምስ ሚግረሽን እትገብሮ ኣኼባ ብመገዲ ተርጓማይ ብቛንቋኻን ብቓልን ኪሕበረካ እዩ። ሚግረሽን እንታይ ውሳነ ከም ዝወሰደን ከመይ ገይሩ ናብዚ ንሕቶኻ ልክዕ ዝኾነ ውሳነ ከም ዝበጽሐን ኪገልጸልካ እዩ።


text:
ብላቲናዊ ሥርዓተ ኣምልኾ ትማሊ ዝቐረበ ቃል ወንጌል ናይ ማቴዎስ 13.44 ዘሎ ብዛዕባ ምሳሌ ‘ኅቡእ መዝገብን ዕንቊ ባርሕርን ኣብ ባሕሪ ዝተዘርገሐት መርበብን’ ዝገልጽ ነበረ፣ ቅዱስነቶም ነቶም ኣብዚ ምሳሌዚ ተመልኪቶም ዘለው ንመንግሥቲ ኣምላኽ ዘናድዩ ሰባት ብክልተ መልክዕ ቀሪቦም ከምዘለው የመልክቱ። እቲ ቀዳማይ ሓደ ሓረስታይ ኮይኑ ኣብቲ ዝሰርሓሉ ዝነበረ ግራት ነታ ክብርቲ መዝገብ ዕንቊ ከምዝረኸባ እንክምልከት። እቲ ካልኣይ ከኣ ሓደ ነጋዳይ ናይ ዝኸበረ ዕንቊታት ኮይኑ ኣብ መንጎ ብዙሕ ክቡር ኣዕናቊ ብዘለዎ ተመኲሮን ኣፍልጦን ነታ ልዕሊ ኩሉ ክብርቲ ዝኾነት መዝገብ ዕንቊ የለልያ። ንክልቲኦም ዘመሳስሎም ነቲ ክቡር መዝገብ ዕንቊ ምስ ረኸብዎ ዘለዎም ኩሉ ሸይጦም ንኣኣ ንምውናን ይውስኑ፣
ቀንዲ ትምህርቲ ናይዚ ምሳሌዚ ሽሕኳ መንግስቲ ኣምላኽ ንኩልና ብነጻ ዝዕደል ጸጋ እንተኾነ ኣብ ጻሕሊ ወርቂ ተቀሪብና እትወሃበና ኣይኮነትን! ብወገና ለይትን መዓልትን ክንደልያ ሃሰስ ክንብላ ንዓዓ ከይረኸብና ክንዝነጋዕ ከምዘይብልና ተረዲእና ‘ንክተረኽባ ምድላያ ወሳኒ ምዃኑ’ ንፍለጥ፣ ሃየ ሃሰስ ንበላ ባዕሉ ካብ ሰማይ ዝዘንም ነገር የልቦን ከይደለኻን ከይጸዓርካን ዝርከብ ዋጋ ክትህቦ ከቢድ ስለዝኾነ እውን ክኸውን ይኽእል፣ ኣብቲ ቃሉ እውን ድለዩ ክትረኽቡ ለምኑ ክወሃበኩም ኳሕኳሑ ክረሓውልኩምዶ ኣይኮነን ዝበለ፣ ስለዚኸስ ሃሰስ ምባል ጉዕዞ ምጅማርን ገለ ክትገብር ምውሳንን የድሊ፣ ልብና ናብቲ ዝኸበረ መዝገብ ዕንቊ ዝኾነ ክርስቶስ ገጹ ክጐዓዝን ብሃረርታ ክቃጸልን ኣለዎ ኮይኑ ግን ሃረር ምባል ጥራይ ኣይኣክልን ‘መስዋዕቲ’ ከኣ ከምዘድሊ ዘይምዝንጋዕ፣ ስለዝኾነ ከኣ እዞም ኣብ ምሳሌ ቀሪቦም ዘለው እቲ ዓዃይ ሓረስታይስ ይኹን እቲ ሃብታም ነጋዳይ ብዘይ ወዓል ሕደር ዘለዎም ኩሉ ምንም ከይትረፉ ይሸጡ እሞ ነቲ ክቡር መዝገብ ይገዝኡ፣ ንበይኑ ንኣኡ ይሕዙ፣ ንጐይታ ምስ ረኸብካ እቲ ርኽበት ከይመክንን ከይደረቅን ዘድሊ መስዋዕቲ ምኽፋል የድሊ። ዝተኸፍለ ይከፈል ኢልካ ነዚ ክቡር መዝገብ ምሓዝ እዩ እቲ ቁምነገር፣ እዚ ምናልባት ንገሊኦም ከሰንብድ ይኽእል፣ ንክርስቶስ ኣብ ቀዳማይ ቦታ ምስራዕ ንጸጋኡ ቀዳምነት ምሃብ ንዝተረፈ ኩሉ ምጉሓፍ ወይ ምንዓቅ ኣይኮነን ኣንታይ ደኣ እቲ ጐይታ ኢየሱስ ጥራይ ክህቦ ዝኽእል ምሉእ ሓጐስ ምርካብ እዩ እቲ ዋና ነገር፣ እዚ ከኣ እቲ ሓጐስ ወንጌል ንብሎ፣ ነዚ ሓጐስዚ ዘስተማቅሩ ሓሚሞም ዝሓወየ ሓጢኣቶም ዝተማሕረ ሓጢኣተኛታት ኮታ ከምቲ መንገሥተ ሰማያት ኣብ ቋሕ ሰም ዝተራሕወትሉ ኣብ የማን ኢየሱስ ተሰቂሉ ዝነበረ ፈያታዊ ዘየማን ዘስተማቀርዎ ሓጐስ እዩ፣ ነፍሲወከፍና ነቲ ኣብ ሕይወትና ዓቢ ምጽንናዕ ዝህብ ህላዌን ቅርበትን ኢየሱስ ምስ እንረክብ ንልብና ይልውጦ ብዘንድድ ፍቅሪ ከኣ ነሕዋትና ምናዳ ከኣ ነቶም ድኹማት ክንቅበል ልብና ይኽፈት፣ ድሕሪ ቢሎም ናይ ዕለቱ ቃል ኣምላኽ ነቲ ክቡር መዝገብ ዕንቊ ዝኾነ ክርስቶስ ብምርካብ ንዝርከብ ሓጐስ ዕለት ዕለት ነቲ እግዚአብሔር ኣቦ ብኢየሱስ ክርስቶስ ዝሃበና ፍቅሪ ብቃልን ብግብርን ክንምስክር ኣሎና ብማለት ሓደራ ቢሎም፣


text:
ቃለ-መሕትት ፕረዚደንት ኢሳይያስ ኣፈወርቂ፡ “ዞባዊ ምትሕብባር፡ ምርጫ ዘይኮነ ግድነታዊ እዩ”
ፕረዚደንት ኢሳይያስ-1ይ ክፋል
ጥቅምቲ 11, 2017
ዞባዊ ምትሕብባር፡ ምርጫ ዘይኮነ ግድነታዊ ምዃኑ፡ ኣብ’ዚ መዳይ’ዚ ድማ ምህዳስን ቅርጻዊ ምትዕርራይን ሕብረት ኣፍሪቃ ኣገዳሲ ከምዝኾነ፡ ፕረዚደንት ኢሳይያስ ኣፈወርቂ ገሊጹ።
ፕረዚደንት ኢሳይያስ፡ ኣብ’ቲ ብ7 ጥቅምቲ ምስ ማዕከናት ዜና ውሽጢ ሃገር ዘካየዶ ቃለ-መሕትት፡ ንተራ ኣፍሪቃ ኣብ ሓድሽ ዓለማዊ ስርዓት፡ ከምኡ’ውን ኣገዳስነት ቅርጻዊ ምትዕርራይ ሕብረት ኣፍሪቃን ርእይቶ ኤርትራን ብዝምልከት ኣብ ዝሃቦ መብርሂ፡ ሕብረት ኣፍሪቃ ነቲ ኣብ 30 ዓመታት ዕድመ ውድብ ሓድነት ኣፍሪቃ ዘይሰመረ ሃንቀውታ ኣህዛብ ክደግሞ ስለዘይብሉ፡ ኤርትራ ኣብ’ዚ መዳይ’ዚ ዘለዋ ስክፍታ ዝሓዘ ርእይቶ ዘብርህን ንናይ ሓባር ረብሓ ዝሰርሕ ኩነታት ንኽህሉ ዝጠልብን መልእኽቲ፡ ናብ ዝምልከቶም ኣካላት ከምዝሰደደት ብምሕባር፡ ተሓባቢርካን ጸጋታትካ ኣጐሳጒስካን ክትሰርሕ ከለኻ ዝያዳ ኣድማዕነትን ዝበለጸ ዕድልን ስለዘለዎ፡ እቲ ሕብረት ነዚ ብዝምልስ ኣገባብ ክህደስ እዋኑ ምዃኑ ኣስሚሩሉ።
“ኣብ’ዚ መበል 21 ክፍለ-ዘመን ዝተዋሰነ ክፍለ-ዓለም፡ ኣፍሪቃ ጥራይ’ዩ” ዝበለ ፕረዚደንት ኢሳይያስ፡ እዚ 60 ሚእታዊት ናይ ጸጋታት ዓለም ዘለዎ ክፍለ-ዓለም፡ ንኻልኦት ክሕግዝ እናተገብኦ ብሓገዝ ካልኦት ክነብር ምርኣይ ዘሕዝን ምዃኑ ብምጥቃስ፡ ዝተፈላለየ ኣስማት እናተዋህቦ ዝካየድ መጋባእያታት እውን ንጸጋታት ኣፍሪቃ ካብ ምምዝማዝ ሓሊፉ ዘምጸኦ መሰረታዊ ለውጢ የለን ጥራይ ዘይኮነ፡ ጠንቂ ፍልሰት መንእሰያትን ዘይሕጋዊ ስደትን ኮይኑ ምህላዉ ኣረዲኡ። ኣፍሪቃ ካብዚ ኩሉ ናብ ዳግማይ መግዛእቲ ዘእቱ ጸገማት ክትገላገል እንተኾይና፡ እቲ ንዓኣ ዝውክል ውድብን ካልኦት በብዞብኡ ዝቘሙ ውድባትን፡ ንክውንነት ናይ’ቲ ክፍለ-ዓለምን ሃንቀውታ ሕብረተ-ሰባቱን ዝውክል ቅርጺ ሃልይዎ፡ ብናይ ሓባር ጻዕሪ - ቅኑዕ ናይ ተሃድሶ መገዲ ክቕይስ ከምዝግባእ ድማ ኣገንዚቡ።
ፕረዚደንት ኢሳይያስ፡ ንኣገዳስነት ቅርጻዊ ምትዕርራይ ብዝምልከት፡ ኣብ’ዚ እዋን’ዚ ዘሎ ቅርጺ ናይ’ቲ ሕብረት፡ ቅዳሕ ናይ ኤውሮጳዊ ሕብረት ምዃኑ እዚ ድማ ናቱ ጸገማትን ሰለሎን ስለዘለዎ፡ ንክውንነት ናይ’ቲ ክፍለ-ዓለምን ኩነታት ኣህዛቡን ብዝውክል፡ ከምኡ’ውን ምስ ሓድሽ ዓለማዊ ስርዓት ብዝሳነ ቅርጺ ክትካእ ኣገዳስነቱ ዓቢ ምዃኑ ብምሕባር፡ ረብሓ ናይ’ዚ ንኹሉ ስለዝኾነ፡ ኤርትራ ኣብ’ዚ መዳይ’ዚ ምቕሉል ተራኣ ክትጻወት ዘለዋ ድልውነት ኣረጋጊጹ።
ኣብ መወዳእታ፡ ፕረዚደንት ኢሳይያስ፡ ኣብ ከባቢኻ ዘሎ ኩነታት ጥጡሕ ኮይኑ፡ ንናይ ሓባር ረብሓ ዝሕግዝ ኩነታት እንተዘይብሉ፡ ኣብ ጸገማትን ንዓኡ ኣብ ምፍታሕን ሸንኰለል ጸሚዱ ካብ ምዕባለን ምዕሩይ ጽምዶን ዝዕንቅጽ ስለዝኾነ፡ ጉዳይ ምህዳስን ቅርጻዊ ምትዕርራይን ሕብረት ኣፍሪቃ ይጽናሓለይ ዘይበሃል፡ ንኹለን ሃገራት’ቲ ክፍለ-ዓለም ብማዕረ ዝምልከት ከምዝኾነ ኣነጺሩ።........................
...............ኣብ`ዚ ታሕቲ ዘሎ መላግቦ ሕጥበ-ጽሑፍ ተዊቕኩም ምንባብ ቀጽልዎ።
ብርሃነ ሃብተማርያም


text:
ሓላፊ ስትራቴጂ ፕረዚደንት ዶናልድ ትራሞፕ ነበር ስቲቭ ባኖን ብዛዕባ ምምሕዳር ፕረዚደንት ትራሞፕ ኣብ ዝተጻሕፈ መጽሓፍ ንዝሃብዎ ርእይቶ ካብ ዋይት ሃውስ ተሪር ነቐፌታ ድሕሪ ምርኻቦም “ኣብ መንጎናን ፕረዚደንት ትራምፕን ኣጀንድኦምን ዝመጽእ ነገር የለን” ኢሎም።
“ፋየር ኣንድ ፉሪ” ብዝብል ኣርእስቲ ብዛዕባ ምምሕዳር ትራምፕ ዝወጸ መጽሓፍ ዝሰፈረ ርእይቶ ሓላፊ ስትራቴጂ ፕረዚደንት ትራምፕ ዝነበሩ ስቴፈን ባኖን ኣብ እዋን ምርጫ 2016 ወዲ ፕረዚደንት ትራምፕ ምስ ሰበ ስልጣን ሩስያ ምርኻቡ “ዘይሃገራዊን ናይ ክህደት ገበን ፈጺሙ’ዩ” ኢሎም ከምዝሓስቡ ጠቒሱ’ሎ። ጠበቓ ፕረዚደንት ትራምፕ ጸሓፊን ዘርጋሒን እቲ መጽሓፍ “ ካልእ ህትመት ካብ ምዝርጋሕን ምውጻእን ደው ክብሉ” ሓቲቶም ኣለው።
ኣብ ቤተ መንግስቲ ዋይት ሃውስ ጸሓፊት ጉዳያት ፕረስ ሳራ ሃከቢ ብዛዕባ’ዚ ጉዳይ ግብረ መልሲ ፕረዚደንት ትራምፕ ተሓቲተን ከምዚ ክብላ መልሲ ሂበን።
“ ኣብ ልዕሊ ምምሕዳር ፕረዚደንትን ስድራቤቱን ከምዚ ዝበለ ጽዩፍን ምሉእ ንምሉእ ሓሶት ዝኾነ ክሲ ብምቕራቡ ነዲሮም ወይ ክቱር ጽልኢ ሓዲርዎም ብልክዕ ክገልጾ ይኸውን” ኢለን።
ፕረዚደንት ትራምፕ ብወገኖም ኣብ ዘውጽእዎ መግለጺ ስቲቨን ባኖን ምስኦም ኮነ ምስ መሪሕነቶም ጉዳይ ከምዘይብሉ ብምግላጽ “ባኖን ካብ መዝነቶም ምስ ተባረሩ ስርሖም ጥራይ ዘይኾነ ኣእምሮኦም’ውን ስኢኖም እዮም” ኢሎም።
ስቲቨን ባኖን ካብ ቤተ መንግስቲ ዋይት ዋስ ምስ ወጽኡ እሙን ደጋፊ ፕረዚደንት ትራምፕ ኮይኖም እንተቐጸሉ’ኳ ኣብ መዳይ ፖለቲካ ግን ንናይ ፕረዚደንት ትራምፕ ኣጀንዳ ዘካይዱ ሪፖብሊካዊያን ኣብ ቤት ምኽሪ ኣሜሪካ ክምረጹ ዘካየድዎ ጻዕሪ ግን ከምዘይተዓወተ ይፍለጥ።
ዋይት ሃውስ ብተወሳኺ ኣብ መጽሓፍ “ፋየር ኣንድ ፉሪ” ንዝቐረቡ ጉዳያት “ ኣብ ዋይትሃውስ ፍልጠት ኮነ ጽልዋ ካብ ዘይብሎም ውልቀሰባት ዝተዋህበ ሓሶትን ትኽኽል ዘይኾነ ሓበሬታ” ክብል እንተገለጾ እኳ ጸሓፊት ጉዳያት ፕረስ ዋይት ሃውስ ግን ጸሓፊ እቲ መጽሓፍ ፕረዚደንት ትራምፕ ፕረዚደንት ካብ ዝኾኑ ንደሓር ኣብ ገለ አጋጣሚታት ኣብ ዋይት ሃውስ ተረኺቦም ከምዝፍልጡ ገሊጻ’ላ።


text:
እዋናዊ ዜናታት
- መንግስቲ ሱዳን ብዘይሕጋዊ ኣገባብ ናብ ኤርትራ ክኣቱ ዝተረኽበ ሸቐጣት ብወግዒ ክህግር ጀሚሩ።
- ውሽጣዊ ጉዳይ ቤተ-ክርስትያን ተዋህዶ ኤርትራ ብዋናታቱ ዘይኮነ ብፖለትከኛታት ብጅሆ ተታሒዙ
- ማእከላይ መደበር ናይ’ቲ ኣብ መሬት ኤርትራ ኣትዩ ዘሎ ሰራዊት ግብጺ ማርሳ ተኽላይ ምዃኑ ተሓቢሩ
- መንግስቲ ሱዳን ክሊ ማያዊ ግዝኣተይ ብግብጽን ስዑዲ ዓረብን ተደፊሩ ክብል ናብ ውድብ ሕቡራት ሃገራት ኣመልኪቱ።
- ብኲናት ሕድሕድ ትሕመስ ኣብ ዘላ ሃገረ የመን ዝርከቡ ኤርትራውያን ኢትዮጵያውያን ህይወቶም ዘድሕን ሓገዝ ይሓቱ ኣለው።
- ኤርትራውያን ዝርከብዎም ዝተወሰኑ ስደተኛታት ካብ ሊብያ ናብ ኢጣልያ ተሰጋጊሮም።
- ሓደ ኢትዮጵያዊ ካብ ኤርትራ ናብ ዓዲ እንግሊዝ ኣብ ዝተመልሰሉ ብግብረ ሽበራ ተጠርጢሩ ከም ዝተታሕዘ ተገሊጹ
- ህግደፍ ካብ 5 ታሕሳስ 2017 ጀሚሩ ኣብ ልዕሊ ዝተፈላለያ ትካላት ናይ ምዕጻው ስጉምቲ ይወስድ ከም ዘሎ ተፈሊጡ
- ጅቡትን ስዑዲ ዓረብን ወትሃደራዊ ምትሕግጋዝ ይገብራ ምህላወን ተገሊጹ
- ኣብ’ታ ቅሱን ፖለቲካዊ ኩነታት ዘይብላ ሃገረ ሊብያ ዝካየድ ዘሎ ንግዲ ደቂ-ሰባት መግትኢ ክግበረሉ ዝተፈላለየ ጻዕርታት ይግበር ኣሎ።
- ማእከላይ ኮሚቴ ህዝባዊ ወያነ ሓርነት ትግራይ፡ (ህወሓት) ህልዊ ውሽጣዊ ፖለቲካዊ ጸገሙ ንምፍታሕ ዝጀመሮ ዕጹው ኣኼባ ይቕጽል ኣሎ
- ኣንጻር’ቲ ኣብ ሊብያ ኣብ ልዕሊ ስደተኛታት ዝካየድ ዘሎ ንግዲ ደቂ-ሰባት፡ ብተጣበቕቲ ሰብኣዊ ሰላት ዝተወደበ ሰላማዊ ሰልፊ ኣብ ቅድሚ ቀጽሪ ቤት ጽሕፈት ኤምባሲ ሊብያ ኣብ ፈረንሳ ተኻይዱ።
- መንግስቲ ዓዲ እንግሊዝ ናብ ኤርትራ ንዝኣትው ዜጋታቱ መጠንቀቕታ ሂቡ
- ዕውት ናይ ፕሮፖጋንዳን ውደባን ወፍሪ
- ኣብ ሊብያ ሕጂ’ውን ብዙሓት ስደተኛታት ከም ዘለውን ኣዝዩ ሕማቕ ህይወት የሕልፉ ምህላዎምን ምንጭታት ሓቢሮም።
ኣብ መርበብ ዘለዉ
We have 24 guests and no members online
- Details
- Written by ሮቤል በርሀ ካብ ደቡብ ኣፍሪቃ
- Published: 30 December 2017
ናይ ሃገር በዓል ቤት ህዝቢ፡ ረኻቢ መከራ ህዝቢ፡ ፈታሒ ጸገም ህዝቢ’ዩ።
ናይ ኩሉ ሃገራዊ ሓይሊ ምንጪ ህዝቢ’ዩ። ግዳማዊ ድዩ ዘቤታዊ ፖለቲካዊ ጸገም እንክፍጠር፡ ነገራት ኣብ ምቕላስ፡ ኣብ ምእላይ፡ ኣብ ምምሕዳር፡ ካብኡ ሓሊፉ ጉልበት ወይ ሓይሊ ዝሓትት ምስ ዝኸውን ከኣ፡ ብሓይሊ ንምግጣም፡ ሰብኣዊ፣ ገንዘባዊ ኮነ ነገራዊ ዓቕሚ ዝርከብ ካብ ህዝቢ’ዩ። ኣብ ስነ-ፍልጠት ዕውታት ዝኾኑ ምሁራት፣ ኣብ ወተሃደራዊ ሓርበኛታት ዝኾኑ ዜጋታት፣ ኣብ ሃይማኖት ንዜጋታት ብስነ ምግባር ዝሃንጹ ኣቦታት፣ ካብ ካልእ ዘይኮነ ካብ ህዝቢ’ዮም ዝፈርዩ። ህዝቢ ተቐዲሑ ናይ ዘይውዳእ ኩለ መዳያዊ ሃብቲ’ዩ።
ህዝቢ በዓል ቤት ናይ ሃገርን ሃገራዊ ጸጋታትን’ዩ ክበሃል እንከሎ ግን፡ ዝጠቕሞን ዘይጠቕሞን ፈታዊኡን ጸላኢኡ ፈላልዩ ዝርኢ፡ ብስምዒት ብጽላኣት ብሕነ ምፍዳይ ዘይኮነ ብፖለቲካዊ ንቕሓት፡ ብሕጊ፡ መሰለይ ክብረተይ ኢሉ ዝሓተት፡ ዝለኣኾም ዝፍጽሙ መራሕቲ እንክረክብ ዘመጉስ ዘተባብዕ፡ ተልእኾኦም ዝዘንግዑ፡ ናብ ውልቀ ረብሓኦም ዝዘንበሉ፡ ካብ ሕጊ ዝፈለሉ መራሕቲ ምስ ዘጋጥምዎ ከኣ፡ ብሕግን ስርዓት ዝቆጻጸር ዝግስጥ ኢሉ ድማ ዘውርድ ዝቕጽዕ ምዕቡል ኣተሓሳስባ ዝወነነ ምስ ዝኸውን’ዩ።
ህዝቢ ኤርትራ ናይ ሃገረ ኤርትራ በዓል ቤት’ዩ። ትማሊ እዛ ሃገር ብግዳማዊ ሓይሊ ተጎቢጣ መሰረታዊ ሰብኣውን ደሞክራስያውን ሓርነቱ ኣብ ዝተመንዘዓሉ፡ ብወሳኒ መልክዑ ብምርጫኡ ብውሳነኡ ነጻነት መሬቱን ሰብኣዊ ሓርነቱን ክምልስ በረኻ ዝወጽኣሉ፡ ወለዲ ፍትዋት ደቆም ሞባእ ዝኸፈልሉ፡ ናይ ሽዑ መንእሰያት ንመስዋእቲ ዝቀዳደምሉ ዝነበሩ ምስጢር ካልእ ዘይኮነስ ኣይምብርከኽን መንነት ኣልቦ ኣይከውንን ዝብል ውሽጣዊ ሕራነ ስለ ዝነበረ’ዩ። ብናተይ ፖለቲካዊ ገምጋም ከም’ቲ ስልጡን ህዝቢ ስልጡናት መራሕቲ የፍሪ፡ ድሑር ህዝቢ ድሑራት መራሕቲ የፍሪ ዝበሃል፡ ኣበየናይ ውድብ ብዘየገድስ፡ ኣብ ግዜ ብረታዊ ቃልሲ ንሃገራዊ ነጻነት ዝተራእየ ሓርበኝነት፡ ካብ ውድባት ዘይኮነ ኣብ ህዝቢ ኤርትራ ካብ ዘሎ ሓርበኛዊ ስምዒት ዝመንጨወ’ዩ። ኣብ’ቲ መድረኽ’ቲ ዝነበረ ፖለቲካዊ ዘይንጹርነት፡ መን ከመይ ኣጉል ኣነነት፡ ጽበት፡ ዘይሕጋዊ ምስጢራዊ ኣሰራርሓ፡ ኣብ ህዝቢ ዓሚቕ ፖለቲካዊ ንቕሓት ዘይተወነነ ምንባሩ ዝገልጽ’ዩ ዝብል እምነት ኣለኒ።
ስለዚ ንኣወንታዊ ምዕባለ ኮነ ኣሉታዊ ዓጋቲ ምዕባለ ሓንቲ ሃገር፡ ኣብ ምሕረት ውሱናት ሰባት ዝወድቕ፡ ንኣታቶም ጥራሕ ድማ ተሓታቲ ዝገብር ዘይኮነ፡ መሰረቱ ህዝቢ ምዃኑ’ዩ። ከም’ቲ ምሁራት ፖለቲካዊ ሳይንስ፡ ሓንቲ ሃገር ብጥዕና ዘለዎ ጎደና ክትምርሽን ዘይክትምርሽን ዝውስን ኣብ ህዝባ ዝሰረጸ ፖለቲካዊ ንቕሓትን ብወግዒ ብሕጊ እትምረሓሉ ፖለቲካዊ ኣንፈትንዩ ኢሎም ዝገልጽዎ፡ ኣብ ህዝቢ ኤርትራ ኣብ ግዜ ብረታዊ ቃልሲ ንሃገራዊ ነጻነት፡ ቅድሚ ፖለቲካዊ ንቕሓት ወተሃደራዊ ሓርበኝነት’ዩ ዝበረኸ ቦታ ሒዙ ዝነበ።፡ እዚ ድማ “ ቅድሚ ምራኽ መስከብ” ብምዃኑ እነሆ ውጽኢቱ ሕጂ ኮይናዮ ዘለና ክንከውን ገይሩና። ምኽንያቱ ወተሃደርን ወተሃደርነትን መሳርሒ ናይ ፖለቲካ ደኣምበር፡ መራሒ ወይ ቀላሲ ናይ ፖለቲካ ስለዘይኮነ፡ እቲ ኣንጻር ግዳማዊ ጸላኢ ዝካየድ ዝነበረ ወተሃደራዊ ግጥም ብዓወት ኤርትራውያን ምስተዛዘመ፡ ህዝቢ ብኸመይ ይመራሕ፡ ፖለቲካ ሃገር ብኸመይ ይቀረጽ ኣብ ዕኒይኒይ ተኣትዩ። ካብ ዕኒይኒይ ሓሊፉ ህዝቢ ከም ህዝቢ ጥምረቱ ከይፈርስን ተበታቲኑ ነበረ ከይከውንን ኣብ ዘስክፍ ኩነታት ወዲቑ ይርከብ።
ሎሚ ኤርትራ ኣብ ትሕቲ ኤርትራዊ ትውልዲ ዘለዎ፡ ህዝባዊ ኮነ ሰብኣዊ ኣስተሓኮ ዘይብሉ ጉጅለ ወዲቓ ኣይንላዕሊ ኣይንታሕቲ ትሰሓግ ኣላ። እዚ ኣሰካፊ ፖለቲካዊ ኣተሃላልዋ’ዚ ካብ’ቲ ትማሊ ክትሓዝ ዝነበሮ ግን ዝበኾረ ፖለቲካዊ ንቕሓት ዝተሰጋገረ ደኣምበር፡ ትማሊ ንዝነበረ ኣወንታዊ ፖለቲካዊ ንቕሓት ደምሲሱ ሕጂ ዝተወልደ ኣሉታዊ ኣተሓሳስባ ኣይኮነን። ትማሊ ዝነበሩ መራሕቲ ብዓይኒ ስትራተጂካዊ ፖለቲካዊ ኣመራርሓ ብቑዓትን ደሞክራስያውያንን ኣይነበሩን። ህዝባዊ ግንባር ሓርነት ኤርትራ ወተሃደራዊ ሓርበኝነት ደኣምበር፡ ህዝቢ ዝምረሓሉ ንጹር ስትራተጂ፡ ፖለቲካዊ ንቕሓት፡ ህዝባዊ ሓላፍነት ዝስመዖም ቀለስቲ መሪሕነትን ሒዙ ኣይኣተወን። ካብ ውድብ ህዝባዊ ግንባር ሓርነት ኤርትራ፡ ናብ ህዝባዊ ግንባር ንደሞክራስን ፍትሕን ናይ ትሕዝቶ ዘይኮነ ናይ ስም ለውጢ ምግባሩ ከኣ፡ ዕዋላዊ ባህሪ ናይ’ቲ ውሳኒ መሪሕነታዊ ጉጅለ ደኣምበር ፖለቲካዊ ብስለቱ ኣየመልክትን።
ህዝቢ ምንጪ ገንዘባውን ነገራውን፡ ኣወንታውን ኣሉታውን ፍልጠት’ዩ ክበሃል እንከሎ፡ ምሉእ ብምሉእ ብሓዲኡ ይግለጽ ማለት ኣይኮነን። ካብ’ቲ ኣሉታዊ፡ ኣወንታዊ ማዕባሊ ኣተሓሳስባኡ ከም ዝዛይድ ግን ዘካትዕ ኣይመስለንን። ብፍላይ ህዝቢ ኤርትራ እምነት ኣልቦ ኣይኮነን። ካብ ቀደም ካብ ጥንቲ በብመንገዱ ነናቱ ሃይማኖታዊ እምነት ዘለዎ ህዝቢ’ዩ። ብመሰረት ሃይማኖታዊ እምልኾኡ ከኣ ፈሪሓ እግዝኣብሄር ዘለዎ ጽቡቕ ዝምነ ሓቂ ድማ ዝመለለይኡ ህዝቢ’ዩ። ቅንዕናኡን የዋህ ፖለቲካዊ ኣገንዝቦኡን ነዚ ሎሚ ኮይንዎ ዘሎ ክኸውን ኣስተዋጽኦ ከም ዘለዎ ዝገልጹ ወገናት ኣለው። ኣነ’ውን ምሳኣቶም እሰማማዕ’የ።
ዕድመ መምህር’ዩ ከም ዝበሃል ግን፡ ካብ’ቲ ኣስታት ናብ 100 ዓመት ዝጽጋዕ ናይ ፖለቲካውን ዕጥቃውን ተመክሮኡ ወይ ካብ ዝሓለፈ ውድቀቱን ዓወቱን ግቡእ ትምህርቲ ረኺቡ፡ ሎሚ ኣነ ንመሰለይ ንኽብረተይ ክብል ኣለዎ። ስጥመት ብዘለዎ ውደባ፡ ከምኡ ክብል ዘይምኽኣሉ ከም ህዝቢ ኣብ ምልክት ሕቶ ዘእትዎ’ዩ ዝብል እምነት ኣለኒ። መሪሕነት ህግደፍ ብጥልመት ካብ ደምበ ፈታዊ ናብ ደምበ ጸላኢ ምስተሰጋገረ፡ ዝባኑ ቀሊዑ ክቃለሶን ተቓሊሱ ክስዕሮን ደኣምበር፡ ገለ ገሊኦም ነዳያት ከም ዝብልዎ በጃኻ ልቢ ግበር ኢሉ ክልምኖ፡ ብመደብ ንዝነፈጎ መሰል መሊሱ ክተኹበሉ ክጽበ የብሉን።
ኣንጻር ጉጅለ ህግደፍ ዝቃለሱ ዘለው ፖለቲካዊ ውድባት ካብ ግዜ ናብ ግዜ ኣብ ክንዲ ምዕባለ ዘርእዩ ንቕድሚት ዝስጉሙ፡ እናንቆልቆሉ ዝኸዱ እንተደኣኮይኖም፡ ህዝቢ ስለምንታይ ኢሉ ክሓትት ኣለዎ። ጠንቂ ናይ’ቲ ድኽመት ናይ ፍልጠት ድዩ ናይ ገንዘብ ሕጽረት፡ ምኽንያት ፈሊጡ ክሕግዞም ይግባእ። ናይ ባህሪ ጸገም እንተኾይኑ ማለት፡ ጠላባት ህዝቢ ንጎኒ ገዲፎም፡ ዕላማኦም ኣዋዲቖም ናብ ውልቃውን ጉጅላውን ረብሓኦም ሃነፍነፍ ክብሉ ወርቃዊ ናይ ለውጢ ዕድላት የባኽኑ እንተሃልዮም ድማ፡ ብተመሳሳሊ ግቡእ ገምጋም ገይሩ ኣራሚ ተጽዕኖ ከዕርፈሎም ይግባእ። ስለምንታይ? ኩሉ መዳያዊ ዓቕሚ ኣብ ኢዱ ስለዘሎ። ከም ህዝቢ ናቱ ድርኺት ወይ ድፍኢት ከይገበረ፡ ገለ ልሙሳትን ኣምለኽትን ካብ ጉጅለ ህግደፍ፡ እቲ ዝበዝሐ ከኣ ካብ መራሕቲ ውድባት ጥራሕ ዝደልዮ ፖለቲካዊ ፍታሕ ክመጽኣሉ ዝጽበ እንተኾይኑ ግን ይጋገ ከም ዘሎ ክስቆሮ ኣለዎ።
ወደሓንኩም ናይ ወትሩ ተሳታፊ ሮቤል በርሀ ካብ ደቡብ ኣፍሪቃ
ብሓልዮት ደሞክራስያዊ ግንባር ሓድነት ኤርትራ ዝፍኖ ድምጺ ሰላምን ደሞክራስን ኤርትራ 27-12-2017
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ቅ.ኣ.ር.ሊ.ጳ ፍራንቸስኮስ ትማሊ ሮቡዕ ኣብ ኣደራሽ ብፁዕ ጳውሎስ ሻድሻይ ዘቅረብዎ ሓፈሻዊ ትምህርተ ክርስቶስ ነቲ ብዛዕባ መሥዋዕተ ቅዳሴ ዝጀመርዎ ኣስተንትኖ ብምቅጻል `ንምዃኑኸ ንምንታይ ኢና ሰንበት ሰንበት ኣብ ቅዳሴ ንሳተፍ!` ብዝብል ሕቶ ጀሚሮም ብዛዕባ ክብሪ ዕለተ ሰንበትን ዕብየት ቅዱስ ቊርባንን ሰፊሕ ትምህርቲ ሂቦም፣
ቅዱስነቶም ከም መኽፈቲ ትምህርቶም ዝመርጽዎ ቃል ኣምላኽ ካብ ወንጌል ዮሓንስ 20.1.19-23 ዘሎ ኮይኑ ሰንበት ምድሪ ማርያም መግደላዊት ናብ መቃብር ኢየሱስ ምንጋሃን ድሮ ካብ ሙታን ተንሢኡ ከምዝጸንሓን ጐይታ ከኣ ድሕሪ ሶሙን ሓዋርያት ኣብ ገዛ ብፍርሒ ኣይሁድ ተዓጽዮም ከለው ሰላም ንኣኻትኩም እናበለ ብዕለተ ሰንበት ኣብ ዝኽሪ ንዝነበሩ ሓዋርያት ሰላም ኢሉ ኣሰር ሽንካራቱ ብምርኣይ ንሱ ምዃኑ ድሕሪ ምርግጋጽ ኣብ ግንባሮም ኡፍ ኢሉ መንፈስ ቅዱስ ተቀበሉ ሓጢኣቶም ንዝሓደግኩምሎም ክሕደገሎም ንዝሓዝኩምሎም ክትሓዘሎም እዩ እንክብል ሥልጣን ከምዝሃቦም ዝገልጽ ነበረ፣ እዚ ኩሉ በታ ክብርቲ ዕለተ ሰንበት ምፍጻሙን ብዓቢኡ ከኣ እታ ቤተክርስትያን ዝተወልደትላን በዓለ ጴንጠቈስጠ ሓምሳ መዓልቲ ድሕሪ ትንሣኤ ጐይታ መንፈስ ቅዱስ ኣብ ልዕሊ ሓዋርያትን እኖና እግዚእትነ ማርያምን ዝወረደሉ ዕለት ዕለተ ሰንበት ምንባሩውን ዘኪሮም፣
ስለዚ ይብሉ ቅዱስነቶም! ስለዚ ብዕለተ ሰንበት ኣብ ዙርያ መኣዲ ቅዱስ ቊርባን ምትእኽኻብን መሥዋዕተ ቅዳሴ ምዕራግን ካብ መጀመርያ ኣርድእቲ ኢየሱስ ከምዝጀመረ እዚ ከኣ ነዙይ ብምግባር ነቲ ካብ ሞት ዝተንሥኤ ክርስቶስ ንምርኻብ ብዝበለጸ ከኣ ንሱ ንክረኽበና ቃሉ ክንሰምዕን ብስጋኡን ደሙን ክንቅለብን በዚ ከኣ ኣካሉ ኰና ቤተክርስትያን ነቊውም፣ በዚኸስ ሰንበት ንዓና ንክርስትያን ቅድስት ዕለት እያ ብምሥራዕ ቅዱስ ቊርባን ናይቲ ምእንታናን ኣብ ማእከልናን ዝርከብ ክርስቶስ ህላዌ ነስተማቅር፣ ንሰንበተ ክርስትያን ፍልይቲ ዝገብራኸስ መሥዋዕተ ቅዳሴ እዩ፣ ከመይ ሰንበት ክርስትያን ኣብ ዙርያ ቅዱስ ቁርባን እዩ ዘዂድድ። ድሕሪ ቢሎም ንኣድላይነትን ማእከልነትን ቅዳሴን ቅዱስ ቊርባንን ንምግላጽ ከኣ ቅዳሴ ዘይብላ ሰንበት ምስ ጐይታ ዘይትራኸበላ ሰንበትስ እንታይ ሰንበት ክትከውን ትኽእል ቢሎም ይሓቱ፣
ትዕድልቲ ንኩሉ ሓደ ስለዘይኮነ ገሊኤን ማሕበረክርስትያን ብዝተፈላለየ ምኽንያታት ናይ ሰንበት ቅዳሴ ክረኽባ ኣይክእላን እንተኾነ ቅዳሴ የለን ኢልካ ሱቊ ካብ ምባል ተኣኪቦም ቃለ እግዚኣብሔር ብምስትንታንን ከብዕልዋ ድሕሪ ምዝኽኻር ነቶም ሰልጢና ዝብሉ ብዓለማውነት ዝተዓብለሉ ናይ ዘመንና ክርስትያን ሰንበት ካብ ካልእ ዕለታት ፈልዮም ዘይርእይዋ ክርስትያን ብዝጣዕሚ ከዘሕዝንዎም እዚ ዓቢ ሓጢኣት ምዃኑን ገሊጾም፣
ነቲ ጥንታዊ ናይ ቤተክርስትያና ልምዲ ሰንበት ዕለተ ዕረፍቲ ምዃናን ንሕዝበ ክርስትያን ከኣ መዓልቲ ሓጐስን ዕለተ ቊምስናን ኰይና ብነፍስን ብስጋን ዝተሓጋገዙሉ ዕለት ምዃኑ ምዝካር የድሊ፣ በዚ ዕለት እዚ ቅዳሴ እንተሰማዕና ከኣ ብዝበለጸ ከምቲ ካልኣይ ጉባኤ ቫቲካን ዝገልጾ ‘ዕለተ ትንሣኤ ዝመሠረቱ ብሓዋርያት ዝተመሓላለፈ ትውፊት ቤተ ክርስትያን ኣብ ነፍሲ ወከፍ ሶሙን ናይ ጐይታና ዕለት ወይ ከኣ ሰንበት ተባሂሉ ዝጽዋዕ መዓልቲ ፋሲካዊ ምሥጢር ትዝክር፣ . . . ናይ ጐይታና ዕለት እታ ቀንዲ በዓል ምዃና ድማ ምእመናን ክንገሩን ክመሃርዎን ኣለዎም፣ ስለዚ እዛ መዓልቲ’ዚኣ ብሓቂ ናይ ደስታን ናይ ዕረፍትን ትኸውን’ (ቅዱስ ጉባኤ ቊ።106) ይብል፣ ሽሕ’ኳ ካብ ጥንቲ ጀሚሩ ዕለተ ሰንበት ከም ዕለቲ ዕረፍቲ ይኸብር እንተነበረ ንሰንበተ ክርስትያን ፍሉይ ትርጉም ዝሃባ ግን እቲ በቲ ዕለት`ቲ ዝፍጸም መስዋዕተ ቅዳሴ ኮይኑ እዚ ከኣ ብዓለምለኸ ደረጃ ዕለተ ዕረፍትን ታሕጓስን ከምትኸውን ገርዋ፣ ብዘይ ክርስቶስ በቲ ዕለታዊ ድኻም ተሸሚምና ኣብ ሻቅሎትን ፍርሒ ናይ መጻእን ንወድቅ፣ ብዕለተ ሰንበት እንገብሮ ርክብ ምስ ጐይታኸስ ንሎሚ ብትብዓት ክነብራ ንመጻኢ ከኣ ብተስፋ ክንምልከቶ ይሕግዘና፣
ምናልባት ለቢምና ዝብሉ ገለ ንመልእኽቲ ክርስትና ፍርቂ ፍርቂ ዝሓዙ ብጽቡቅ እንተነበርካን ንብጻይካ እንተፍቀርካን ሰንበትስ ይኹን ካልእ ዕለት ናብ ቅዳሴ ምኻድ ኣየድልን ዝብሉ ኣይሰኣኑን ኮይኑ ግን ሽሕኳ ከምቲ ጐይታ ኣብ ወንጌል ዝእዝዞ ነንሕድሕድና ክንፋቀርን በዚ ከኣ ተኸተልቱ ከምዝኾነ ካልኦት ከለልዩናን እንተኣዘዘ ኣብቲ ካብ ምንጪ ቅድሱ ቊርባን ዝኾነ ዝርከብ ንወንጌል ኣብ ግብሪ ንምውዓል ዝሕግዝ ሓይሊ ደኣ ካበይ ክንረኽቦ ኢና! ስለዚኸስ ንሕና ክርስትያን ናይ ግድን ኣብ መስዋዕተ ቅዳሴ ናይ ሰንበት ክንሳተፍ ኣሎና! ከመይ ይብሉ ቅዱስነቶም! ከመይ ብጸጋ ኢየሱስ ክርስቶስን በቲ ኣባናን ኣብ መንጎናን ሕያው ኮይኑ ዝነብሮ ሓይሊ ጥራሕ ኢና ንትእዛዛቱ ኣብ ግብሪ ክነውዕሎ እንኽእል ተኣመንቲ መሰኻኽሩ ክንከውን እንኽእልን በዚ ጥራይ እዩ! እንክብሉ ትምህርቶም ዛዘሙ


text:
ሱዳን ምስ ኤርትራ ዘዋስና ዶባት ወተሃደራት ኣዋፊራ ከምዝዓጸወቶ ሮይተርስ ሓቢሩ።
ፕረዚደንት ሱዳን ዑመር ሓሰን ኣል በሽር፡ ብፍላይ ኣብ ዞባታት ከሰላን ሰሜን ኩርዱፋንን ን ሽዱሽተ ኣዋርሕ ዝጸንሕ ናይ ህጹጽ ሓደጋ ኣዋጅ ድሕሪ ምእዋጁ፡ ሱዳን ምስ ኤርትራ ዘዋስና ዶባት ወተሃደራት ኣዋፊራ ከምዝዓጸወቶ ሮይተርስ ንኣገልግሎት ዜና ሱዳን SUNA
ፕረዚደንት ሱዳን ዑመር ሓሰን ኣል በሽር፡ ብፍላይ ኣብ ዞባታት ከሰላን ሰሜን ኩርዱፋንን ን ሽዱሽተ ኣዋርሕ ዝጸንሕ ናይ ህጹጽ ሓደጋ ኣዋጅ ድሕሪ ምእዋጁ፡ ሱዳን ምስ ኤርትራ ዘዋስና ዶባት ወተሃደራት ኣዋፊራ ከምዝዓጸወቶ ሮይተርስ ንኣገልግሎት ዜና ሱዳን SUNA ብጥቃስ ሓቢሩ።
ኣገልግሎት ዜና ሱዳን እቲ ዶባት ስለምንታይ ከምእተዐጽወ ምኽንያት ኣይሃበን።
ኣገልግሎት ዜና SUNA ` ኣመሓዳሪ ዞባ ከሰላ ኣደም ጃምዕ ኣብቲ ፕረዚደንት በሽር ዝኣወጆ ናይ ህጹጽ እዋን ኣዋጅ ተመርኲሱ `ዩ መላእ ዶባት ኤርትራን ሱዳንን ክዕጾ ኣዚዙ` ከምዝበለ `ውን ሮይተርስ ኣብ ጸብጻቡ ጠቒሱ።
ምስ ሮይተርስ ዝተዘራረቡ ተቐማጦ ከሰላ፡ ሰራዊት ሱዳን ኣብ ዶባት ኤርትራን ሱዳንን ተዋፊሩ ምህላዉ ከምዘረጋገጹ ከኣ ኣገንዚቡ።
ብመሰረት እቲ ሓበሬታ እቲ ውሳኔ ካብ ዝሓለፈ ዓርቢ ኣትሒዙ `ዩ ጸኒዑ ዘሎ።
ኣቐዲሙ፡ ብምውህሃድ ምስ ሕቡራት ኢማራት ዓረብ ወተሃደራዊ ሓይልታት ግብጺ ኤርትራ ከምዝኣተዉ ኣል ሻርቕ ዝተባህለ ጋዜጣ ምጥቃሱ middle east monitor com ዝተባህለ መርበብ ሓበሬታ ኣገንዚቡ።
እቲ ሓበሬታ ከምዘመልክቶ፡ እቶም ዘበናዊ ቴክኖሎጂን ከበድቲ ወተሃደራዊ ተሽከርከርትን ዝሓዙ ሓይልታት ግብጺ ኤርትራ ድሕሪ ምእታዎም እንተላይ ወከልቲ ኢማራት ዓረብ፡ ግብጽን ተቓወምቲ ሓይልታት ሱዳንን ዝርከቡዎ ኣኼባ ተኻይዱ።
እቲ ወተሃደራዊ ህላወ ግብጺ፡ ግብረ-መልሲ ናይቲ ንቱርኪ ኣብ ሱዳን፡ ሰዋኪን ዝሓለፈ ዓመት ዝተዋህባ ወተሃደራዊ መዓስከር ክኸውን ከምዝኽእል እቲ ዜና ብተወሳኺ ይጠቅስ።
ሰዋኪን፡ ንግስነት ቱርኪ ኣብ ከባቢና ኣስፋሕፊሑሉ ኣብ ዝነበረ እዋን ቀንዲ ወደቡ ከምዝነበረት ይፍለጥ።
ግብጺ ብምኽንያት `ቲ ኣብ ኣጠቓቕማ ፈለግ ኒል ምስ ኢትዮጵያ ዘለዋ ምስሕሓብ ኣብ ኤርትራ ንዝመደበሮም ተቓወምቲ ኢትዮጵያ ብመንገዲ ኤርትራ ምድግጋፍ ከምእትገብረሎም ብተደጋጋሚ ግዜ ዝጥቀስ ጉዳይ ምዃኑ ይፍለጥ።
ነዚ ዛዕባ`ዚ መደበር ቴለቪዥን ኣልጀዚራ `ውን ኣልዒላቶ። ከም ግብረ መልሲ ድማ ምልካዊ ስርዓት ኢሳይያስ፡ `ሕሱር ወረ ቴለቭዥን ኣልጀዚራ` ክብል ብመንገዲ ኤሪ ቲቪ ኣሉታ ሂቡሉ።
እዚ ንወተሃደራዊ ህላወ ግብጺ ዝምልከት ጉዳይ ዝያዳ መረጋገጺ ዘድልዮ ኳ እንተኾነ፡ ሕቡራት ኢማራት ዓረብ ኣብ ኤርትራ ኣብ ወደብ ዓሰብ ወተሃደራዊ መዓስከር ከምዘለዋ ብተደጋጋሚ ተረጋጊጹ እዩ።


text:
ገበር
ፍሉይ ወብ ሳይት
ንመጽሓፍ ቅዱስ ብ50 ዚኸውን ቋንቋታት፡ ኣብ መጽሓፍ ቅዱስ ንእተመስረተ ኻልእ ሕታማት ከኣ ብልዕሊ 500 ቛንቋታት ኣንብቦ
ነቲ 70 ብዚኸውን ቋንቋታት ምልክት እተዳለወ ሕታማት ተዓዘቦ
ነቲ ወብ ሳይት ብኣማእታት ቋንቋታት ዳህስሶ
ነቲ ኣብ መጽሓፍ ቅዱስ ኣብ እተጠቕሰ ዜደንቕ ፍጻመታት እተመርኰሰ ብድምጺ ጥራይ እተዳለወ ድራማታት ስምዓዮ
ነቲ ብዛዕባ ፍጻመታት መጽሓፍ ቅዱስ ዚገልጽ ብስእልታት እተዳለወ ዛንታታት ርኣዮ
ነቲ ኣብ ህይወትካ ዜጋጥመካ ጸገማት ንኽትዋጽኣሉ ዚሕግዘካ መጽሓፍ ቅዱሳዊ ድራማታትን ቪድዮታትን ተመልከቶ
ነቲ ብናጻ ኺርከብ ዚኽእል መጻሕፍትን መጽሔታትን ኣውድዮ ፋይላትን ኣራግፎ
ነቲ ብልዕሊ 100 ቛንቋታት እተዳለወ ማእለያ ዘይብሉ ሓበሬታ ዚርከቦ ግምቢ ዘብዐኛ ቤተ መጻሕፍቲ ኢንተርነት ተጠቒምካ፡ ብዛዕባ እተፈላለየ ጕዳያት መርምር
ንሰብ ሓዳር
“ስድራ ቤተይ ሕጕስቲ ኽትከውን እየ ዝደሊ። ኣነን ሰበይተይን፡ ብሕልፊ ቘልዑ ኻብ እንወልድ ንነጀው፡ ርክብና ሓርፊፉ እዩ ዘሎ። ሓገዝ የድልየና እዩ”
መጽሓፍ ቅዱስ ከምዚ ይብል፦
“ቤት ሳላ ጥበብ ይህነጽ፡ ሳላ ምስትውዓል ከኣ ይጸንዕ።”—ምሳሌ 24:3።
ጠቓሚ መዳያት እቲ ወብ ሳይት
እቲ “ሰብ ሓዳርን ወለድን” ዚብል ክፋል፡ ነዚ ዚስዕብ ጸገማት ንኽትዋጽኣሉ ኺሕግዘካ ይኽእል እዩ፦
ንቐዳመይቲ ዓመት ሓዳር ምስጋር
ምስ እንዳ ኣሕሙ ተሳኒኻ ምንባር
ንውሉዳት ምግሳጽ
ቈየቛ
ንጸገማት ገንዘብ ብግቡእ ምሓዝ
(ብእንግሊዝኛ ዚርከብ። ኣብ ትሕቲ BIBLE TEACHINGS > COUPLES & PARENTS ርአ)
መፍትሕ ሓጐስ ስድራቤት፡ ብዛዕባ ብዙሕ ጕዳያት ስድራ ቤት እትገልጽ መጽሓፍ እያ፣ ገና ንጽል ከለኻ ንሓዳር ክትዳሎ እትኽእለሉ መገድታትን ብዕድመ ንዝደፍኡ ወለዲ እትከናኸነሉ መገድታትን ትሕብር።
(ኣብ www.jw.org/ti እውን ትርከብ፣ ኣብ ትሕቲ ሕታማት > መጻሕፍትን ብሮሹራትን ርአ)
ንወለዲ
“ካብ ደቀይ ንላዕሊ ዜገድሰኒ ጕዳይ የልቦን። ዓብዮም ኬዅርዑኒ እየ ዝደሊ”
መጽሓፍ ቅዱስ ከምዚ ይብል፦
“ንቘልዓ እታ ኪኸደላ ዚግብኦ መገዲ ኣላምዶ እሞ ምስ አረገ ኻብኣ ኣይኬግልስን እዩ።”—ምሳሌ 22:6።
ጠቓሚ መዳያት እቲ ወብ ሳይት
እቲ “ቘልዑ” ዚብል ክፋል፡ ብስእሊ እተደገፈ ዛንታታትን ስእላዊ ንጥፈታትን ቪድዮታትን ትምህርትታት መጽሓፍ ቅዱስን ዝሓዘ ዀይኑ፡ ንደቅኻ ብዛዕባ እዚ ዚስዕብ ጕዳያት ንኽትምህሮም ኪሕግዘካ ይኽእል እዩ፦
እዙዛት ኪዀኑ
ለውሃት ኬርእዩ
ምስ ካልኦት ኪሳነዩ
‘አመስግነካ” ኺብሉ
(ብእንግሊዝኛ ዚርከብ። ኣብ ትሕቲ BIBLE TEACHINGS > CHILDREN ርአ)
መጽሓፈይ ናይ መጽሓፍ ቅዱስ ዛንታታትን ካብቲ ዓብዪ መምህር ተምሃርን ዘርእስተን መጻሕፍቲ፡ ምስ ደቅኻ ዄንካ ንኸተንብበን ተባሂለን እተዳለዋ ጽቡቕ ስእልታት ዘለወን መጻሕፍቲ እየን።
(ኣብ www.jw.org/ti እውን ይርከባ፣ ኣብ ትሕቲ ሕታማት > መጻሕፍትን ብሮሹራትን ርአ)
ንመንእሰያት
“ንቤት ትምህርትን ንወለደይን ንኣዕሩኸይን ንኣንጻር ጾታን ዚምልከት ምኽሪ እንተ ዝረክብ ደስ ምበለኒ። ቈልዓ ስለ ዘይኰንኩ፡ ‘ከምዚ ግበር፡ ከምቲ ኣይትግበር’ ዚብለኒ ኣይደልን እየ”
መጽሓፍ ቅዱስ ከምዚ ይብል፦
“ብንእስነትካ ባህ ይበልካ።”—መክብብ 11:9።
ጠቓሚ መዳያት እቲ ወብ ሳይት
እቲ “መንእሰያት” ዚብል ክፋል፡ ኣብዚ ዚስዕብ ጕዳያት ኪሕግዘካ ዚኽእል ዓንቀጻትን ቪድዮታትን ዜጠቓልል እዩ፦
ብጽምዋ እንተ ተበሊዕካ
ኣብ ቤት ትምህርቲ ጸገማት እንተ ኣጋጢሙካ
ስርዓት ቤትኩም እንተ ኣፍሪስካ
እንተ ተደንዲንካ ወይ ብጾታዊ መዳይ እንተ ኣሸጊሮምኻ
(ብእንግሊዝኛ ዚርከብ። ኣብ ትሕቲ BIBLE TEACHINGS > TEENAGERS ርአ)
ቀዳማይን ካልኣይን ጥራዝ እታ መንእሰያት ዚሓትዎ ሕቶታትን ተግባራዊ መልስታቱን ዘርእስታ መጽሓፍ፡ ብተደጋጋሚ ዚሕተት 77 ዚኸውን ኣገዳሲ ሕቶታት ይምልሳ።
(ኣብ www.jw.org/ti እውን ይርከባ፣ ኣብ ትሕቲ ሕታማት > መጻሕፍትን ብሮሹራትን ርአ)
መጽሓፍ ቅዱስ ኪመሃሩ ንዚደልዩ
“መጽሓፍ ቅዱስ ኪርድኣኒ እደሊ እየ። ካበይ እየ ግና ክጅምር ዝኽእል፧”
መጽሓፍ ቅዱስ ከምዚ ይብል፦
‘ኵሉ ቕዱስ ጽሑፍ ብመሪሕነት መንፈስ ኣምላኽ እተጻሕፈ፡ ንትምህርቲ ኸኣ ዚጠቅም እዩ።’—2 ጢሞቴዎስ 3:16።
ጠቓሚ መዳያት እቲ ወብ ሳይት
ትርጕም ሓዳስ ዓለም ልክዕን ንኸተንብቦ ቐሊልን ዝዀነ መጽሓፍ ቅዱስ እዩ።
(ኣብ ትሕቲ ሕታማት > መጽሓፍ ቅዱስ ርአ)
እቲ “መልሲ ሕቶታት መጽሓፍ ቅዱስ” ዚብል ክፋል፡ “ኣምላኽ፡ ኣይሁድ ብጃምላ ንኪቕተሉ ዝፈቐደ ስለምንታይ እዩ፧” ወይ ከኣ “የሱስ መዓስ እዩ ተወሊዱ፧” ንዚብልን ንኻልእን ሕቶታት ዚኸውን ንጹር መልሲ ይህብ እዩ።
(ብእንግሊዝኛ ዚርከብ። ኣብ ትሕቲ BIBLE TEACHINGS > BIBLE QUESTIONS ANSWERED ርአ)
እቲ “መጽሓፍ ቅዱስ ብናጻ ኸተጽንዕ ሕተት” ዚብል ክፋል፡ ካብቲ ብናጻ ዚውሃብ ትምህርቲ መጽሓፍ ቅዱስ ንኽትጥቀም ኪሕግዘካ ይኽእል እዩ።
(ኣብቲ ኣብ ቀንዲ ገጽ ዚርከብ “መጽሓፍ ቅዱስ ብናጻ ኸተጽንዕ ሕተት” ዚብል ጠውቕ)
“ኪርድኣኒ ስለ ዘይከኣለ፡ መጽሓፍ ቅዱስ ምንባብ ሓዲገዮ ነይረ። በታ ‘መጽሓፍ ቅዱስ ብሓቂ እንታይ እዩ ዚምህር፧’ እትብል መጽሓፍ ገይረ ምስ ኣጽናዕክዎ ግና፡ ኣዝዩ ቐሊልን ንጹርን ምዃኑ ኣገሪሙኒ እዩ።”—ክሪስቲና።
በብመዓልቱ ኣስታት 700,000 ዚዀኑ ሰባት ኣብ jw.org ይርእዩ። ንስኻኸ ስለምንታይ ዘይትሓብሮም፧


text:
ህዝቢ ኤርትራ ዳርጋ ንፍርቂ ዘመን ቅድም ብፖለቲካዊ ምንቅስቓስ ደሓር ህይወት ኣእላፍ ኣሸሓት ብምኽፋል እዩ ናጽነቱ ጨቢጡ። እቲ ከቢድ ዋጋ ዝሓተተ ናጽነት ግን እቲ ህዝቢ ዝተመነዮ ሓርነት ወዲ ሰብ ኣየረጋገጸን ። እቲ ንሰውራ መሪሑ ዝኣተወ ውድብ ተልእኾኡን ህላዊኡን ብዉሑዳት ጉጅለ ስለዝተመንዘዐ፡ ዕላምኡ ተጨውዩ ጉዕዙኡ ኣንጻር ናይቲ ዝተበገሶ ማእዝን ሒዙ። ክንድዝኾነ ህዝቢ ካብታ ዝፈትዋ ሃገር ተሰዲዱን ተበታቲኑን እቲ ዝተረፈ ድማ ኣብ ትሕቲ ምልኪ ምንባር ጥራይ ዘይኮነስ ክብሪ ሙሟት ውን ተኸሊኡ ይነብር ኣሎ።
ህዝቢ ኤርትራ ልዑል ፍቕሪ ሃገር ዘለዎ ህዝቢ’ዩ። ንዓመጽን ግፍዕን ተንበርኪኹ ዝቕበል ኣይኮነን። ከምኡ ስለዝኾነ ኣብዚ እዋን’ዚ ኣብ ውሽጢ ዓዲን ኣብ ደገን ዘሎ ህዝቢ፥ ሃገር ኣብ ትሕቲ ፍጹም ምልካውነት ምንባር እንተቐጺላ ሓርነት ደቂሰባት ጥራይ ዘይኮነ ህላወን ድሕነትን ኤርትራ ከም ሃገር ኣብ ሓደጋ ከምዝኣቱ ብምግንዛብ ኣንጻር እቲ ጉጅለ ክቃለስ ጸኒሕ ኣሎ።
እቲ ቃልሲ ናህሩ እንዳወሰኸ ብኡ መንጽር ድማ ውድቀት ናይቲ ጉጅለ ዘይተርፍ ሙኻኑ ካብ ዝኾነ እዋን ንላዕሊ እንዳተጋህደ ይኸደሉ ኣብ ዘሎ እዋን፥ ደለይቲ ፍትሓዊ ለውጢ፥ ነቲ ሒዝናዮ ዘለና ዕላማ ዝሕግዙ እዞም ዝስዕቡ 10 ናይ ምምኽኻር ነጥብታት እዋን ሂብና ክንመኻኸሩሉ ሓጋዚ ይመስል። ብዙሕ ዝፈልጡን ዝተሞከሩን ነዚ ዝቐርብ ዘሎ መበገሲ ጥራይ ዝኸውን ሓድሽ ውን ዘይኮነ ሓሳብ ብዑምቀት ክድህስስዎን፥ ከመሓይሽውን፥ ጌጋታት እንተለዎ ክእርምዎን ከምዝኽእሉ እምነትናን ትጽቢትናን እዩ።
1) ቅድሚን ልዕሊ ኩሉን ሃገር ምቕዳም:
ንለውጢ ተበጊሶም ዝዓዩ ዘላዉ ሓይልታት፥ ዝተፈላለዩ ኣገባባት ወይ ምኽንያት ንቕሎ ክህልዎም ባህርያዊ ኮይኑ፥ ኣብ ዕማማቶም ይኹን ስረሖም እቲ ዝያዳ ቆላሕታን ቀዳምነት ክህብዎ ዝግባእ ህላወ ሉዓላዊት ሃገርን ድሕነት ህዝባን እዩ። ዝበለጸ ሓሳብ ይሃሉ ዝረቐቐ ኣገባብ ይዋደድ ቅድሚን ልዕልን ኩሉ ሃገራዊ ረብሓን ድሕነትን ዘየቐድም እንተኾይኑ ተቐባልነት ክረክብ ይኹን ክዕወት ኣጸጋሚዩ።
2) ሓድነት ዓንዲ ማእከል ቃልሲ ሙኻኑ ምእማንን ብግብሪ ንዕኡ ምስራሕን:
ኣብ እዋን ገድሊ ንሃገራዊ ናጽነት ይኹን ኣብዚ ዘሎናዮ እዋን ቃልሲ ንዴሞክራስያዊ ለውጢ፥ ሓድነት ከም ኣገዳሲ ኣምር ብተደጋጋሚ ክዝረበሉ ጸኒሑ ኣሎ። ሓደ ካብቶም ናይ ደለይቲ ለውጢ ዝደኸመ ጎድኒ ተባሂሉ ዝግለጽ እውን ሓድነት’ዩ። ሓድነት ማለት ፈቲኻ ጸሊእካ ግድን ብኣተሓሳስባን ኣእምሮን – ኣካልን ተምሳልን ምጽንባር ማለት ኣይኮነን። ሓድነት ማለት ፍልልያትካ ናብ ሓይሊ ምቕያር ማለት’ዩ። ሓድነት ማለት ፍልልያትካ ኣኽቢርካ ግን ከኣ ኣብቲ ሓባራዊ ባይታ ረጊጽካ ጻዕርኻ ነቲ ሓባርዊ ዕላማ ምውፋይ ማለት’ዩ። ብህርፋን ስልጣን፥ ዝና፥ ውድድር፥ ጽልኢ፥ ቅርሕንቲ ኣንዳተገማማዕካን ሃገር ዘዕኑ መንገዲ ሒዝካን ነቲ ሃገር ዘዕኑ ዘሎ ጉጅለ ክትስዕር ኣይትኽእልን ኢኻ። ምብትታንን ምጉጅጃልን ንዕዮ ገዛ ናይቲ ምጉዝዛይ ህዝብን ሃገር ኤርትራ ዕማመይ ኢሉ ሒዝዎ ዘሎ ጉጅለ ብዘይፍላጥ ኣካሉ ከም ሙኻን’ዩ ዝሕሰብ።
3) ናይ ምጽውዋርን ምእንጋድ ፍልልያት ሓሳባትን ባህሊ ምምዕባል:
ምክብብር፥ ምጽውዋርን ይቕረምባልን ህይወት ዝቕይሩ ተመኩሮ እዮም። ሰባት፥ ውድባት ወይ ምንቕስቓሳት ናይ ክለሰ-ሓሳብ፥ ስትራተጂ፥ ሜላ ወይ ውን ኣገባብ ፍልልይ ክህልዎም ይኽእል’ዩ። እዚ ፍልልይ ከም መርገም ዘይኮነ ከም ጸጋ ክርእይዎ ይግባእ።ዝካየድ ዘሎ ቃልሲ ንዴሞክራስያዊ ለውጢ ኣድማዕነቱ ክዓዝዝ እምበኣር፡ ወላውን ኣብ መሰረታዊ ነጥብታት ፍልልይ ንዘለዎ ኣካል፥ ናይ ምብህሃል፥ ምጽውዋር ባህሊ ብምጥራይ፡ ፍልልያትካ ኣኽቢርካ ናይ ምቕጻል ጥራይ ዘይኮነ ናይ ምምልላእ ባህሊ ምዕዛዝ ዝከኣል እዩ። እቲ ሕቶ ናይ ኣመለኻኽታ ሕቶዩ ። ናይ ኣረኣእያ ፍልልያትካ ከም ናይ ምርሕሓቕ ረቓሒኻ ዘይኮነ ናይ ምቅርራብ ብዙሕነትካ እንተሒዝካዮ ውጽኢቱ ንኹሉ ዘዐውት እዩ ዝኸውን።
4) ምውጋድ ትሕተ ሃገራውነትን ካልኦት ጸቢብነትን:
ሓደ ካብቶም ስርዓት ህግደፍ ህዝብን ውድባትን ብሓባር ሰሚሮም ኣንጻሩ መታን ከይቃለሱ ኮነ ኢሉ ዘተኣታተዎም ተርእዮታት፥ ኣብ መንጎ ዝተፈላለዩ ክፋላት ሕብረተሰብ (ስድራቤታት ከይተረፈ እንዳሰሎኽካ) ብጸበብቲ መጻወድያታት ምትፍናን ፈጢርካ ፍልልያትን ግጭታትን ምስዋር’ዩ። ኣብዚ እዋንዚ ናይ ደላይ ፍትሕን ሓርነትን ባህጊ፥ ካብ ጥምርቲ ሓራ ኤርትራ ንታሕቲ እመትውን ክትሕት ኣይግባእን። ውድባት ይኹን ምንቅስቓሳት ነቲ ዕብለላን ፍልልያትን ጸቢብነትን ዝሕላገቱ ጉጅለ ህግደፍ ንምእላይ ኣብ ዝግበር ቃልሲ፤ ልክዕ ናይቲ ስርዓት ትሕተ ሃገራዊ መስመር እንተተኸቲለን ንቓልሰን ሕጋዊን ሞራላዊን ሓይሊ ይኸልኦ።
5) ምሕያል ደቀንስትዮ:
ቃልሲ ህዝቢ ኤርትራ ኣብ ዓለም መተንክር ካብ ዝገበሮ መዳያት እቲ ቀንዲ፥ ሱታፌ (ሱታፌ ዝብል ቃል ኣብ ናይ ካልኦት ዋኒን ዝተሳተፋ ዘስምዕ ቃና ስለዝህበን ካልእ ካብኡ ዝሕይል መተካእታ ቃል ክርከበሉ ዝግባእዩ) ደቀንስትዮ ኣብ ሓርነታዊ ምንቅስቓስ እዩ። ሓይሊ ኤርትራውያን ደቀንስትዮ ኣብ ወተሃደራዊን ፖለቲካውን መዳያ፥ ኣብ ውሽጣዊ ስርሒታት፥ ኣብ ምስማርን ምዃንን ህዝቢ ብታሪኽ ዝተመስከረ ሓቂ’ዩ። ደቀንስትዮ ኣብ መሪር እዋን ናይ ምርጋእ፥ ኣብ ፈታኒ እዋን ተስፋ ናይ ምስናቕ፥ ኣብ እዋን ዋሕዲ ናይ ናይ ምስሳን፥ ኣብ ደቂ ተባዕትዮ ዘይርከብ ፍሉይ ሓይሊ ኣለወን። ኩለን ውድባትን ምንቅስቓሳትን ኣብ ቃልሲ ንዴሞክራስያዊ ለውጢ ንኤርትራውያን ደቀንስትዮ ኣብ ቀጽረን ዓቢ ቦታን ቆላሕታን ክህባ፥ ብደቂተባዕትዮ ተዓብሊሉ ዘሎ ፈጻሚ ቤት ጽሕፈታት፥ ባይቶታት፥ ማሕበራት፥ ተበግሶታትን ልኡኻትን ናይ ደቅንስትዮ ሱታፌ ከረጋግጽን ብርክት ዝበለ ቁጽሪ ደቀንስትዮ ግድን ክጽንብርን ይግባእ።
6) ምስግጋር ስልጣንን ሓላፍነትን ናብ መንእሰያት:
መንእሰያት ናይ ለውጢ ሓይሊዮ’ም። ብፍላይ ኤርትራውያን መንእሰያት ዕድሎም ዝተመንዘዖም ቀዳሞት ግዳያት ናይቲ ስርዓት ህግደፍ ዝፈጸሞም ዕንደራታት እዮም። እዞም መንእሰያት ኣብዚ ዝካየድ ዘሎ ቃልሲ ንዴሞክራስያዊ ለውጢ ኣፍልጦን ዕድልን ክወሃቡ፥ ኣብ ጉዕዞ ደሞክራስያዊ ለውጢ ክሙኮሩን ክመርሑን ይግባእ። ነዚ ንምሕጋዝ እቲ ብልዕሊ ዕድመ ተዓብሊሉ ዘሎ ባይቶታት፥ ፈጻሚ ቤትጽሕፈታት፥ ሲቭካውን ዘይመኽሰባውን ማሕበራት፥መራኸቢታት ብዙሃንን ማዕከናት ዜናን፥ ተሳታፍነት መንእሰያት ከተባብዕ፥ እቶም መንእሰያት ድማ ስልጣን ጥራይ ዘይኮነ ሓላፍነትን ቃልስን ናይ ምስካም ድሌት ከርእዩ ክስረሓሉ ይግባእ።
7) ቀዳምነት ነቲ ቀዳማይ ሕቶ:
ኣብ ቃልሲ ንደሞክራስያዊ ለውጢ ብዙሓት ርትዓውያንን መጎታውያን ሕቶታት ይለዓሉ እዮም። ብዙሕ እዋን ግን ናይ ቀዳምነት ምስራዕ ብልሓትን ናይ ኣገባብ ቡኩራትን ይረኣዮም። ወገነይ ተወጺዑ ዝብል ኣካል፥ ልዕሊ ካልኦት ተበዲለ ዝብል ወገን፥ ህግደፍ ከሊኡኒ ዝብል ኣካል፥ እዛ ባንዴራ ናተይ ኣይኮነትን ክቕይራየ ዝእውጅ ጉጅለ፥ ኣካለይ ተዓብሊሉ ወይ ውን ኣካል ካልእ ዓብሊሉ ዝብልሸነኽ፥ ካብ ክውንነት ዝብገስ ቅሬታታት ዝተፈላለየ ወገናት ኣሎ። ይኽን ግን ኣብዚ እዋንዚ ድሕነት ሃገር፥ ምውሓስ ጸንባሪ፥ ኣሳታፊ፥ ዴሞክራስያዊ ምስግጋር፥ ልዕሊ ኩሉ ድማ ቅድም ኤርትራ ከም ሓንቲ ሃገር ምድሓን፥ ህዝባ ድማ ከም ማዕረ ዜጋ ምስራር ዝብል ሓሳብ ምዕዋት እዩ። ዝኾነ ክዕረ ዝግባእ ነገር እንተሎ ውን ( ብርግጽ ድማ ብዙሕ ኣሎ) ብሃገራዊ ድምጺ፥ ብናይ ዝበዝሐ ርእይቶ፥ ብሕጋዊ መንገዲ፡ ኣብ ትሕቲ እቲ ርእሲ ኩሎም ዝኾነ ቅዋም ክግበር ይግባእ። እንተዘይኮይኑ እዚ ናተይ ኣይኮነን ኢሉ ህዝቢ ከይሓተተ ኽቕይር ዝደሊ ውድብ፥ ወይ ውን ክኸውን ኔርዎ ኢሉ እቲ ኪኸውን ይግባእ ኢሉ ዝኣምነሉ ባዕሉን ሕጅን ክእውጅ ዝደሊ ሓይሊ እንተሊዩ ፥ ማዕረቲ ብኢደዋኒኑ ባዕሉ ጌሩ ወይ ውን ኣፍልጦ ከሊኡ ኢሉ ዝኸሶ ህግደፍ እዩ ኪኸውን። ንሃገርን ህዝብን ዝምልከት ዝውሰድ ዝኾነ ሉዓላዊ ምቕያር ምስዝህሉ፥ ብናይ ህዝቢ ኤርትራ ውሳነ ኣብ ትሕቲ እቲ ብህዝቢ ኤርትራ ዝጸድቕ ቅዋም እዩ ክኸውን ይምረጽ።ንሕጋውነት፥ ንስኒት፥ ንድሕነት ኩሉ!
8) ውድዓውነት ሓበሬታን ኣብ ሓቅን ጭብጥን ተሞርኪስካ ናይ ምዝራብ ባህልን:
ኤርትራ እታ ዝጸልመተት ሃገር ኮይና ስለዘላ ብዛዕባ እታ ሃገር ይኹን ህዝባ ዘሕልፎ ህይወት ዝርከብ ሓበሬታ ኣዚዩ ውሑድዩ። ብሰንኪ ዓፋኒ ስርዓት ብዛዕባ ፖለቲካዊ፥ ወተሃደራዊ፥ ማሕበረ ቁጠባዊ ህይወት እታ ሃገር ምዝራብ ብህይወት ዘሕትት ስለዝኾነ ድማ፥ ዝፍለጥ ኣዚዩ ውሑድ እቲ ዝርካቡ ድማ ውሱን ዝርዝራት ዘለዎ እዩ። እዚ ዝፈጥሮ ጸገማት ከምዘሎ ስለዚ ድማ ሓደ ሓደ እዋን ጌጋታት ክግበር ከምዝኽእል ርዱእ፥ ኮይኑ ሎሚ ኣብ እዋን ተክኖሎጂ ሓበሬታ ዜግነታዊ ጋዜጠኝነትን – ህግደፍ ዝስንዖን ዝቕልቦን ዘደናግር ወረ ምህላዉ ብምግንዛብ – ብውደዓዊ መንገዲ ክረኣዩ፥ ናይ ሓቂ ምንጋርን ምትንታንን ስነምግባር ክህሉ፥ ዝበዝሐ ዝበሎን ዝተደጋገመን ዘይኮነስ እቲ ወድዓዊ ሓበሬታ ብስነፍልጠታዊ መንገዲ ምርኣይ ክልመድ ይግባእ። ብፍላይ ንውድባት፥ ማሕበራት ወይ መላእ ህዝቢ ወኪልካን ናብኡ ተመሊስካን ዝቐርብ ሓበሬታ ተሓታትነት ዘለዎ፥ ዝእመን፥ ንህዝቢ ናብ ጥዑይ መንገዲ ዘማእዝን ኪኸውን ይግባእ። ዝጎድእ ሓበሬታ ምዕቃብ ውን ሞያዊ ስነምግባርን ግዴታን ዝኾነሉ እዋን ምህላዉ ምዝኽኻር ውን ዘድልዮ ኣይከውንን።
9) ናይ ምክብባርን ምድናቕን ባህሊ ምዕባይ:
ሓደ ካብቶም ካብ ህግደፍ ዝተወርሱ ባህርያት፥ ነንሕድሕድካ ናይ ምንዕዓቕን ምንእኣሳን ባህሪ እዩ። ኣብ መስርሕ ዴሞክራስያዊ ለውጢ ንዝጸዓሩን ዘበርክቱን ኣብ ክንዲ ኣፍልጦ ምሃብ፥ ዓወት ናይ ካልእ ከም ዓወትካ ወሲድካ ኣብ ክንዲ ምሕጓስ፥ ነቶም ቀዲሞም ዝጀመሩ ሞሳ ኣብ ክንዲ ምሃብ ዝረአ ዘሎ ነንሕድሕድ ናይ ምንእኣስ፥ ሓደ ናይቲ ካልእ ስራሕ ናይ ምቁሻሽ ባህሊ ምስ ዕላማታት ናይቲ ዝካየድ ዘሎ ዴሞክራስያዊ ጉዕዞ ዘይከይድ ስለዝኾነ ከስተብህለሉ ይግባእ። እቲ ዝዕበየ ኣኽብሮት ናይ ሃደ ሰብ ስራሕ ብቓላት ምድናቕ ዘይኮነስ ነቲ ዘድነቕካዮ ነገር ብግብሪ ምንባሩ እዩ ይብል ጆን ኤፍ ኬኔዲ። ምድናቕ፥ ምኽባር ግን ከኣ ብልቢ!
10) ክብርታት ህዝቢ ምምላስ:
ጉጅለ ህግደፍ ማዕረቲ ዘዕንዎ ዘሎ ኣባይትን ድልድላትን፥ ቁጠባን ትካላትን፥ ንኤርትራዊ ባህልታትን ክብርታትን ውን ኮነ ኢሉ ከፍርሶ ጸኒሑ ኣሎ። ብብዙሓት ከምዝተገለጸ ህዝቢ ኤርትራ ጨዋ ባህሊ፥ ዝመሓደረሉ ናይ እንዳባ ሕጊ፥ ዝተባእሱ ዘተዓርቐሉ፥ ዝሓንገዱ ዝመልሰሉ፥ ዝኸነበ ዘልዝበሉ፥ ናይ ምብህሃልል ልምዲ ነይርዎ። ሎሚ ብሰንኪቲ ህግደፍ ዝገበሮ ምዕናው ክብርታት፥ ዘለፋን ጸርፊን ከም ልምዲ፥ ግርጭት ከም ንቡር ተርእዮ፥ ምብኣስ ፥ ምሕሳድ፥ ምሓሳው፥ ምንዕዓቕ፥ ኣንነት፥ ስሰዐ፥ ከም ኣካል ህይወት እናዳበርከተ ይኸይድ ስለዘሎ፥ እቲ ናይ ቀደም ክብርታት ክምለስ ኩሉ ደላይ ለውጢ ከም ኣካል ቃልሲ ንሓርነት ባህሊ ጌሩ ክወስዶ ተኽኢሉ ሓጋዚ ይኸውን።
ምስናይ ኣኽብሮት!


text:
ግምቢ ዘብዐኛ—ሕታም መጽናዕቲ ሓምለ 2016
እዛ ሕታም እዚኣ፡ ካብ 29 ነሓሰ ኽሳዕ 25 መስከረም 2016 ዚጽናዕ ዓንቀጻት መጽናዕቲ ዝሓዘት እያ።
ፈትዮም ይመጹ—ጋና
ናብቲ ዝያዳ ወንጌላውያን ዜድልዩሉ ቦታ ኸይዶም ኬልግሉ ዚመርጹ ኣስፋሕቲ ብዙሕ ብድሆታት ጥራይ ዘይኰነስ፡ ብዙሕ በረኸት እውን ይረኽቡ እዮም።
ስጋዊ ነገራት ዘይኰነስ፡ መንግስቲ ኣምላኽ ድለ
የሱስ ንስጋዊ ባህግታትና ስለምንታይ ክንቈጻጸሮ ኸም ዘሎና ገሊጹ።
ስለምንታይ ኢና ‘ኽንነቅሕ’ ዘሎና፧
እንተ ዘይተጠንቂቕና፡ ሰለስተ ኣሉታዊ ጽልዋ ንንቕሓትና ኼዳኽሞ ይኽእል እዩ።
“ኣይትፍራህ። ክረድኣካ እየ”
የሆዋ ብግዜ ጭንቂ እሙን ፈታዊ ምዃኑ ኣርእዩ እዩ።
ነቲ እተቐበልካዮ ጸጋ ኣምላኽ ኣማስወሉ
ዝዓበየ መግለጺ እቲ ኣምላኽ ንደቂ ሰብ ዝገበረሎም ጸጋኡ እንታይ እዩ፧
ብስራት ጸጋ ኣበስር
‘ብስራት መንግስቲ፡’ ጸጋ ኣምላኽ ዜጕልሕ ብኸመይ እዩ፧
ሕቶታት ካብ ኣንበብቲ
እቲ ኣብ ህዝቅኤል ምዕራፍ 37 ተጠቒሱ ዘሎ ኽልተ ዕንጨይቲ ብሓደ ምልጋቡ እንታይ ትርጉም ኣለዎ፧


text:
ሓላፊ ቢሮ ቴሞትስ ክልል ትግራይ ዶ/ር ሙሉጌታ ሓዱሽ
ሓንቲ ሃገር ቅልጡፍ ዝኾነ ዕብየት ንኽተመዝግብ ቴክኖሎጂ ዘለዎ ግደ ዝዓዘዘ እዩ። ምቕዳሕ፣ ምስግጋርን ምምሕያሽን ቴክኖሎጂ ሓንቲ ሃገር ናብ ምህዞ ንምስግጋር ንእትገብሮ ጉዕዞ መቀላጠፊ ሓይሊ እዩ። ውድብን መንግስትን እውን ነዚ ቐዲሞም ስለዝተረድኡ ንቴክኖሎጂ ፍሉይ ትኹረት ብምሃብ ዝተፈላለዩ ስራሕቲ እናሰርሑ መፂኦም እዮም። ኣብ ካልኣይ ትልሚ ዕብየትን ስግግርን ብሰፊሑ ንክስርሑ ካብ ዝተትሓዙ ስትራቴጂታት እቲ ሓደ ቴክኖሎጂታት ካብ ዝማዕበላ ሃገራት ምኢቲ ምኢታዊ ብመንፅር ፅሬት፣ ዋጋን ኣዋፃእነትን እናቐዳሕኻ ናብ ደቀቕትን ኣናእሽተይን ትካላት ክሰጋገሩ ምግባር ዝብል እዩ። ቴክኖሎጂ ምቕዳሕን ምስግጋርን ክንብል እንተለና ድማ ተሰጋጊሩ ኮፍ ዝብል እንተይኮነስ ብስፍሓት እናተባዝሐ ናብ ተጠቀምቲ ክበፅሕ ምግባር ምዃኑ ከም ሓደ መስርሕ ስትራቴጂ እዩ ተኣታትዩ።
ብመሰረት እዚ ቢሮ ቴሞትስ ብፍላይ ንስራሕቲ ቴክኖሎጂ ብዝርዝር ዝዳህሰሰን ላዕለዎት ኣመራርሓ እቲ ቢሮ፣ መሰልጠንቲ መንግስታዊ ትካላት ቴሞትስን ካልኦት መዳርግቲ ኣካላትን ኣብ ዝተረኸብሉ ኣብ መወዳእታ ወርሒ መስከረም ኣብ ከተማ ዓድግራት ገምጋማዊ መድረኽ ኣካይዱ። ንሕና ድማ ብዛዕባ ኣፈፃፅማ መደባት ስግግር ቴክኖሎጂ 2009 ዓ/ም ዘዋደድናዮ ሓሳብ ከምዝስዕብ ኣቕሪብና ኣለና። ኣብ ዝሓለፈ ዓመት 300 ሓደሽቲ ቴክኖሎጂታት ተቐዲሖም ንክሰጋገሩ ትልሚ ተታሒዙ ከምዝነበረ ካብ ቢሮ ቴሞትስ ዝተረኸበ ሓበሬታ የረድእ። ኣፈፃፅምኡ እንትንርኢ ድማ 271 (ዝበዝሑ ኣብ ዘፈራት ማኑፋክቸሪንግ፣ ኮንስትራክሽንን ከተማ ሕርሻን ዘድሃቡ) ቴክኖሎጂታት ተቐዲሖም ናብ መባዛሕቲ ከምዝተሰጋገሩ እዩ። ብተመሳሳሊ 300 ነባራት ተቐዲሖም ዝተዋህለሉ ቴክኖሎጂታት ናብ ደኣንት ንምግፋሕ ብዝተትሓዘ ትልሚ መሰረት 289 ቴክኖሎጂታት ናብ 42 ምኢታዊ ደቂ ኣንስትዮ ዝርከብኦም 40 ሽሕን 772 ደኣንት ተጋፊሖም ኣለዉ። ካብዚ ብተወሳኺ በቶም ሓደሽቲ ይኹን ነባራት ቴክኖሎጂታት ብር 20 ሚልዮን ዝኣክል ሃፍቲ ንምፍጣር ተተሊሙ ነይሩ ብር 18 ነጥቢ 2 ሚልዮን ድማ ከምዝተፈጠረ ምክትል ሓላፊ እቲ ቢሮ ኣይተ ኣለም ኣረጋዊ ይገልፁ።
በዚ ድማ እቶም በቢብርኩ ዝተቐድሑን ዝተሰጋገሩን ቴክኖሎጂታት ብውሱን መልክዑ እውን እንተኾነ ነቲ ኣብ ዕዳጋ ዘጋጥም ዘሎ ክፍተት ቴክኖሎጂ ከምዝመልኡ ኣብቲ መድረኽ ተገሊፁ እዩ። ይኹን እምበር በቲ ዝድለ መጠን ውፅኢት ንከይመፅእ ዕንቅፋታት ኣተሓሳስባ፣ እታወታትን ክእለትን ነይሮም እዮም ተባሂሉ። ዝወሃቡ ስልጠናታት ውሱንነት ከምዘለዎም፣ ብዘይ ሞይኦም ቴክኖሎጂ ክቐድሑ ዝግደዱ መሰልጠንቲ ምህላዎም፣ ንሞዴላት ደኣንት መተባብዒ ዘይምሃብን ኣብ መብዛሕትኦም መሰልጠንቲ ዝረአ ቴክኖሎጂ ከም ተወሳኽን ትርፊ ዘይብሉን መደብ ጌርካ ናይ ምውሳድ ዝንባለን ዝብሉ ይርከብዎም። ካብዚ ሓሊፉ ኣብ መባዛሕቲ ዝረኣዩ ክፍተታት ድማ ፅቡቕ ትርፊ ዘይርከቦ ኢልካ ምሕሳብ፣ ልቓሕን መስርሒ ቦታን ከይተውሃበና ቴክኖሎጂ ኣይንወስድን ምባል፣ ኣብ ዝዳለዉ ስልጠናታት ዘይምርካብን ዕዳጋ ባዕልኻ ዘይምእላሽን ዝመሳሰሉን ከምዝኾኑ ኣብቲ ዋዕላ ሰፊሕ ዘተ ተገይርሉ እዩ። ብወገን መዳርግቲ ኣካላት ዝተርኣዩ ክፍተታት እውን ምንኣስ መንፈስ በዓል ዋናነት እቲ ዝዓበየ ክፍተት ኮይኑ ሓደ መግለፂኡ ድማ፣ ኣብ ከምዚኦም ዝበሉ ናይ ስግግር ቴክኖሎጂ መድረኻት ዘይምስታፍ ምዃኑ ተሓቢሩ እዩ። ካብቲ ዝቐረበ ፀብፃብ ምርዳእ ከምዝከኣል ኣብ 2009 ዓ/ም እቲ ቢሮ ኣብ ስግግር ቴክኖሎጂ ዘይተደፈኑ ሓጓፋት ከምዘለዉዎ እዩ። እዚ ከምዚ እናሃለወ ብጥንካረ ዝግለፅ ድማ ኣብቲ ዝሓለፈ ዓመት ስልጠና ወሲዶም ንኻልኦት ዘሰልጥኑን ካብ ምቕዳሕ ሓሊፎም ናብ ምምሕያሽ ዝኣተውን ውሱናት ደኣንት እውን ምንባሮም እዩ።
ቢሮ ቴሞትስ ነቶም ኣብ ላዕሊ ዝረኣናዮም ክፍተታት ንምስትኽኻል እዩ ነዚ መድረኽ ኣዳልዩ ዘሎ። ዕንቅፋታት ዝበሃሉ ነፂርካ ብምውፃእን መፍትሒ ሓሳብ ብምቕማጥን ዝተርኣዩ ንጥፈታት ድማ ተስፋ ዝህቡ ነይሮም ምባል ይከኣል። ኣብቲ መድረኽ ረኺብና ዘዘራረብናዮም ተሳተፍቲ እውን ነዚ ዘራጉድ ሓሳብ እዩ ዘለዎም። ካብ ክላስተር ደቡብ ዝመፁ መምህር ሰማን ሞላ “ከምዚ ዓይነት መድረኻት በቢግዚኡ እንትዳለዉ ዘለናሉ ኩነታት ገምጊምና ንቐፃሊ ዝጠቕሙና ቴክኖሎጂታት ነፂርና ክነውፅእን ክነሰጋግርን ምቹው ሃዋህው ዝፈጥሩልና እዮም” ክብሉ ይገልፁ። ካብ ኤጀንሲ ኣናእሽተይን ማእኸሎትን ማኑፋክቸሪንግ ኢንዳስትሪ ዝመፃ ወይዘሮ ሰላማዊት ዓምደብርሃን ብወገነን “ናብቲ ዝደለናዮ ብርኪ ዕብየት ንምብፃሕ ተዋዲድካ ምስራሕ ከምዘድሊ ብምጥቃስ ከምዙይ ዝበሉ መድረኻት ዕንቅፋታትና እናተዛተና ንፈትሐሎም ስለዝኾኑ በቢግዚኡ ክካየዱ ኣለዎም” ይብላ።
ምትእትታው ቴክኖሎጂ ንሓደ አካል ዝተውሃበ ልኡኽ ዘይኮነስ ኩሉ ክወፍረሉ ዝግባእ ውራይ እዩ። ኣብ ባይታ ዝረአ ዘሎ ምንቅስቓስ ግን ሕዚ እውን ሰፊሕ ፃዕሪ ዘድልዮ እዩ። ናይዚ መርኣዪ ኣብዚ መድረኽ እዚ ካብ መሰልጠንትን ድጋፍ ወሃብትን ቢሮ ቴሞትስ ወፃእ ቁፅሮም ብርክት ዝበሉ ምስ ቴክኖሎጂ ስራሕቲ ቅርበት ዘለዎም መንግስታውን ዘይመንግስታውን መዳርግቲ ኣካላት ተዓዲሞም ነይሮም። ዝተረኸቡ ግና ውሑዳት ጥራሕ እዮም። እዚ ድማ ኣብ ቀፃሊ ክንድቲ ዝድለ ዓወት ንምምዝጋብ ፈታኒ ከምዝኾነ ኣየጠራጥርን። ኣብ ካልኣይ ትልሚ ዕብየትን ስግግርን፣ ምዕራፍ ምቕዳሕን ምስግጋርን ቴክኖሎጂ ንክዛዘም ክልተ ዓመት ጥራሕ እዩ ተሪፍዎ ዘሎ። ስለዚ ምህዞ ቴክኖሎጂ ንክረጋገፅ ናብኡ ዝወስድ ስትራቴጂ ምቕዳሕ፣ ምስግጋርን ምምሕያሽን ቴክኖሎጂ ብኣግኡ ንምዕዋት ኩሎም መዳርግቲ ኣካላት ብቐፃሊ ኣብ ዝግበሩ መድረኻት ትኹረት ሂቦም ክሳተፉ ይግባእ። ቢሮ ቴሞትስ እውን ግቡእ ክትትልን ደገፍን ብምግባር ንዕውትነት ስግግር ቴክኖሎጂ ብግዜ የለን መንፈስ ክሰርሕ ኣለዎ ንብል።


text:
ሓደስቲ መጽሓፍቲMore +
ኣብ Amazon.com ብመልክዕ ዝተሓትመ መጽሓፍ ዝርከቡ መጻሕፍትናMore +
ሓደስቲ ካታሎግ (New Catalogues)More +
Latest EventsMore +
ክልተ ናይ ኣካዳሚ ጆርናላት ተመሪቐን
ኣሕተምቲ ሕድሪ ምስ ሃገራዊ ኮምሽን ላዕለዎት ትካላት ትምህርትን ኣብያተ መጻሕፍቲ ኣውገትን ብምትሕብባር “ጆርናል መጽናዕቲታት ኤርትራ” ከምኡ’ውን “ጆርናል ስነ-ፍልጠትን ምህንድስናን ኤርትራ” (Journal of Eritrean Studies and Eritrean Journal of Science and Engineering) ብዕለት 03/11/2017 ኣብ ኣዳራሽ እምባሶይራ ኣመሪቑ። ኣብቲ መንእሰያት፡ ተመሃሮ፡ ጸሓፍቲ፡ ፕሮፌሰራት፡ ኣባላት ኮምሽን ላዕለዎት ትካላት ትምህርቲ፡ መምሃራን ኮለጃትን ካብ ዝተፈላለዩ ትካላት ዝመጹ ዕዱማት ኣጋይሽን ዝተሳተፍዎ ኣጋጣሚ፡ ብኣካየድቲ ናይ’ተን ጆርናላት፡ ብዛዕባ ኣገዳስነት ኣካዳምያዊ ጆርናላት፡ ድሕረ-ባይታ ናይ ክልቲአን ጆርናላት፡ ትሕዝቶን ናይ መጻኢ መደባትን መግለጺ ተዋሂቡ። .Read More
ኣሕተምቲ ሕድሪ ክልተ ዕዮታት ሰውራዊት ሳሕል ዳግማይ ኣሕቲሙ
ዓርቢ 13 ጥቕምቲ 2017፡ ኣሕተምቲ ሕድርን ኣብያተ መጽሓፍቲ ኣውገትን፡ “ስነጽሑፍ፡ ኣመዓባብላኡን ተራኡ ኣብ ሰውራን” ከምኡ’ውን “ድራማ” ዘርእስተን ክልተ ተኸታተልቲ መጻሕፍቲ ዕዮታት ሰውራዊት ሳሕል፡ ኣብ ኣዳራሽ ሆቴል እምባሶይራ ኣመሪቑ። ኣብ’ቲ ዓበይትን መንእሰያት ጸሓፍትን ዝተረኽቡሉ ኣጋጣሚ፡ ጸሓፍን ተመራርማሪ ታሪኽን ኣቶ ኣለምሰገድ ተስፋይ ዝርከቦም ኣርብዓተ ሰባት፡ ውልቃዊ ተመስጦ፡ ተምኲሮን ገምጋምን ኣብ’ተን መጽሓፍቲ ኣቕሪቦም። .Read More
ኣሕተምቲ ሕድሪ ክልት መጻሕፍቲ ከመርቕ እዩ
ኣሕተምቲ ሕድሪ ጽባሕ ዓርቢ 13 ጥቅምቲ 2017 ክልተ መጻሕፍቲ ከመርቕ እዩ። እዘን ኣብ ሜዳ ኤርትራ ዝፈረያን ሓያሎ ተጋደልቲ ደረስቲ ዝጸለዋን ዘፍረያን መጻሕፍቲ እዚኣተን፡ ኣካል ናይቲ ብቕጺታት ዝሕተም ዘሎ ተኸታታሊ መጻሕፍቲ ዕዮታት ሰውራዊት ሳሕል እየን። .Read More
Book ReviewsMore +
ኤርትራ፡ ካብ ፈደረሽን ናብ ጐበጣን ሰውራን 1956-1962
እዚ መጽሓፍ’ዚ፡ መቐጸላታን መዛዘምን ናይቲ ኻብ ምብቃዕ መግዛእቲ ኢጣልያ ኽሳዕ ምሉእ ጎበጣ ኤርትራ ብኢትዮጵያ (1941-1962) ዝነበረ ፖለቲካዊ-ታሪኽ ኤርትራ ማእከል መጽናዕቱ ዝገበረ
ገምጋሚ -ሳላሓዲን ዓሊ | Read More...
ኤርትራ፡ ካብ ፈደረሽን ናብ ጐበጣን ሰውራን 1956-1962
ምስ ተመራማሪ ታሪኽን ደራሲን ብጻይ ኣለምሰገድ ተስፋይ ድሕሪ ነዊሕ ኣብ ዝተራኸብናሉ ኣጋጣሚ ፡ ብዛዕባ መጽሓፉ ሓቲተዩ ። ከም ዝተወደእትን ኣድላይ ስእልታት ምስ መረጸላ ንሕትመት ክትቀርብ ምዃና ሓቢሩኒ ። ኣስዒቡ፡ “ነዛ መጽሓፍ ክህይሱ ካብ ዝሓሰብክዎም ሰባት ሓደ ንስኻ ኢኻ ፡ ፍቓደኛ እንተኾንካ ነታ መጽሓፍ ኣብ ፍላሽ ክህበካ” ኢሉኒ ። ንትጽቢቱ እበቅዕዶኾን ብምባል ስክፍታ’ኳ እንተነበረኒ ፡ ብኽብሪ ግን ተቐቢለዮ ። እነሆ
ገምጋሚ -ዓብዱ ሓጂ | Read More...
መግዛእቲ ሲኞራ
ጦብላሕታዊ ገምጋም መጽሓፍ፡ መግዛእቲ ሲኞራ መግዛእቲ ሲኞራ፡ ዛንታ ናይ ሓደ ኣብ ሰማንያታት ናብ ዓዲ ጥልያን ዝተሰደደ ገብረእግዚኣብሄር ገብረመስቀል ዝተባህለ መንእሰይን ካልኦት ኣብቲ እዋን’ቲ ናይ ዝተሰዱ ኤርትራውያንንዘካተተት መጽሓፍ’ያ። መጽሓፍ መግዛእቲ ሲኞራ፡ጸሓፊን ካልኦት ደቂ ሃገሩን እንተስ ብሕሰም ናብራ፡ ብስርጸት ዕላላት ወይ’ውን ምረት መግዛእቲን ንሱ ዘስዓቦ ሓጎጽጎጽ ናብራን ናብ ስደት ድሕሪ ምምራሕ ይሓልምዎ ንዝነበሩን ዘጓነፎም ዘይሓሰብዎ ክውንነትን እናዛመደት፡ ብመልክዕ ዋዛን ቍምነገርን እተዘንቱ መጽሓፍ’ያ።
ገምጋሚ -ግርማይ ኣብርሃም | Read More...
ዕዮታት ሰውራዊት ሳሕል
ተመስጦይ ብዛዕባ መጽሓፍ ስነ-ጽሑፍ ኣመዓባብላኡን ተራኡ ኣብ ሰውራን ብዙሕ እዋን፡ ነቲ ሎሚ ኣብ ኤርትራ ዝጸሓፍ (ወይ ዝትርጐም) ዘሎ መጻሕፍቲ ምስ ኣንበብኩ ወይ ከንብብ ኣብ ዝፍትነሉ ዕግበት ይስእነሉ’ሞ ስለምንታይ ከምዚ ዓይነት መጻሕፍቲ ይጻሓፍ፡ ነዚ ሕብረተሰብ’ከ ብኸመይ’ዩ ዘገድሶ ኢለ እሓስብ ።
ገምጋሚ -ኣማናቱላህ ዓብዱራሕማን | Read More...
Latest
Popular
Most Read
Sign Up for Newsletter
Sign up to receive our free newsletters!
We value your privacy!


text:
ኣብዚ ዝሓለፈ ሰሙን ናይቲ ጉጅለ ህግደፍ ከም ቀንዲ ናይ ስለያ መሳርሒ ዝጥቀመሉ ማሕበር መንእሰያቱ ዓመታዊ ፈስቲቫል ኣብ ኤውሮጳዊት ሃገር ኔዘርላንድ ከተማ ፈልድሆፈን ክካየድ ተመዲቡ፡ ብናይታ ሃገር እቲ ጉዳይ ዝምልከቶም ኣካላት ከም እተሰረዘ ብዙሓት ወገናት ገሊጸምዎ እዮም። መንግስቲ ህግደፍ እውን ስዕረቱ ተኣሚኑ የንጸርጽርን የቑረምርምን ኣሎ። እዚ ተረኽቦ ከም ተራ ዜና ዝንገር ጥራይ ዘይኮነ ናብ ዝተፈላለዩ ወገናት ኣገደስቲ መልእኽታት ዘመሓላልፍ እዩ።
እዚ ኣጋጣሚ’ዚ ፍሽለት ህግደፍ ውጽኢት ኣብ ሓጺር ግዜ ናይ ዝተኻየደ ቃልሲ ዘይኮነ፡ ነዊሕ ጻዕርን ከይሰልከኻ ምቕጻልን ኣብ ውጽኢት ከም ዘብጽሕ ዝመስከረ እዩ። ኣብዚ ቃልሲ ኣንጻር ህግደፍ ዝተሰለፉ ወገናት ዝሓዝዎ መስመር ቅኑዕን ብሓባር ክሰርሑ ድልዋት ክሳብ ዝኾኑን ከም ዝዕወቱ እነሆ ኣብ ኔዘርላንድስ ዘለዉ ኤርትራውያን ናይ ለውጢ ሓይልታት ኣረጋጊጸምዎ እዮም። ከም ጉጅለ ህግደፍ ዝኣመሰሉ ጸረ-ህዝቢ፡ ወጻዕትን ብሕጊ ዘይግዝኡ ወገናትን ንዝተወሰነ ግዜ የዕለብጡ እምበር ንሓዋሩ እንዳታለሉ ሓቂ ደፊኖም ክነብሩ ከምዘይክእሉ ዘመልክት መልእኽቲ ብዚ ተረኽቦ ተላኢኽሎም ኣሎ። ይመሃርሉዶ ኣይመሃርሉን ግና ንዓታቶም ይምልከት። እንተ ህግደፍን ናቱ ባህሪ ዝውንኑን ካብ ርኡይ ተመኩሮ ክመሃር ዘበት እዩ። ካብዚ ሓሊፉ ብዘይምስልካይ እንተተኳሕኲሑ ዘይክፈት ናይ ፍትሒ ማዕጾ ከም ዘየለ ካብዚ ፍሽለት ህግደፍ ኣብ ኔዘርላንድስ ትምህርቲ ምውሳድ ይከኣል። ምስዚ ብዝተዛመደ ናይ ህዝቢ ሓያልነት፡ ናይ ህዝባዊ ናዕቢ ኣገባብ ቃልሲ ልዕልናን ናይ ደሞክራሲ ምእዙዝነትን ዝተንጸባረቐሉ ኣጋጣሚ እውን እዩ። መንግስታት ዓለም ብሓፈሻ ብፍላይ ከኣ ኤውሮጳውያን ምምሕዳራት ውዲታዊ ኣካይዳ ስርዓት ህግደፍ ካብ ምርዳእ ሓሊፎም ተግባሩ ክዓግቱ ግብራዊ ምንቅስቓስ ምጅማሮም ናይ መንግስቲ ኔዘርላንድስ ተግባር ብቑዕ ምልከት እዩ። እዚ ምጅማር ንድሕሪት ከይምለስን ናብ ኩሎም ደለይቲ ፍትሕን ምኽባር ኩሉ መሰላትን ከም ዝለሓም ናይ ምግባሩ ዕማም ከኣ ናትና ናይ ኤርትራውያን ሓላፍነት እዩ። ኣብ ኩሉ ኩርነዓት ኣሰር ኣሕዋትና ኣብ ኔዘርላንድስ ክንስዕብ ድማ እዋናዊ ዕማም እዩ።
ጉጅለ ህግደፍ ንምንታይ ተፈለጥኩ ብዝብል የዕገርግር ኣሎ። እቲ ዘገርም ድማ ነቲ ብመንግስቲ ነዘርላንድ ምእንቲ ጸጥታዊ ህድኣቶም ዝተወስደ ፍትሓዊ ስጉምቲ፡ “ሓሳብካ ናይ ምግላጽን ምእካብን ሕገ-መንግስታዊ መሰል ዝጠሓሰ እዩ” ክብል ገሊጽዎ። ነዚ ክሲዚ ዘቕርብ ዘሎ ህግደፍ ምዃኑ ምስማዕ ጥራይ ዘገርምን ዘስደምምን እዩ። ምኽንያቱ ህግደፍ ሕገመንግስቲ ዝጥሕስ ዘይኮነስ ህላወ ሕገመንግስቲ ዘይቅበል ፍጹም ምልካዊ ምምሕዳር ስለ ዝኾነ። መንግስቲ ህግደፍ ናቱ ሰላይን ሕቡእ መሳርሕን እንተዘይኮንካ ናብ ዓድኻ ምእታው ዝነፍግ ጥራይ ዘይኮነ ምስ ሞትካ እውን ኣብ ዓደቦኻ ክትቅበር ዘየፍቅድ ምዃኑ ኣብ ቅድሚ ንፈልጥ ኤርትራዊ ወገናት ብዛዕባ ሕገመንግስታዊ መሰል ክዛረብ እንከሎ፡ በቲ ሓደ ወገን ንዓኡ ኣብ ትዕዝብቲ ዘውድቖ ክኸውን እንከሎ፡ በቲ ካልእ ወገን እቲ ጉጅለ ዓይኑ ብጨው ተሓጺቡ ዝሕሱ ስርዓት ምዃኑ ዘርኢ እዩ።
ብተራ ኣዘራርባ “ዝዘራእኻዮ ኢኻ እትዓጽድ” ይበሃል እዩ። ካብዚ ሓሊፉ “ኢድ ሸናሒት ጸናሒት” ዝብል ምስላ ኣበው እውን ኣለና። ስለዚ ጉጅለ ህግደፍ ነቲ “ህዝበይ” ዝብሎ ህዝቢ ኩሉ መሰላቱ ገፊፉ ኣብ ትሕቲ ካብ ባርነት ብዘይፍለ ኣገባብ እንዳገዘአ ኣብ ኤውሮጳ ኮይኑ ናይ መሰል ተሓላቒ መሲሉ ክቐርብ ክመጣጠርስ ምስ ምንታይ ይቑጸር? ዕላማ ናይቲ ተሓሲቡ ዝነበረ እሞ ዝተኣገደ ፈስቲቫል እንታይ ከም ዝነበረ፡ ካብ ተመኩሮ ናይ ዝሓለፈ ዓመዓታት ፈስቲቫላት ነቒልካ ምግማቱ ዘጸግም ኣይኮነን። ማእከሉ መመሊስካ ምልኪ ንምስዕራር ኮይኑ፡ ምስ ጸጥታ ናይቲ ስርዓት ተኣሳሲሮም ዝስልዩ ዕሱባት ምምልማል፡ ኤርትራውያን ኣብ ወጻኢ ንዲክታቶር ኢሳይያስ ከም ኣምላኽ ዘምልኽ መንፈስ ምስራጽ፡ ኣብ ኤርትራ ናይ ዓመጽ ስልጠና ወሲዶም ተመሊሶም ኣብ ኢምባሲታት ተመዲቦም ኣብ ዲያስፖራ ራዕዲ ዝፈጥሩ በጋሚዶ ምምልማልን እቲ ስርዓት ኣብ ወጻኢ ካብ ዝነብሩ ኤርትራውያን ገንዘብ ዝሓፍሰሉ ኩነታት ምፍጣርን ዝኣመሰሉ እዮም። ኮታ ንደሞክራስን ሰላምን ዝቃለሱ ኤርትራዊ ወገናት ንምድቋስ ዝዓዪ ናይ ስለያ ስልቲ ምስራጽ እዩ ነይሩ። ካብዚ ሓሊፉ ድማ ንህግደፍ ሓቀኛ ኣበራቱ ሸፊንካ፡ ናይ ሓሶት ሕብሪ ቀቢእካ ኣብ ቅድሚ መንግስታት ኣመላኺዕካ ንምቕራቡ’ዩ ነይሩ።
እቲ ዘገርም ከኣ ኣብዚ ሎሚ ዓለም ብመራኸቢ ኣዝያ ኣብ ዝተቐራረበትሉ፡ ሃገራት ምእንቲ ናታተን ሕሳብ ኢለን ርእየን ከምዘይረኣያ ሸለል ክብለኦ ተዘይደልየን፡ ብውሱን ዓቕሚ ህግደፍ ኣብ ኤርትራ ዘሎ ናይ ሕማቕ ዘበን ኩነታት ክትሓብአን ምፍታን ዕሽነት እዩ። ፈንጠርጠር ህግደፍ እምበኣር ዓብይ መርኣያ ናይቲ ኣብ ማእከል ጐልጐል “ኣነ እየ ኩሉ ዝኽእልን ዝፈልጥን” ዝብል እንዳሃጎጐ ዝመጽእ ዘሎ ትምክሕቲ እዩ።


text:
ፍሉጥ ኣፍሪቃዊ ተቓላሳይ ስቲቪ ቤኮ ንምልካውያንን ተመለኽትን ኣመልኪቱ ኣብ መጽሓፉ ከምዚ ዝስዕብ ይብል።፡‘’እቲ ዝሓየለ ኣጽዋር መለኽቲ ምሉኽ ኣእምሮ ናይቲ ዝጭቁንዎ ህዝቢ ኢዩ’።
እዚ ኣበሃህላ እዚ፡ህዝቢ ንምልኪ ከም ንቡር ተቐቢሉ ከም ኣካል ህይወቱ ክርእዮ እንተጀሚሩ፡ንመለኽቲ ካብቲ ምልኮም ንምርጋእ ዝጥቀሙሉ ኣጽዋር ንላዕሊ ሓይሊ ዝህቦም ሙኻኑ ኢዩ ዘረጋግጽ።
ብልክዕ ድማ፡ህዝቢ ነቲ መሰረታዊ ባህርያዊ ሰብኣዊ ሓርነቱ ዝመንጠሎ ስርዓት ኣሜን ኢሉ ተንበርኪኹ ዝኸይድ እንተኾይኑ፡ቀዳማይ ጸላኢ ናይ ገዛእ ነብሱ ኮይኑ ኣሎ ማለት ኢዩ።
ህዝቢ ኤርትራ፤ ሎሚ ካብቲ መሰረታዊ ዝሕሰብ ንማንም ወዲ ሰብ ክንፈግ ዘይግበኦ ናይ ምንቅስቓስ፡ምዝራብ/ውላድካን ንብረትካን ምውናን፡ኣብ ዝመረጽካዮ ሃይማኖት ምእማን ጀሚርካ ክሳብ እቲ ድሒሩ ዝመጽእ፡ድምጽካ ናይ ምስማዕ፡ናይ ምእካብ፡ ፖለቲካዊ ሓሳብካ ብሓርነት ናይ ምግላጽ፡ናይ ምውድዳር፡ናይ ምምራጽ መሰሉ ተነጢቑ ኣሎ።
መለኽቲ ካብ ኣፈሙዝ ጠበንጃ ዝውለዱ ደሃኽቲ ኢዮም፡ከምታ ዝፍጠረቶም ማህጸን ድማ እምነቶም ኣብ ምትኳስን ሓይልን ኢዩ፡ኣብዚ ናይ ሓይሊ እምነት ዝሙርከስ ስርዓት ድማ ልዕልና ሕጊ ቀዳማይ ጸላኢኡ ጌሩ ስለዝፍርጅ ምልካውያን ዝፈጥርዎ ሃዋሁው፡ናይ ቓንቓ ሓይሊ፡ናይ ርግጸት፡ናይ ራዕድን ሽበራን ሃዋህው ይኸውን።
ህዝቢ ኤርትራ እዚ ራዕዲ እዚ ኢዩ ናብ ርግጸት መሪሕዎ ዘሎ። ልክዕ ኢዩ ኣብ ትሕቲ ምልኪ ምንባር ከቢድ ብድሆ ኢዩ። ናይ ፖሊስን ጸጥታን ሰራዊትን ሓይሊ ኣብ ኢዱ ዝጨበጠ፡ኣብ ዝደለዮ እዋን ክኣስረካ፥ ክቐትለካ፥ ክሳድደካ፥ ክዘምተካ ዝኽእል ስርዓት ኣብ ልዕሌኻ ከም ደበና ኣንጸልሊዩካ ክንሱ ምንባር ቀሊል ዘይሙኻኑ ርዱእ ኢዩ።
ይኹን ግን ንምልኪ ለሚድካ ከም ንቡር ህይወትካ ምቕባል/፥ ኣብቶም መሰረታውያን ሰብኣዊ መሰላትካ ሕድገት ጌርካ ተንበርኪኻ ምንባር ዘለዎ ሳዕቤን ዝገደደ ኢዩ። ምልክን ባርነትን ለሚድካዮም እትነብር ኩነት እንተዝነብሩ፡ህዝቢ ኤርትራ ኣንጻር መግዛእቲ ኣምበይምተላዕለን። ህዝቢ ኤርትራ ንዝወርደካ ራዕድን ሹቕሮራን ጭቆና ንዓመጽ ተቐቢልካን ከም ንቡር ወሲድካን ክትነብር ኣሎካ ዝብል እምነት እንተዝነብሮ፡ኣንጻርቲ ብራዕዱን ሽበርኡን ዝልለ ስርዓት መንግስቱ ሃይለማርያም ምስናይ ናይ ዓፋኝን ቀይሽብሩን ብትብዓት ኣምበይምነቐለን።
ሕጂውን እምነት ናይ ኤርትራውያን እዚ እምነት ቀደም ኢዩ ኪኸውን ዝግባእ። መባእታዊ ሓርነቱ ተነፊጉ ክንሱ ከምንቡር ክወስዶ እንተጀሚሩ፡ከምቲ ህቡብ ተቓላሳይ ስቲቪ ቤኮ ዝበሎ ዝተንበርከኸ ኣእሙሩኡ ካብቶም ቀንዲ መሳርሒ ምንዋሕ ዕምሪ ምልካዊ ስርዓት ይኸውን ኣሎ ማለት ኢዩ። እቲ ናይ ዝበዝሐ ህዝቢ ሕቶ ድማ ከመይ ኢሉ ኢዩ እዚ ንናይ ዓለም ሓያላት ዝሰዓረ ህዝቢ፡ንሪሙ ልዕሊ ዝኾነ ወገን ዝኸፈለ ህዝቢ ኤርትራ ሎሚ ንምልኪን ናብርኡ ኣብ ትሕቲ ምልኪ፡ከም ልሙድ ህይወቱ ተቐቢሉ ዝነብር ዘሎ?
ናጽነት ኣብ ምምጻእ ኣብ ሓዊ ዝዘለለ ተባዕ፡ሎሚ ‘ደስኪልካ’ ኣሎኻ ተባሂሉ እሺ ኢሉ ዝተባህሎ ክገብር፡ኩሎም ኣካይዳታት ኣንጻር እቲ ዝተቓለሰሎም ዕላማታትን ክብርታትን እንዳኸዱ ኣጽቂጡ ክርእይ ጌሩ ዝዕዝሞ ዘሎ ነገር እንታይ ኢዩ? ናብራ ድኽነት ህይወተይ ኢሉ ተቐቢልዎስ ኣብ ክንዲ ነቲ ንድኽነቱ ዝፈጠረ ምልኪ ዝቃለስ ነቲ እንተስ ስሚንቶ ፋሕፊሑ እንተስ ፒያቲ ሓጺቡ እንተስ ብሞይኡ ሰሪሑ ጨቖቕ ኢሉ ዝልእከሉ ኣብ ወጻኢ ኮዝነብር መቕርቡ ምርጋም እንታይ ናይ ሓዋሩ ውጽኢት ከምጽእ ይኽእል? ኣብ ማእከል ጸላኢ ኮይኑ ህይወቱ ኣብ ዕማኾ ኢዱ ጨቢጡ፡ኣብ ታሪኽ ክድገም ዘይክእል ቅያታት ዝፈጸመ ህዝቢ ኤርትራ፡ሎሚ ብከመይ መንገዲ ኢዩ ደቁ በብእብረ እንዳተመንጠልዎ፡ጨቖቕ ኢሉ ዘጥረዮ ንብረት እንዳተመንዘዖ፥ ተዓዚሙ ዝነብር ዘሎ።
ምልካውነት ኣብ ብዙሓት ሃገራት ዝተራእየ ክስተት ኢዩ። ኣብዚ እዋን እዚ ጥራይ፡ኣብ ግብጺ ዘሎ ወተሃደራዊ ስርዓት፥ ኣብ ኢትዮጲያ ዘሎ ዕብለላ ሓደ ጉጅለ፥ ኣብ ጅቡቲ ዘሎ ኣብ ዙርያ ዝተወሰነ ቀቢላ ዘሽከርክር ፖለቲካውን ወተሃደራውን ስልጣን፥ ኣብ ኡጋንዳ ዘሎ ልዕሊ 30 ዓመት ስልጣን ዝጨበጠ ፕረሲደንት፥ ኣብ ዚንባብወ ዘሎ 40 ዓመቱ ዝቐረበ ናይ ሮበርት ሙጋበ ዕብለላ፤ ኣብ ሱዳን ዘሎ ወተሃደራዊ መልክዕ ዝጀመረ ናይ ፕረሲደንት ኣልበሽር ምልኪ ወዘተ።
ኣብ ኤርትራ ዘሎ ምልኪ ግን ካብዞም ኩሎም እተጠቐሱ ዝበኣሰ ዝገብሮ ብዙሕ ረቓሒታት ኣሎ። እዞም ኩሎም ዝተጠቀሱ ስርዓታት ኣፍሪቃ/እንኮስ ህዝቢ ኣብ ፖለቲካዊ ስልጣኖም ኣይምጻኣዮም እምበር እቲ ካልእ ሓርነቱ ዳርጋ ዝተማለአ ኢዩ።/ኣብዘን ሃገራት ህዝቢ ኣብ ዝደለዮ እዋን ናብ ዝደለዮ ቦታ ኪንቀሳቐስ ዘይተደረተ መሰል ኣለዎ።፡መውጽኢ ቪዛ ዝበሃል ዝሕተቶ የብሉን፥፡ፓስፖርት ምውጻእ ተራ ነገር ኢዩ።፡በዓል ዓቕሚ ክነግድ፡በዓል መሬት ክሓርስ ዘኽእሎ ሃዋህው ጥጡሕ ኢዩ።፡ልዕሊ ኩሉ ድማ ቅዋም ዝበሃል ስርዓት፥፡ወላ ብውሱን ዓቐን ድማ ፍትሒን መስርሕ ሕግን ኣሎ።
ስለዚ ኢዩ ድማ ኤርትራ፡ብመለክዒ ናይቶም ዝደሓሩ ስርዓታት ኣፍሪቃ እውን እንተኾነ ኣብቲ ዝተሓተ ናይ ሰብኣዊ መሰላት መዝገብ እትሰፍር። ብዘይካ ኣብ ኤርትራ፡ኣብ ዝኾነ ኩርናዕ ናይ ዓለም ኣብ ባንክ ዘእተዎ ገንዘቡ ብሞቕነን ዝቕበል ህዝቢ የለን፥፡ብዘይካ ኣብ ኤርትራ ኣብ ዝኾነት ስፍራ ናይ ዓለም ዋንነት ደቁ ዘይብሉ፡ደቁ መንግስቲ እንተደለየ ከም ባራዩ ዘስረሖም፡ወይ ውን ናብ ወተሃደራት ዝቕይሮም የለን። ኣብ ዝኾነ ኩርናዕ ናይ ዓለም፡መንግስቲ ዝኣዘዞም እምነታት ጥራይ ዝኣምን ህዝቢ የለን ብዘይካ ኣብ ኤርትራ።
ስለዚ ኢዩ እምበኣር ህዝቢ ኤርትራ፡ብፍላይ ድማ እቲ ናይ ለውጢ መራሒ ኪኸውን ዝግባእ ኣካል፡ነዚ ኣዚዩ ዘይንቡር ኩነታት ምቅባሉ ሓደገኛ መጻኢ ዝፈጥር ኢዩ ዝበሃል። ንመሰሉ ደው ዘይብል ህዝቢ፡ቀጻልነቱን መጻኢኡን ዘጠራጥር ኢዩ ዝኸውን። ምኽንያቱ /እቲ ዘይተርፍ ለውጢ፤ ደንጉዩ ኣብ ዝመጻሉ እዋን፡ኣብቲ ምልካውያን ዝተኸልዎ ሃዋህው ስለዝፍጸም፡ሃገር ናይ ምብትታን ወይ ብዉሑዱ ናይ ምትፍናን ሓደጋ ከጋጥማ ይኽእል።
ስለዝኾነ፡ህዝቢ ኤርትራ ንሰብኣዊ ክብረቱ ክለዓል፡ነቲ ውዒሉ ሓዲሩ ምምጽኡ ዘይተርፎ ለውጢ በቲ ባዕሉ ዝመርሖን ሃናጺ ሸነኹን ክሕዞ፡ከምኡ ንምግባር ኪኽእል መታን ድማ /ደድሕሪ ፍጻመ ዘይኮነ ቀቅድሚ ፍጻመ እንዳኸደ ዝመርሕ ዝኣሊ ናይ ለውጢ መስርሕ ከካይድ ይግባእ።
ከምቲ፡‘እንቁላሊሕ ብደገ እንተተሃሪማ ትስበር ብውሽጢ እንተተሃሪማ ድማ ጫቑት ትፈጥር ዝበሃል’ ፡እቲ ህይወት ዝፈጥር ለውጢ ዝመጽእ ካብ ውሽጢ እምበር ካብ ደገ ስለዘይኮነ፡ናይዚ ዝበሃል ዘሎ ለውጢ መሪሕ ተራ ኣብቶም ኣብ ውሽጢ ዘለዉ፡ብፍላይ እኳ ኣብቶም ህዝቢ ንለውጢ ዘቋምቶም ሓይልታት ዝሙርከስ ኢዩ።
ብደገ ዝግበር ወይ ውን ዝደፋፋእ ለውጢ ክሰብረና እንተዘይኮይኑ ከዐርየና ኣይኮነን።


text:
ኣብ ቤት ማእሰርቲ ማይ ስርዋ ንልዕሊ 10 ዓመት ብዘይ ዝኾነ ፍርዲ ተኣሲሩ ዝጸንሐ ኢዮብ መድሃኔ እተባህለ ኮንትራክተር ካብ ማእሰርቲ ከምልጥ ከምዝኸኣለ ምንጭታት ሬድዮ መድረኽ ካብ ኣስመራ ሓቢሮም። እቶም ምንጭታት ከምዝገለጽዎ ኢዮብ መድሃነ ብዕለት 22 ጥቅምቲ ናብ ሕክምና ሓሊበት ክሕከም ድሕሪ ምምጽኡ፤ ክሳብ ዕለት 30 ጥቅምቲ ኣብ ሆስፒታል ሓሊበት ክሕከም ምጽንሑ ብምሕባር እቲ ናይ ምምላጥ ስርሕት ካብ ሆስፒታል ሓሊበት ከምዝተፈጸመ ገሊጽም።
ኢዮብ ምስቶም ክሕልውዎ ዝተመደቡ ኣባላት ሓለዋ ብሓባር ከምዘምለጠ ዝሓበሩ ምንጭታት መድረኽ፤ ድሕሪ ማእሰርቲ ኢዮብ ዓቢ ሓዉን ኣዲኡ ወላዲቱን ብሓይልታት ጸጥታ መንግስቲ ኤርትራ ከምዝተኣስሩ ሓቢሮም። ኢዮብ ኮንትራክተር ዝነበረ ኮይኑ ኣብ ዞባ ሰሜናዊ ቀይሕ ባሕሪ ብብዝሒ ኣብያተትምህርትን ካልእ ህንጻታትን ከምዝሃነጸ ይፍለጥ። ኣብ ዝሓለፉ 8 ዓመታት ምሉእ ንብረቱ ማለት ኣብ ሓዝሓዝ ዝርከብ መንበሪ ገዝኡ፥ ዓበይቲ ናይ ጽዕነትን ህንጻን መካይንን፤ ካልእ ማሺነርታትን ብኣባላት ጸጥታ ተወሪሱ ኣብ መዓላ ናይ ውልቀሰባት ከምዝወዓለ ይፍለጥ።
ንምእሳር ናይ ወላዲት ኣዲኡን ዓቢ ሓዉን ኣመልኪቶም ኣብ ኣስመራ ዝርከቡ መቕርቡ ኣብዝሃብዎ ሓበሬታ፤ እቲ ህዝቢ ንመንግስቲ ኤርትራ ካብ ደርጊ ንላዕሊ ዝኸፍአ ኢዩ ዝብለሉ ዘሎ ምኽንያት መንግስቲ ኤርትራ ደርግ ውን ዘይገበሮ ኣምሳያ ናይ ሓደ ሰብ ንምሉእ ስድራ ብኣረመናዊ መንገዲ ዝኣስርን ዘሳቒን ሙኻኑ ኢዩ ክብሉ ሓቢሮም።


text:
ነዙይ ዝበሉ ቅ.አ.ር.ሊ.ጳ ፍራንቸስኮስ ነቱይ አብዚ ወርኃት እዚ ንሃገረ ግሪኽን ሕዝባን ዘናውጽ ዘለዎ ቍጠባዊ ቅልውላው አመልኪቶም እንኪኸውን፤ ቅዱስነቶም አትሪሮም ዝዅንንዎ ብአምልኾ ንዋይ ዝተጠጀኤ ቍጠባዊ ናብራ ኤውሮጳ ብባንክታትን ሓረጣን ገንዘብ ንምድላብ ክብሉ ክብሪ ወዲሰብ ስለዝተንከፉ “መጀመርያ ክብሪ ወዲሰብ! ደሓር እቲ ዝተረፈ!” ብማለት ነቲ አብ መንጎ ኅብረት ኤውሮጳን ሃገረ ግሪኽን ዝካየድ ዘሎ ርሱን ክትዕ ቀዳምነት ንመንን ንምንታይን ክወሃብ ከምዘለዎ አመልኪቶም፣
ነዙይ ሻቅሎት ቅዱስ አቦና ብመንገዲ ጋዜጣዊ መግለጺ ዘስምዑ ናይ ኅትመትን ዜናን ቫቲካን ኃላፊ አባ ፈደሪኮ ሎምባርዲ እንክኾኑ “ካብ ሃገረ ግሪኽ ዝመጹ ዘለው ዜናታት ቍጠባውን ማኅበረሰባውን ኩነታት እታ ሃገር አብ ሻቅሎት ዘእትው ኢዮም፣ አብዚ ከምዚ ዝበለ ሁመት ቅዱስነቶም ንሕዝቢ ሃገረ ግሪኽ ቅርበቶም ክገልጹን ምናዳ ምናዳ ከአ እተን አደራዕ ናይዚ ቅልውላው ተሸኪመን ዝጐዓዛን ዝሳቀያን ሥድራቤታት ከምዝተሓሳስቦ ይገልጹ” ምስ በሉ እንደገና ሕመረት ናይ ሰብ አውነት ዝኾነ ቀዳምነት ናይ ቀዳምነታት ክወሃብ ዘለዎ ክብሪ ወዲሰብ ስለዝኾነ አብ ዝኾነ ፖሎቲካውን ማኅበረሰባውን ቍጠባውን ዘተ ማእከል ኩሉ ክኸውን ዘለዎ ክብረት ወዲሰብ ምዃኑ ብምግላጽ ኩሎም ም እመናን ናይዚ ፍቁር ሕዝቢ እዚ ሕይወት ክመሓየሽን ካብዚ ዓዘቅቲ እዚ ክወጹን ብጸሎት ክተሓባበርዎም ይምሕጸኑ፣ እንክብሉ ጋዜጣዊ መግለጺ ሂቦም፣
እዚ ከምዚ ኢሉ እንከሎ ከምቲ ወትሩ ዝገብርዎ ቅዱስነቶም ሎሚ ንጋሆ እውን በቲ ትዊተር ዝብልዎ ናይ ሓጸርቲ መል እኽትታት መተሓላለፊ ናይ ኢንተርነት መራኸቡ ብዙሓን “ዓቢ ግድል! ነቲ እግዚአብሔር ክንሕጐሰሉ ሓደራ ዝሃበና ጃርዲን ካብ ምዕናው ንቆጠብ” እንክብሉ አብ ልዕሊ ተፈጥሮን አከባብን እንገብሮ ናይ ዕንወት በደል አብ ቅድሚ እግዚአብሔር ከሕትተና ምዃኑ ዝገልጽ ሓጺር ግንከ ኅልናኻ ዝኵሕኵሕ ተሪር መል እኽቲ ከምዘመሓላለፉ ካብ ቅድስት መንበር ዝወጸ ዜና ገሊጹ፡


text:
ግዜ ብገንዘብ ዘይሽመት ኣብ ህይወት ደቂ ሰባት ዓቢ ግደ ዘለዎ ባህርያዊ ጸጋ እዩ። ብኸመይ ነመሓድሮን ንጥቀመሉን ነስተውዕል እንተኾይና ከኣ ኣብ ናይ ውልቕና ይኹን ምስ ሰባት ኣብ እንገበሮ ስርሓት ዕውታት ኾይና ክንወጽእ ይሕግዘና። ግዜና ብግቡእ ምስ ዘይንጥቀመሉ ብዋጋ ዘይትመን ክሳራ የስዕበልና። ምኽንያቱ ግዜ ሓንሳብ ምስ ሓለፈ ክንመልሶ ኣይንኽእልን ኢና። ብዙሕ ሰብ ኣወዳድባ ግዚኡ ምስ ዝሕተት ኪምልስ ይጽገም’ዩ። በዚ ከኣ ኣብ ምሕደራ ግዜ ዘለና ኣፍልጦ ድሩት ምዃኑ ንርዳእ። ንግዜኻ ብግቡእ ምምሕዳር ማለት፣ ነቲ ክትሰርሖ ወይ ክትበጽሖ እትደሊ ስራሕ ኣዕጋቢ ብዝኾነ ውጽኢት ምትግባርን ነቲ ዝውሃበካ ዕዮ ኣብ ውሱን ናይ ግዜ ገደብ ክትዓሞ ምኽ ኣልን’ እዩ።
ጽቡቕ ናይ ምሕደራ ክእለት ክነጥሪ ዝሕግዙና ኣገባባት ብዝምልከት ብዶክተር “ ረስፐከት) ካብ ዝተጻሕፈ ሓበሬት ክንገልጽ።
“ኣብ ግዜና ነየኖት ነገራት ከነቐድም ኣለና? ዘለና ግዜ ንኸመይ ንጥቀመሉ? ብኸመይ‘ከ ንውድቦ? ዝብሉ መሰረታዊያን ሕቶታት ክንምልስ ወይ ክንርዳእ ንጽገም እንተኾይና፣ እቲ ምኽንያት ሓደ ካብኦም ወይ ንብምሉኦም ኣይተረዳእናዮምን ኣለና ማለት እዩ።” ትብል ዶክተር ረስፐክት። ግዜኻ ብኸመይ ትሕልዎ ዝብል ሕቶ ኣገዳሲ እዩ። ምኽንያቱ ኣብ ሓደ መዓልቲ 24 ሰዓታት’ዩ ዘለና፣ ኣብዘን ሰዓታት ብእንገበሮ ስራሕ ኢና ድማ ንምዘን። ገለ ኣብ ዓቢ ቁምነገር የሕልፍን፣ ገለ ድማ ብዘይ ስራሕ ብከንቱ የባኽነን። ግዜ ብኸመይ ይጥቀመሉ? ኣብ ቁምነገር‘ዶ ኣብ ኣሽካዕላል…? ዝብሉ ሕቶታት ንነብስኻ ምሕታት ኣገዳሲ ‘ዩ። እዞም ዝጠቐስናዮም ነጥብታት ገለ ካብቶም ግዜኻ ንዘይምሕላው ዝደፋፍኡና እዮም። ግዜ ንነፍሲ ወከፍ ዝተዓደለ ህያብ’ኳ እንተኾነ ብግቡእ ወይ’ወን ብኸንቱ ከነሕልፎ ንኽእል። እዚ ከኣ ኣብ ናትና ምርጫ ዝምርኮስ’ዩ።
ዶክተር ረስፐከት ብዛዕባ ምብኻን ግዜ ክትገልጽ ከላ፣ “ ኣብቲ ፈለማ ኮምፒዩተር ዘምጻእኽሉ እዋን ግዜይ ካርታ ወይ ኮምፒዩተር ገይም ብምጽዋት የሕልፎ ነይረ። እዚ ወታ’ዚ ሸለል ኢልካ ዝርአ ኣይነበረን። ምኽንያቱ ልምዲ ኣሕዲረ ንግዜኻ ብኽንቱ ዘጥፍእ’ዩ። ከም ውጽኢቱ ከኣ እዚ ጽወታ’ዚ ከም ወልፊ ኾይኑኒ ነይሩ ። ብፍላይ ሶሊታሪ ዝተባህለ ጽወታ ካብ ንግሆ ክሳብ ሰዓት ክልተ ድሕሪ ቐትሪ ይጻወት ነይረ። እንተኾነ ድሕሪ ገለ እዋን’ዚ ክስቆረኒ ደኣ ጀመረ። ንሱ ድማ ግዜይ ብኽንቱ ይሕልፎ ከም ዘለኹ ተገንዘብኩ ። ኣብ ናይ ግዜይ ኣወዳድባ ከኣ ክሓስበሉ ከም ዘለኒ ምስ ነበሰይ ክማጎት ጀመርኩ፣ እቲ ሓደ ኣማራጺ ከኣ ብፍጹም እዚ ጽወታ’ዚ ክገድፎ ከም ዘለኒ’ዩ ። ስለዝኾነ ነዚ ባህርያት’ዚ ብ ኣጋ እንተዘይነቕሓሉ ነይረ ፣ ግዜይ ጥራይ ዘይኾነ ንህይወት ምንባረይ’ወን ከንቱ ምኾነ ነይሩ።” ትብል።
ዶክተር ረሰፐክት ግዜና ብኽንቱ ካብ ምጥፋእ ዚሕግዙ ሰለስተ ኣገደስቲ ሜላታት ትጠቕስ። መጀመርያ ክዐውተና ዝኽእሉ፣ እቲ እንገበሮ ስራሕ ካብቲ ዘለናዮ ንቕድሚት ( ናብ ዝለዓለ) ደረጃ ክንበጽሕ ምትላምን ምብጋስን’ዩ።
ቅድሚ ኣገባብ ወይ ሜላ ምሕደራ ግዜ ምርኣይና፣ ገለ ሓፈሻዊ ኣብ ኣእምሮና እንሓስቦ ምስ ክውንነት ብምንጽጻር ምስ እንጠቕስ።
እቲ ግዳማዊ ኣጋጣሚታት እዩ ንኹሉ ናይ ህይወት ምስርሕ ዝቆጻጸሮ። እቲ ሓቒ ግን፣ ኣብ ዝተፈላለየ ነገራት ንስኻ ንህይወትካ ክትቆጻጸራ ትኽእል ኢኻ። ቅድሚ ኣብ ዝኾነ ምርጫ ምእታውካ ነየናይ ክትቆጻጸሮ ከተስተውዕለሉን ኣለካ።
ናይ ኩሎም ሰባት ድሌታት ከማልኣሎም ኣለኒ። ናይ ኩሎም ሰባት ድሌታትን ትጽቢታትን ሰባት ከማል ኣሎም ኣለኒ ክንብል የብልናን። ምኽንያቱ እቲ ናትኻ ድሌታትን ጠለባትን ምስ ናይ ካል ኦት ከይሰማማዕ ይክእል እዩ። ምናልባት እቶም ሰባት ኣብ ግዜ ምክባር ድኹም ኣረኣእያ ክህልዎም ይኽእል። ነቲ ንስኻ ቀዳምነታት እትህቦ ንዖኦም ቀዳምነታት ከይከውን ይኽእል እዩ። ኣብቲ ንስኻ ነቲ ናቶም ድሌታት ከተማል ኣሉ ዝደለኻ እዋን፣ ነቲ ናትካ ዝኸውን ግዜ ኣይትረኽብን። ስለዚ ብመጀመርያ ኣብቲ ናትካ ድሌት ወይ ጠለብ ንጹር ከኣ ኣብ ግምት ተእትዎ ።
ጉድለት ከርከበኒ ወይ ከህልወኒ የበሉን ኢልና ክንጭነቕ የብልናን። ምኽንያቱ ኩሉ ሰብ ነናቱ ጉድለት ኣለዎ። ነዚ ዘይንርዳእ ወይ ዘይነስተውዕል እንተኾይና ፍጹምነት ክንበጽሕ ዘይከኣል እዩ። ናብዚ ፍጹመነት ክንበጽሕ ክንብል ብዙሕ ግዜ ስለ እነጥፍእ፣ እቲ ክንገብሮ ዝነበረና ከይገበርና ግዜ ይሓልፈና።
ቀዳማይ፣ ኣታዊኻ ንኸዐሪ ምጽዓር፣ ንሰባት ምሕጋስ ምስ ብዙሓት ሰባት ሓሳብ ንሓሳብ ምልውዋጥ ፣ ኣብዛ ሰዓት’ዚኣ ነቲ እንደልዮ ዓይነት ስራሕ ኣይንሰርሕን ንህሉ ፣ እንተኾነ ግን ኣብቲ ዘለናዮ ስራሕ ነቲ ዝውሃበና ዕዮ ብግቡእ ክንዓዩ ኣለና። ምኽንያቱ በዚ ሕጂ እንረኽቦ ኣታዊ ክሳብ ብናትና ድሌት እንሰርሖ ስራሕ ንረኽብ ብዙሕ ጻዕሪ እናገብርና፣ ካብ ምብኻን ግዜና ንድሕን። ብዘይካ’ዚ ግዜ ገንዘብ’ወን ‘ዩ እናተባህለ ይግለጽ’ዩ። ምኽንያቱ ኣብ ነፍሲ ወከፍ ኣነባኽና ካልኢት ብእኡ መጠን’ወን ገንዘብ ንኽሰር ምህላውና ምግንዛብ የድሊ።
ካልኣይ ግዜና ምስ ብዙሕ እንገደሰሎም ሰባት ማለት ደቕና፣ ኣሕዋትና ፣ ቤተሰብና …..ወዘተ ከንሕልፎ ኢና ንደሊ ። እንተኾነ ግን ካብ ዝድለ ንላዕሊ ምስኦም ግዜና ኣብ እነሕልፈሉ ግዜና ከባኹኑልና ስለዝኽእሉ ክንጥንቐቕ ኣለና። ምናልባት ብፍጹም ክንርሕቖም ኣይንኽእልን ንኸውን ግን እቲ እንህቦም ግዜ ከነስተውዕለሉ ይግባእ።
ሳልሳይ እንዛነየሉ ግዜ’ወን መደብ ከነውጸኣሉ ኣለና። ኣብዚ ብውልቕና ወይ ወን ምስ ካልኦት ሰባት ኾይና ከነሕልፎ ንኽእል። ኣብዚ ግን ውሱን ግዜ ኪህልወና ይግባእ።
ዝኾነ ክንሰርሖ ዝደለና ስራሕ ግዜ ከየጥፋእና ክንጅምሮ’ምበር ንጽባሕ ድሕሪ ጽባሕ እናበልና ከነወንዝፎ ኣይግባእና። ነታ መዓልቲ ዝመደብናዮ ስራሕ ብዝተኻእለ መጠን ኣብ ግዚኡ ክንዛዝሞ ተመራጺ’ዩ። ብኻልእ መገዲ ውዳበ ግዜና ኣብቲ የዕሪና እነስተውዕለሉ ወይ እነድህበሉ ነገራት ስለ ዝበዝሕ፣ ንዕኡ ከኣ እቲ ዝበዝሐ ግዜ ንህቦ። ሓደ ከነስተውዕሎ ዝግበኣና ዝኾነ ከነተግብሮ እንደሊ ዕማም ኣወዳድባ ግዜና ዝጸልዎ ምዃኑ እዩ።
ዶክተር ረስፐክት ብደረጃታት ፈልያቶ ከም ዘላ ግዜኽ ኣብ ኣገዳሲ ስራሕን ምስ ኣገደስቲ ሰባትን ምሕላፍን ከምኡ’ወን እትዛነየሉ ግዜ ምፍላይን ወዘተ ዝብሉ ኣለው። እዚኦም ግን ካብቶም ቀዳምነታት እንህቦም ከይኮኑ ይኽእሉ እዮም። እንተኾነ ኩሉ ነገር ሚዛናዊ ክኸውን ኣለዎ። እንተደኣ ካብ መጠን ንላዕሊ ግዜና ኣብ ስራሕ ጥራይ ነሕልፎ ኾይና ክስልችወና ይኽእል። እንተኾነ ግዜና ብሚዛናዊ ኣጠማምታ ሓሊና ጽቡቕ ናይ ምሕደራ ጥበብ ከነጥሪ ጻዕርታት ከነካይድ ኣለና።
ግዜና ብግቡእ ከነመሓድር እንተኽኢልና፣ ኣብ ህይወትና ዕውት ዕዮ ንፍጽም ከም ዘለና ምግንዛብ ኣገዳሲ’ዩ። ኣብዚ ግን እቲ ክንገበሮ ዝደለና ከይንዕወተሉ ንኽእል እሞ ንደናገርን ንበሳጮን እንተኾነ እቲ ዝተጠቐምናሉ ተኽኒክ ምሕደራ ግዜ ደጊምና ክንርእዮን ክንመምዮን ኣለና። ምኽንያቱ ካብ ናይ ካል ኦት ሰባት የዐዊትዎም እዩ ኢልና ዝገመትናዮን ዚቐዳሕናዮን ክኸውን ስለእንኽእል። እቲ ክንብጽሖ እንደሊ ካብ ናይ ካልኦት ክፍለ ከኣ ግድን ይኸውን። ስለዚ ናይ ነብስና ውሑል ናይ ምሕደራ ግዜ እንተሃለወና ይምረጽ።
እቲ ዝበለጸ ምሕደራ ግዜ እቲ ባዕልና እነማዕብሎ ምስ መዓልታዊ ንጥፈታትና ከም ዝሰማማዕ ጌርና እነውጽ ኦ ሜላ ወይ ኣገባብ እዩ። እዞም ዝስዕቡ ሓፈሻዊ ኣገባባት ኣብ ቅኑዕ ኣወዳድባ ግዜ ክሕግዙና ይኽእሉ።
ቀዳማይ :-
ኣብ እንገበሮ ስራሕ ትኹረት ምስራሕ። ኣበየናይ ግዜ ኢና ተበሪሁና ንሰርሓሉ ወይ ነድምዓሉ ግዜ ከነለሊ ኣለና። ኣብዚ ገለ ነጥብታት ብዛዕባ ኣብቲ ናይ ስራሕ ግዜ ድማ ብሙሉእ ድሌት እናሰራሕና ከለና ከነማልኦም ዘለና፣ ኣብ ስራሕ ዘድልዩና ነገራት ብምድላው ኩሉ’ቲ ንስራሕ ዝዕድም ክንገብሮ ምፍታን። ኣብዚ ንነብስና ኣበየናይ ናይ ኣእምሮ ኩነት ጸቡቕ ክንሰርሕ ከም እንኽእል ምስትውዓል። ንኣብነት፣ ገለ ሰባት ኣብ ጽምዋ ወይ ህድእ ዝበለ፣ ካልኦት ሙዚቓ ኣብ ዘለዎ ፣ ገለ ከኣ መሳርሒታት ፉሕ ኢሉ ከሎ ፣ በንጻሩ ግን እቶም ካልኦት ኣብ ጽሩይ ጣውላ ኾይኖም ክሰርሑ ባህ ዝብሎም ኪህልው ከለው፣፣ ካል ኦት ድማ ኣብ ብንመጽንዒ ተባሂሉ ዝተሓዝአ ቦታ፣ ካልኦት’ወን ዋላ ኣብ ክሽነ ኾይኖም ክሰርሑ ደስ ዝብሎም ኣለው። ስለዚ ኣበየናይ ቦታ ኾይንና ኢና ስራሕና ብጽቡቕ መንፈስ ከነስልጥ ንኽእል ከነስተውዕለሉ ይግባእ።
ግዜና ከም ብዋርድያ ዝሕሎ ቤት ካብ ብዙሕ ነገራት ክንከላኸለሉ ምፍታን ኣብዚ ግዜና ክንከላኸል ስለዘለና ንብዙሕ ኣገደስቲ ዘይኾኑ ነገራት ኣይፋል ከነብል ኢና። ንኣብነት፣ ንገለ ኣብ መንጎ ስራሕ ዘቛርጸካ ዘይእዋናዊ ሕቶታት ኣብ ዘይኸውን ቦታን ካልእ ዘየድል ንጥፈታትን ምኽያድ ካብቲ ብጽፉፍ ክንሰርሖ ዝግበኣና ዕንቅፋታት ስራሕ ዝበልናዮም በዞም ዝስዕቡ ነጥብታት ክንንክዮም ንኽእል። ኣብዚ ግዜ’ዚኣ ማዕጾና ዓጹ። ክንከፍቶ እንተኾይንና ድማ ንስራሕ ዘገድሱና መሪጽና ከነእቱ ኣለና። ተሌፎን ንዓጹ ወይ እንተተኻኢሉ ንተሌፎና ብመልእኽቲ ከምእተዕጾ ንገበር። ኣብታ ዘላትና ናይ ዕረፍቲ ግዜ ንዝመጹና ጉዳያት ምምላስ ። ፍሉይ ዝኾነ ቦታ -ብፍላይ ኣዕሩኽትና ክረኽቡና ኣብ ዘይክእሉ ክንረክብ ምፍታን ተመራጺ’ዩ። ምኽንያቱ ንዖኦም እናረኣና ዓቲብና ክንሰርሕ ክጽግመና ስለዝኽእል ። እዚ ማለት ግን ምስ መቕርብና ወይ ፈተውትና ዝነበረና ርክብ ነቛርጽ ማለት ዘይኮነ ንኹሉ እንዘናግዓሉን እንሰራሉን ግዜ ፈላሊና ምጥማቱ ኣገዳሲ ብምዃኑ’ዩ።
ካልኣይ:-
ቀዳምነታት ክውሃብ ዘለዎ ኣየናይ ዕማም ምዃኑ ምስትውዓል። ስለዚ ነቶም ክንገብሮም ዝወጠናዮም መደባት፣ ብኸመይ ከም እነተግብሮም ውጥን ምውጻእ። ኣብዚ መጀመርያ ብወርሒ፣ ሰሙን፣ መዓልቲ......እናመቓቐልና ናይ ግዜ ገደብ ክንፈሊ ኣለና። ንኣብነት ናይ ሓደ ሰሙን ዝኸውን መደባት ስራሕ ክንምድብ ከለና፣ ዓርቢ ፈተና ስለዘለኒ ምድላው ክገብር እየ፣ ምስ መሓዛይ ተባኢሰ ስለዝነበርኩ ክንዕረቕ ግዜ ፈተና ኣለና፣ ስፖርት ክሰርሕ እየ። እዚ ማለት ኣብ መዓልቲ ፈፍርቂ ሰዓት መደብ ንገብር። ረቡዕ ዕዳጋ ክንገበር፣ ከም ኡ’ወን ገለ ገለ ሓጸርቲ ፊልምታት ክንዕዘብ...ወዘተ እናበልና ሰሙናዊ መደባት ነውጽእ። ኣብ ማሕበራዊ ህይወትና ኣብ ትምህርታዊ መስርሕን መደብ ኣውጺእና ኣለና። ስለዚ ነዞም ዘውጻእናዮም መደባት ብግቡእ ኣብተግባር ኣውዒልናዮም ዶ ኣየውዓልናዮምን ክንመምዮ ኣለና።
ስቴቨን ኮቨል ዝተባህለ ምሁር ኣብ 1989 ኣብ ዘውጸኦ ጽሑፍ፣ ቀዳምነታት ብኽልተ ኣንፈቱ በቲ ኣገዳስነቱን ህጹጽነቱን ( እዋናውነቱን) ክርአ ኣለዎ። ይብል። ንፈተና ከነጽንዕ ካብ ንዕዳጋ ክወርድ ህጹጽነት ክህልዎ ይኽእል። ማለት ናብ ዕዳጋ ድሕሪ ምጽናዕና ወይ ፈተና ምስ ተፈተና ክንከይድ ስለንኽእል። ብኻል ኣይ’ወን ኣብቶም ኣገደስትን እዋናውያንን ተባሂሎም ዘለው ኣየኖት እዮም። ህጹጻት ኣየኖት ፣ ዘይህጹጻት’ከ ኣየኖት እዮም ክንፈላልዮም ክንኽእል ኣለና። እንተኽዕነ ኣየኖት እዮም ኣገደስቲ ኣየኖት ‘ከ ዘይ ኣገደስቲ ክንፈላልዮም ክንጽገም ንኽእል ኢና።
ሳልሳይ:-
ካብቶም ቀዳምነታት ዝሃብናዮም ሕልፍ ኢልና መደብ ከነውጽእ ምፍታን። ብፍላይ ከኣ ነቶም እዋናውያን ኣገደስትን ዝበልናዮም፣ ነቲ ክንበጽሖ ወይ ክንውድኦ እንሓስቦ ስራሕ ከነሰውዕለሉ ኣለና።እዚ ግን ነታ መዓልቲ ክንጽብጽብ ዘይኮነ ብዝተኻእለ ቅድሚኡ ክንውድእ ምፍታን። ኣብዚ እቶም ኣብ መዓልታዊ ማሕበራዊ ህይወትና እናካይዶም ንጥፈታት ክንንጽጎም የብልናን። ምኽንያቱ ነቲ ሚዛናዊ ኣነባብራ ናይ ህይወት ከመዛብሎ ስለዝኽእል። ማሕበራዊ ህይወትና ከም ናይ ድቃስ ግዜና፣ ንምገበሉ ግዜ …ወዘተ ግቡእ ሰዓቶም ሓሊና ከነተግብሮም ኣለና።
ሓደ ሓደ ግዜ ዘይሓሰብናዮ ከጓንፈና ከም ዝኽእል ኣብ ግምት ከነእቱ ተመራጺ’ዩ። እንተኾነ ነቲ ዝነበረና ናይ ግዜ መደብ ብምትዕርራይ ቅልጡፍ ፍታሕ ከነናኢ ኣለና። ን ኣብነት፣ እናሰራሕና ኮምፕዩተር ክትበላሾ ትኽእል፣ ኮምፕዩተር ተባለሽያ ኢልና ግን ካብ ስራሕ ከነቛርጽ የብልናን። ብዝተኻእለ መጠን ስራሕና ክንቕጽል ብዝቐልጠፈ እዋን ከም እትዕረ ክንገበር ኣለና።
ራብዓይን መወዳእታን:-
ካብ ክንገበሮ እንኽእል ንላዕሊ መደብ ዘይምውጻእ። ምኽንያቱ ኣብቲ ግዜ ስ ኢና እንጭነቐሉ ንነብስና ስለ እንወቕስ ኣብ ዝገደደ ጭንቀት ን ኣቱ። ከም ውጽ ኢቱ ድማ ካብቲ ክንሰርሖ ዝግበኣና ዝተሓተ ውጽ ኢት ንሰርሕ። ስለዚ እነካይዶም ንጥፈታት ብመደብ ምስርዕ ሓደ ካብቶም ዕውታት ክንኸውን ዝሕግዙ ሜላታት ኮይኑ ፣ ኣብ ገለ እዋን ግን ሰባት ከይብሉኒ ብዝብል ጉጉይ ስምዒት ክንዓሞ ዝወሰናዮ ጉዳይ ኣወንዚፍና ናብቲ ናይ ካል ኦት ጉዳይ ንጽመድ። በዚ ድማ ክንውድኦ ዝነበረና ስራሕ ከይተዓመመ ይተርፍ፣ ክንዓሞ ዝወሰንና ስርሓት ኣብ ክንዲ ልዙብ ቃል ከም ዘይኸውን ምንጋር ኣብ ዘይተደልየ ክሳራ ክንወድቕ ንግደድ።
ብሓፈሻዊ ዝበዝሐ ግዜ ክብሪ ዘለዎ ብልጫታት ዝረኽብ ሰብ እቲ ጽቡቕ ናይ ግዜ ምሕደራኡ ዝጥቀም ሰብ እዩ። ስለዚ ኣብ ምሕደራ ግዜ ዘለና ኣረኣእያ ዕቱብ ምስ ዝኸውን ፣ ኣብ እንገበሮ ስራሕ ከኣ ዕውታት ከም እንኸውን ተረዲእና ወርቓዊ ግዜና ብግቡእ ክንጥቀመሉ ይግባእ።
ምንጪ ዊኪ ፒድያ


text:
ግምቢ ዘብዐኛ ቍ. 5 2016 | መጸናንዒ ኻበይ ክትረክብ ትኽእል፧
ብፍላይ ኣብ ግዜ ጸገም፡ ኵላትና ምጽንናዕ የድልየና እዩ። እዛ ሕታም እዚኣ፡ ኣምላኽ ነቶም ጸገማትን ብድሆታትን ዜጋጥሞም ሰባት ብኸመይ ከም ዜጸናንዖም ትገልጽ።
ገበር
ኵላትና ምጽንናዕ የድልየና እዩ
ሰብካ ኺሞተካ ኸሎ፡ ኣብ ሓዳርካ ወይ ኣብ ስራሕካ ሽግር ምስ ዜጋጥመካ ወይ እውን ከቢድ ናይ ጥዕና ጸገም ኬጋጥመካ ኸሎ፡ ኣበይ ኢኻ ምጽንናዕ ክትረክብ እትኽእል፧
ገበር
ኣምላኽ ብኸመይ ከም ዜጸናንዕ
ኣብ ጸበባ ዘለዉ ሓገዝ ዚረኽቡሉ ኣርባዕተ መገድታት
ገበር
ኣብ ግዜ ጸገም ምጽንናዕ ምርካብ
ገሊኦም ሰባት፡ ብፍላይ ኣብቲ ዜድልዮም ግዜ ብኸመይ ሓገዝ ከም ዝረኸቡ።
ኣስኣሰር እምነቶም ስዓብ
“እቲ ውግእ ናይ የሆዋ እዩ”
ዳዊት ንጐልያድ ኬሰንፎ ዘኽኣሎ እንታይ እዩ፧ ካብ ታሪኽ ዳዊት እንታይ ንምሃር፧
ኣብ መንጎ ዳዊትን ጐልያድን እተገብረ ግጥም—ብሓቂዶ ተፈጺሙ እዩ፧
ገሊኦም ሃያስያን ብዛዕባ ሓቅነት እዚ ጸብጻብ እዚ ይጠራጠሩ እዮም። ከምኡ ኺስምዖም ብቑዕ ምኽንያት ኣለዎም ድዩ፧
መጽሓፍ ቅዱስ፡ ህይወት ሰባት ይቕይር
ዝመረሮን ዓመጸኛን እየ ነይረ
ንሓደ ኣብ ጐደና ዚብኣስ ዝነበረ ኣብ መክሲኮ ዚነብር ሰብኣይ፡ ባህርያቱ ኪቕይር ዝደረኾ እንታይ እዩ፧
መንግስቲ ኣምላኽ እንታይ እያ፧
እቲ መልሲ የገርመካ ይኸውን።


text:
ግንባር ሃገራዊ ድሕነት ኤርትራ – ሕድሪ حيدرى – جبهة الإنقاذ الوطني الإرترية ERITREAN NATIONAL SALVATION FRONT – HIDRI ዜና ካብ ሃገረ ጀርመን፣ ዕለት 07/03/15 ኣብ ሃገረ ጀርመን ከተማ ከለን ...Full Article
– ERITREAN NATIONAL SALVATION FRONT – HIDRI ሸሞንተ መጋቢት ዓለም ለኻዊ ማዓልቲ ደቂ ኣንስትዮ፡ ዓለም ለኻዊ ማዓልቲ ደቂ ኣንስትዮ 8 መጋቢት በቢዓመቱ ትእምርቲ ኩለመዳያዊ ማዕርነትን መሰልን ደቂ ኣንስትዮ ዝኽበረላ ...Full Article
ሓጺር ታሪኽ ሂወት ኣቶ ጸጋይ ተኽለ ኣብርሃምFull Article
ሰራዊት ግሃድኤ ሕድሪ መድሕን ህዝቢ ኢዩFull Article
ልዕሊ ዚ ካልኣይ ሰራዊት ሰራዊት ሕድሪ የለንFull Article
ውዑይ ዜና ካብ ስዑዲ ዓረብ፣ ትማሊ 05 ለካቲት 2015 ዓ/ም ትሸዓተ (9ተ) ወታደራት ኣባላት ሓይሊ ባሕሪ ኤርትራ ስርዓት ህግደፍ ራሕሪሖም ናብ ጎረቤት ሃገር ዝኾነት ስዑዲ ዓረብ ማለት! ምምሕዳር ጀዛን ...Full Article
መእተዊ፦ ኣብ እዚ ነካይዶ ዘለና ቃልሲ ኣንጻር ውልቀ ምልኪ ሙሉእ ግዜአን ወፍየን ካብ ዝቃለሳ ኣደታት ሓንቲ እያ፡፡ ብዓውታ ካብ ዘድምጻ ኣንጻር ጭቆናን ምልክን ብምኳና፡ ዳርጋ ኩሉ ደላዪ ለውጢ ህዘቢ ...Full Article
ኣብ ትሕቲ ድሕነት ህዝብን ሃገርን ልዕሊ ኩሉ ዝብል መሪሕ ጭርሖ ካብ ወርሒ ሕዳር 11/11/2014 ጀሚሩ ክሳብ ሕዳር 18/11/2014 ዝተጋብአ ህጹጽን ሓድነታውን ጉባኤ ግንባር ሃገራዊ ድሕነት ኤርትራ (ግሃድኤ)ን ምንቅስቓስ ንደሞክራስን ...Full Article


text:
ንግስነት ርሓይታ
By Viviana Amanuel May 07, 2012
ርሓይታ ዝብል ቓል መጸውዒ ናይታ “ርእሲ ከተማ” ንግስነት ርሓይታ ዝኾነት ዓዲ’ወን እዩ። ንሳ ካብ ገምገም ባሕሪ ኣስታት ክልተ ኪ.ሜተር ርሒቓ ትርከብ።
ንግስነት ርሓይታ ጽላል ናይቶም ብተጀራ፣ ጎቦዓድ፣ ኣውሳ’ ወይ ከለው፣ ከምኡ’ወን፣ ብዓርፎ ወይ ቢሩ ዝጽውዑ፣ ኣብ ጅቡቲ፣ ኢትዮጵያ፣ ኤርትራን ዝርኸቡ ካልኦት ንግስነታት ብሄረ ዓፈር ከም ዝኾነ፣ካብ ኩሎም ዝዓበየ ዝና ከም ዘለዎን’ዩ ዝፍለጥ። እቲ ምኽንያት ርሓይታ ምስ ሓውሲ ደሴት ዓረብን ካልኦት ምዕቡላት ናይ ስግር ባሕሪ ከባቢታትን ንኣብነት፣( ኣልደውላ ኣልዑስማንያ ወይ ቱርኪ) ብቐሊሉ ንምርኻብ ዘኽእል ኣፍደገ ባሕሪ ስለዘለዎን፣ ኣብ ከባቢ’ቲ ንቀይሕ ባሕሪን ህንዳዊ ውቕያኖስን ዘራኽብ ብ’ባብ ኤል መንደብ” ዝፍለጥ ስትራተጂካዊ ቦታ ስለ እትርከብን ምኻኑ ይንገር።
ንግስነት ርሓይታ ን36 ቀቢላታት ብሄረ ዓፈር ዘጠቓልል ግዝኣት እዩ። እቲናይ ምንጋስ መሰል ግን ኣብ ሓንቲ (ዓድ ዓሊ) ተባሂላ እትጽዋዕ ቀቢላ ጥራይ ዝተሓጽረ እዩ።
ቀቢላ ዓድ ዓሊ፣ ዳኒቴን ቡርሃንቶን ኣብ ዝተባህለ ክልተ እንዳታት ዝተኸፋፈለት እያ። እቲ ንግስነት ከኣ ነዘን ክልተ እንዳታት በብተራ ይበጽሐን ። እዚ ህልው ንጉስ ንኣብነት፣ ( ወግዓዊ መጸውዑ ደርደር) ካብ እንዳ ዳኒቴን እዩ። ምክልትሉ ድማ ወግዓዊ መጸውዒኡ (ቦይነታ) ኮይኑ፣ ካብ እንዳ ቡርሃንቶ እዩ። ብኻልእ ኣዘራርባ (ደርደር፣ ሱልጣን ካብ ዳኒቴ እንተኾይኑ፣ ቦይነታ ምክትሉ ካብ ቡርሃንቶ ክኸውን’ዩ ቐዋሚ ሕጊ ዝእዝዝ። ከምኡ’ወን ብኣንጻሩ።
ደርደር እንተደኣ ሞይቱ ብቦይነታ እዩ ዝትካእ ብከምዚ ከኣ ንግስነት ካብ ሓንቲ እንዳ ናታ ካልአይቲ ይሰጋገር። እዚ ምስግጋር ንግስነት’ዚ እቲ ዝሓሸ ኣገባብ ምምቕራሕ ስልጣን ኣብ መንጎ’ዘን ክልተ እንዳታት እዩ ተባሂሉ ዝእመነሉ።
ምሻም ደርደር
ደርደር ፣ ተወከልቲ ናይቶም ኣብ ጅቡቲ ፣ ኢትዮጵያ ፣ ኤርትራ ዝርከቡ ንግስነታት ብሄረ ዓፈር ከይተረኡ ኣብ ዝተረኽብሉ ኣጋጣሚ (ካላውታ) ዝተባህለ ኣኽሊል ብምድፋእ እዩ ዝሽየም። ( ካላውታ) እቲ ዝሽየም ደርደር ፣ ንጉስ ኣብ ርእሱ ዝወድያ ቆቢዕ እያ። ደርደር ምስ ተሾመ ፣ ካብታ ዝተሾመላ መዓልቲ ጀሚሩ ዝኾነ ሰብ ሴፍ፣ ካራ፣ በትሪ ይኹን ዝኾነ በሊሕ ነገር ሒዙ ሳእኒ ወድዩ ናብ እንዳ ንጉስ ክኣቱ ኣይፍቐድን። ብጌጋ ወይ ከኣ ብካልእ ምኽንያት ነዚ ሕጊ ጥሒሱ እንተደኣ ኣትዩ ከኣ ብከቢድ ይቕጻዕ።
ፊዕማ
ፊዕማ ኣብ ውሽጢ’ዚ ንግስነት ዝሰርሓሉ ነቲ ሕብረተሰብ ኣገልግሎት ዝህብ ዓይነት ማሕበራዊ ውዳቤ’ዩ። እዚ ውዳቤ’ዚ ንዝኾነት ወዲ 15 ዓመት ዝኣኸለ ወዲ ተባዕታይ ብኣባልነት የጠቓልል። ኣብ ክልተ ክፍልታት ከኣ ይምቐል።
ሀ) ፊዕመት ፈንተባ
ለ) ፊዕመት ረይቢስ
ኣብ ኩናት ይኹን ባእሲ ኣብ ፊዕመት ፈንተባ እቲ ቀንዲ ኣጥቓዒ ሓይሊ ክውደብ እንከሎ፣ ኣብ ፊዕመት ረይቢስ ድማ እት ካብ ጸላኢ ዝከላኸል ሓይሊ ይውደብ። ኣብዚ ውዳቤ’ዚ ኣባላት ሓንቲ ስድራቤት ዝኾኑ ሰባት ኣብ ሓንቲ ካብዘን ጉጅለታት’ዚኣተን ክምደቡ ኣይፍቐደን።
ኣብ ክልቲኤን ክመቓቐሉ ናይ ግድን ይኾኖም። እዚ ሕጊ’ዚ ንኹሉ ሰብ ብማዕረ ይምልከቶ።
ብዝሒ ኣባላት መሪሕነት ናይ’ዚ ውዳቤ’ዚ ሸሞንተ እዮም። ኣርባዕተ ንነፍሲ ወከፍ ፊዕመት ። ብዘይካ’ዚኣቶም ንፊዕማ ዘመሓድሩ ላዕለዎት ሓለፍቲ ‘ወን ኣለዉ።
ሀ) ኢቦ፣ ጠቕላሊ ሓላፊ ፊዕማ
ለ) ማላኽ፣ ም/ጠቕላሊ ሓላፊ ፊዕማ
ሐ) ማካባንቴ, ናይ መንጎኝነትን ኣተዓራቕን ዝተዋህቦ ሰብ
መ) ጉማገረስ፣ ንገበነኛታት ናይ ምቕጻዕ መዝነት ዝተዋህቦ ሰብ፣
እዞም ነዚም መዝነታት’ዚኣቶም ዝምረጹ ሰባት ካብ መንጎ ‘ተን 36 ቀቢላታት’ዮም ዝምረጹ።
ዕላማታት ፊዕማ
ሀ) ንጽጉማት ምሕጋዝ፣ ( ንዝሓተቱ ይኹኑ፣ ተጸጊሙ ንዝርኣካዮ)
ለ) ኣብ ግዜ መርዓ ንብዓል ውራይ ምሕጋዝ( እዚ ሓገዝ’ዚ ‘ ሓራዋ” ይብሃል።
ሐ) ኣብ ግዜ ሕእዘን ንሓዘንተኛ ምሕጋዝን ምጽንናዕን ( እዚ ሓገዝ’ ‘ቦይኑን” ይብሃል።
መ) ንዝኾነ ማሕበራዊ ጻዊዒት ቕሩብ ኮንኻ ምጽናሕን ምብጋስን
ሰ) ኣብ ግዜ ወራር ንጸላኢ ምክልኻል
ዲንካራ
ዲንካራ ኣብ ቤት ንጉስ እትቕመጥ ፍልይቲ ዓይነት ከበሮ ወይ ነጋሪት እያ። ኣብ እትህረመሉ ግዜ ብቦይነታ ትእዛዝ ይውሃብ።
ዲንካራ እትህረመሉ ግዜ
ሀ) ኣብ ግዜ ሰላት ዓሱር ሰዓት 3,30 ናይ ስግደት ሰዓት
ለ) ቅድሚ ሰላት ኣልጁምዓ ( ቅድሚ ናይ ዓርቢ ስግደት)
ሐ) ብ ኣቛጻጽራ ህጅርያ ሓዳስ ወርሒ ኣብ እትኣትወሉ ግዜ ( ባሕቲ)
መ) ኣብ መርዓን ብዓላትን
ሰ) ኣብ ግዜ ክተት
ረ) እት ንጉስ ኩነታት ናይቶም ዘመሓድሮም ሰባት (ሕብረተሰብ) ንምፍላጥ ክደሊ እንከሎ (መጸዋዕታ ዲንካራ ኣብ እትህረመሉ ግዜ ኩሉ ሰብ ቀልጢፉ ኣብቲ ቦታ ክርከብ ኣለዎ።
ኣብቲ ዝድለ ቦታ እናሃለወ ድንጉዩ ኣብ ልዕሊ ዝመጸ ሰብ ከኣ ሓደ ካብዞም ዝስዕቡ መቕጻዕቲ ይውሰነሉ።
ሀ) ኣብ እዋን ኣኬባ ፣ ዘተ፣ መኣዲ ..ወዘተ ብምቕራብ የሳሲ
ለ) 12 ኣጣል ይኸፍል
ሐ) ሓንቲ ኣነስተይቲ ገመል
መ) ንእስ ዝበለ ካሻ ተምሪ (ቆስራ)
እዚ ዓይነት መቕጻዕቲ (ዔራና) ይብሃል። ካልእ ብዛዕባ ዲንካራ ክብሃል ዝከኣል ኣገዳሲ ነገር እንተሃልዩ፣ ዝኾነ ብደል ወንጀል ዝፈጸመ ሰብ ሃዲሙ ኣብታ ዲንካራ (ከበሮ) ዘላቶ ቦታ እንተደኣ በጺሑ ብሓይሊ ዘይትንከፍ ምዃኑ’ዩ። ሽዑ ንሽዑ ኣብ ልዕሊኡ ስጉምቲ ምውሳድ ክልኹል ይኸውን።
እንታይ ደኣ? ጉዳዩ ብሕጊ ይርኣየሉ።
ብዘይካ’ዚ ደርደር ኣብ ዝሞተሉ ግዜ ዲንካራ ሓንቲ ሞት ደርደር እተርድእ ኩሉ ሰብ ዝፈልጣ ፍልይቲ ህራም ትህረም። ብድሕሪ’ዚ ብኻራ ትቕደድ። ኣብቲ ደርደር ዝነበረሉ ዝነበረ ገዛ ‘ወን ትቕበር። ድሕሪ ሓደ ዓመት ሓድሽ ደርደር ኣብ እተሾመሉ ግዜ ጥራይ ከኣ ትወጽእ። ኣብዚ’ ግዜ’ዚ ከም ብሓድሽ ተሰሪሐ ነቲ ሓድሽ ደርደር ትውሃቦ’ሞ ኣብ ገዝኡ ትኣቱ።
መገን
እዚ ዝኾነ ነገር ንኸይትፍጽም ዝከላኸል መጠንቐቕታ ቓል’እዩ። መገን ደርደር እንተደኣ ተባሂሉ ( ዝባን ደርደር) ማለት’ዩ። እቲ’ነዛ ቓል ዝስምዔ ሰብ ዞነ ነገር ካብ ምፍጻም ይግዘት። እዛ ቓል’ዚኣ ብዓበይቲ ዕድን መሻይኽን ዝያዳ ትዝውተር።
ባንታ
ባንታ ክልተ ብቐርኒ ዓጋዜን ዝተሰርሑ ጥሩምባታት’ዮም። ሓደ ቀርኒ ( ባንታ) እጃም ፊዕመት ፊንተባ ኪኸውን እንከሎ እቲ ካልኣይ ድማ እጃም ፊዕመት ረይቢስ እዩ። ዝኾነ ንህዝቢ ዘገድስ ጻውዒት ክግበር ኣብ ዝድለየሉ ግዜ ከኣ ይንፋሑ። ሓደ ካብቶም ክልተ ኣቕርንቲ ኣብ ኣፍ ናይ ንሓስ ምልክት ኣለዎ። ከም መፍለይ ኣብ ሓድሕዶም ከኣ የገልግል።
ነዞም ክልተ ኣቕርንቲ እት ዝነገሰ ደርደር’ዩ “ ንኢቦ” (ጠቕላሊ ሓላፊ ፊዕማ) ዘረኽቦም፣ ይኹን ‘ምበር ምቕማጦም ኣብ እንዳ ደርደር ኾይኑ ናይ ምዕቓቦም ሓላፍነት ፣ ንኢቦ ይምልከት።
ባንታ ብጥንቓቐ ክዕቐቡ ዘለዎም ንብረት ‘ዚ ንግስነት’ዮም። ኣብ መሬት (ባይታ) ክቕመጡ’ወን ኣይፍቐድን። ፍሉይ መቐመጢ ቦታ ስለዘለዎም ብኣገባብን ስርዓትን ኣብኡ ክቕመጡ ይግባእ።
ብዝኾነ ምኽንያት ኣብ ባይታ ወይ ካብ መቐመጢኦም ወጻኢ ዘቐመጦም ሰብ እንተተረኺቡ ከኣ ሓሙሽተ ኣግማል ይቅጻዕ።
ብዘይካ’ዚ ባንታ ተነፊሑ እናሰምዐ ዘይመጸ እንተተረኺቡ ብውሑድ ናይ 12 ኣጣል መቕጻዕቲ ይብየነሉ።
ዝኽበርኩም’ ኣንበብቲ፣ ካብቲ ብዙሕ ናይ ብሄረ ዓፋር ባህልን ኣነባብራን ክጽሕፍ ፈቲነ ኣለኹ። ካልኦት ፈላጣት ድማ፣ ዝጎደሎ ክትምልኡ፣ ጌጋ እንተደኣ ኣልዩ ድማ፣ መኣረምታ ክትህቡን ብትሕትና እሓትት።
By Viviana Amanuel, Friday 9, December 2011
ያታዊ መርዓ ብሄረ ዓፋር
መርዓ ብሄረ ዓፋር መብዛሕትኡ ግዜ ኣብ ውሽጢ ሓንቲ ቀቢላ ዝፍጸም ኮይኑ፣ ርሒቑ እንተተባህለ ብገለ ኣጋጣሚታት ኸኣ ሓንቲ ቀቢላ ምስ ካልእ ቀቢላ ክግበር ይኽእል።
ደቒ ተባዕትዮ መርዓ ክሓስቡ ከለው፣ ካብ ደቒ ሓወቦታቶም ይመርጹ። እተን ደቒ ኣንስትዮ ግን ክመርጻ ዕድል ስለ ዘይውሃበን ወለደን ዘምጽኡለን ይምርዓዋ። ከምዚ ይኹን ‘ምበር እታ ጓል ኣነስተይቲ ፍቓድኛ እንተዘይ ኮይና ኣይትግደድን።
መስርሕ መርዓ ብሄረ ዓፋር፣ ሓደ ሓወቦ ንስድራ ቤት እንዳ ጓል ብሽማግለ ዓበይቲ ልኢኹ የዘራርብዎም፣ ትብጻሕኩም ተባሂሉ ዓቕሞም ብዝፈቕዶ ፣ኣግማል ፣ከብቲ ወይ’ወን ኣጣል ንእንዳ ጓል ይዋሃቦም። ብከምዚ ድማ ይሕጸዩ።
ሕጺያት ዝመራዓውሉ ግዜ ምስ ኣኸለ ብክልቲኡ ሸነኽ ምቕርራባት ይጅመር። ኣብዚ ምቕርራብ’ዚ ንመርዓ ዘድሊ ወጻኢታት እንዳ ጓል፣ ብእንዳ ወዲ ይሽፈን። እንዳ ጓል ብወገኖም ንመሕጸኒ ዝኸውን “ኣዩንታ” ዝተባህለ መዘናግዕን መደቀስ መርዓውትን ኣብ ክልተ ዝተኸፍለት ከቢብ ቅርጺ ዘለዋ ብተንኮበትን ዕንጸይትን ዝተሰርሐት ቤት መርዓውቲ ይሰርሑ።መርዓ ኣብ ዝቀራረበሉ ግዜ፣ ሕጽይቲ ካብ ሳላሳ (30) ክሳብ ስሳ (60) መዓልታት መርዓዊ ንኸይርእያ ትሕባእ።
ኣብ ዕለተ መርዓ ፣ መርዓዊ ቅድሚ ናብ እንዳ ጓል ምኻዱ፣ ብኣዕሩክቱ ጸጉሪ ርእሱ ይላጸ። ኣካላቱ’ወን ብሒና ይሕጸብ። ያታዊ ልብሲ መርዓዊ ለቢሱ ድማ ናይ ክብሪ መርዓዊ ብትሪ ብዓበይቲ ዓዲ ይውሃብ። ንመስጊድ ብምዃድ ብቓዲ ምስ ተባረኸ፣ (ሆራ’ መላቦ፣ ትርትራ፣ ደበልን፣ ዲንካራም) ብዝተባህሉ ጽወታታት ብሄረ ዓፋር እናተጻወቱ ናብ እንዳ ጓል ይጓዓዙ።
ኣብታ ንክልተ ወርሒ ዝሕጸነላ፣”ኣዩንታ” (ቤት መርዓዊ) ምስ በጽሐ፣ ኣብ ኣፋፌት “ኣዩንታ” ንክብሪ መርዓዊ ወጠጦ ይሕረድ። መርዓት ተሰሊማ ኣብ ውሽጢ ክፋሊ ኣዩንታ’ያ ትጸንሖ። መርዓዊ ነቲ ዝተሓርደ ወጠጦ ሰጊሩ ንውሽጢ ፣ኣዪንታ ይኣቱ’ሞ ምስ መርዓቱ ይራኸብ።
ሕጽነቶም ድማ ኣሃዱ ኢሎም ይጅምርዎ።


text:
ክልላት ዝተመደበለን ፈንድ መናእሰይ ኣይተጠቐማሉን
መቐለ ነሓሰ 06/2009(ድወት) ተዘዋዋሪ ፈንድ መናእሰይ ካብ 3ተ ክልልት ወፃኢ መናእሰይ ይጥቀምሉ ከምዘየሎ ሚኒስቴር ገንዘብን ልምዓት ቑጠባዊ ምትሕብባርን ኣፍሊጡ።
ክልላት ትግራይን ኣምሓራን፣ ምምሕዳር ከተማ ድሬዳዋን ዝተፈነወለን ገንዘብ ሙሉእ ንሙሉእ እንትጥቀማ እቶም ዝተረፉ ኸባብታት ግና እቲ በጀት ከምዘይተጠቐምሉ ሓቢሩ።
ኣብ በጀት ዓመት 2009ዓ.ም ንፈጠራ ስራሕ መናእሰይ ካብ ሞንጎ ዝተትሓዘ 10ቢሊዮን ቅርሺ 4ቢሊዮን ዝኣክል ኣዲስ ኣበባን ድሬዳዋን ሓዊሱ ናብ ኹለን ክልላት ተመዲቡ’ዩ ከም ሓበሬታ እቲ ሚኒስቴር።
ክልላት ዓፋርን ጋምቤላን ካብ ዝተመደበለን ገንዘብ ዋላ ሓደ ዘይተጠቐማ ኾይነን ከተማ ኣዲስ አበባ’ውን ናብ ካዝንኣ ካብ ዝኣተወ 167.5ሚሊዮን ቅርሺ እቲ 125ሚሊዮን ቅርሺ ሐዚ’ውን ኣብ ጥቕሚ ኣይውዓለን።
እቲ ሚኒስቴር ክሳብ 25ሓምለ 2009ዓ.ም ሒዘዮ ብመሰረት ዝበሎ መረዳእታ ከተማ ኣዲስ ኣበባ ካብ ዝብፅሓ ገንዘብ እቲ ልዕሊ 41ሚሊዮን ቅርሺ ከምዝተጠቐመት ዋላ’ኳ እንተገለፅት ምስ ባንኪ ውዕሊ ብምፍርራም ኣብ ስራሕ ዝወዓለ ግና ልዕሊ 15ሚሊዮን ቅርሺ ጥራሕ ከምዝኾነ ተገሊፁ ኣሎ።
ኣብዚ ዓመት ክልል ኣምሓራ ልዕሊ 1.7ቢሊዮን ቅርሺ፣ ትግራይ ልዕሊ 210ሚሊዮን ቅርሺ ከምኡ’ውን ከተማ ድሬዳዋ ልዕሊ 21ሚሊዮን ቅርሺ ንፈጠራ ዕድል ስራሕ መናእሰይ ዝተመደበለን ኾይኑ ሙሉእ ንሙሉእ እቲ በጀት ተጠቒመን ምህላወን ሓበሬታ እቲ ሚኒስቴር ይገልፅ።
ክልላት ሃረር፣ ደቡብ፣ ቤንሻንጉል፣ ኦሮሚያን ሶማሌ ኢትዮጵያን እቲ ገንዘብ ብኽፋል ኣብ ተግባር ዘውዓላ ኾይነን ብዝግባእ ኣብ ምጥቃም ግና ክፍተት ከምዘለወን ተገሊፁ።
እቲ ተዘዋዋሪ ፈንድ ብኣግባቡ ኣብ ረብሓ ክውዕል ከምዝግብኦን ፀገም ሰናይ ምምሕዳር ኾይኑ ሕቶ መናእሰይ ቅድሚ ምዃኑ ድማ ኹለን ክልላት እቲ ገንዘብ ብዝግባእ ንመናእሰይ ከውዕለኦ ከምዝግባእ እቲ ሚኒስቴር ኣተሓሳሲቡ ኣሎ።
መንግስቲ ኣብቲ ዝተዛዘመ በጀት ዓመት ካብ ዝመደቦ 10ቢሊዮን ቅርሺ ተዘዋዋሪ ፈንድ መናእሰይ እቲ 4ቢሊዮን ቅርሺ ዝተኸፋፈለ ኾይኑ እቲ ዝተረፈ 6ቢሊዮን ቅርሺ ክልላት ዝወሰደኦ ገንዘብ ብኣግባቡ ንመናእሰይ ክባፃሕ ምግባረን እንትረጋገፅ ከምዝልቀቕ ድማ ኣፍሊጡ።


text:
Date: Friday, 24 November 2017
ከዳዓት ኣኽላባት ወያነ ይነብሑ ህዝብን መንግስትን ኤርትራ ግን ስርሖም ይሰርሑ
ብተስፋማርያም ሓጎስ
ኣብ ታሪኽ ህዝቢ ኤርትራ ሃይማኖታዊ ይኹን ዓሌታዊ ዋላውን ኣውራጃዊ ግርጭት ተላዒሎም ኣይፈልጡን እዮም። እዚ ንህዝቢ ኤርትራ ካብ ካልኦት ሃገራት ኣፍሪቃ ይኹን ሃገራት ዓለም ፍሉይ ይገብሮ። ኣስላምን ክርስትያንን ንልዕሊ ሓደ ሽሕን ኣርባዕተ ሚእትን ዓመታት ብሓባር ብምትሕቝቛፍን ብፍቕርን እዮም ዝነብሩ ዘለዉ። ህዝቢ ኤርትራ ንኽልቲኡ ሃይማኖት ካብቶም ኣብ ዓለም ቀዳሞት ዝተቐበሉ ሓደ እዩ። ኣብ ኤርትራ ሃይማኖታዊ ግርጭት ፈጢሮም ሓድነትን ፍቕርን ህዝቢ ኤርትራ ንኽበታትኑ ብዙሓት ድሑራት መንግስታትን ሃይማኖታዊ ትካላትን ገዛእቲ ሓይልታትን ብዙሕ ግዜ ፈቲኖምን ገና ውን ይፍትኑ ኣለዉ። እዚ ግን ኣብ ካልኦት ሃገራት ምናልባሽ ክሰርሕ ይኽእል ይኸውን ፣ ኣብ ህዝቢ ኤርትራ ግን ክሰርሕስ ይትረፍ ክሕሰብ ውን ዝከኣል ኣይኮነን ። መን እዩ ንህዝቢ ኤርትራ ሃይማኖት ክምህሮ ? መን እዩ ንህዝቢ ኤርትራ ብዛዕባ ሃይማኖት ከምዚ ዓይነት ክዳን ተኸደን ከምዚ ዓይነት ሳእኒ ግበር ኣይትግበር ኢሉ ክምህሮ ዓቕሚ ዘለዎ ? ልዕሊ ጳጳስ ካቶሊክ ክትከውን ምፍታን ካብዚ ዝዓቢ ጌጋ የሎን። ህዝቢ ኤርትራ ኣማኒ ናይዘን ክልተ ሃይማኖት ጥራይ ዘይኮነስ ንርእሱ ሃይማኖት እዩ እንተ ተባህለ ዝተጋነነ ኣበሃህላ ኣይኮነን ። ህዝቢ ኤርትራ ፣ ሃይማኖት ናይ ብሕቲ እዩ ሃገር ግን ናይ ሓባር እዩ ዝበለ መዓስ ካብ ባዶ ተበጊሱ ኣሚንዎ ፣ እቲ ሓቂ ንሱ ስለ ዝኾነ እዩ።
ከም ሰባት ብሓንሳብ ንነብር፣ ኣብ ግዜ ሓዘን ብሓባር ንሓዝን ኣብ ግዜ ሓጎስ ከኣ ብሓንሳብ ንሕጎስ። እዚ እቲ ማሕበራዊ ህይወትና እዩ። ኣብ መንፈሳዊ ህይወትና ድማ ኣስላማይ ናብ መስጊዱ ከይዱ ምስ ፈጣሪኡ ይዛተ ይልምን ንዝገበሮ ጌጋታት ድማ ንኣምላኹ ይቕረ ይሓትት፣ ክስታናይ ውን ናብ ቤተ ክርስትያኑ ከይዱ ምስ ፈጣሪኡ ብጸሎትን ንስሓን ይራኸብ ፣ንሱ ምስ ወድኡ ከኣ ኣስላማዮም ክስታናዮም ብሓባር ይሰርሑ ይሕጎሱ ዓለማዊ ናብርኦም የካይዱ። በቲ ባህሉ ኮሪዑን ተሓቢኑን ከኣ ንሓድሕዱ ብስኒት ይነብር ። እዚ ኣፍ ንከነጥዕም ኢልና እንዛረቦን እንጽሕፎን ዘይኮነ፣ ብኡ ኢና ዓቢና። እዚ ካብ ወለድና እናተዋራረሰ ዝመጸ ቅዱስ እምነትናን ባህልናን እዩ። ዝደሌናዮ ሃይማኖት ንእመን እንት ደሌና ኣብ መስጊድ እንተ ደሌና ኣብ ቤተ ክርስትያን ኣቲና ክንጽሊ ጸገም የብልናን፣ እምነትና ኣብ መንፈስና እምበር ኣብ ስጋና ኣይኮነን። ካበይ ዝመጹ መራሕቲ ሃይማኖት ደኣ እዮም ሎሚ ንዓና ኢሂባ ኣስላም ተሸፊንክን ኪዳ ክርስትያን መስቀል ዘለዎ ቀምሽ ተኸደና ኣብ ክሳድኩም ኣብ ኣፍልብኹም ዝበጽሕ መስቀል ግበሩ ዝብሉና ! አረ በጃኩም ! ጸኒሖም ከኣ ኣስላም ንበይኖም ቤት ትምህርቲ ክርስትያን ንበይኖም ቤት ትምህርቲ ይገበር ክብሉና እዮም ! ጸኒሖም ንጎደናታት ሃገርና በዚ ክርስትያን በዚ ድማ ኣስላም ዝኸዱሉ ኢሎም ክፈላልዩና እዮም፣ እዚኦም መዓስ ዝኸስተኑ ወይ ዝመስለሙ እዮም ? ብዓቢኡ ናይ ሓደ ሽሕን ኣርባዕተ ሚእትን ዓመታት ታሪኽ ይፈልጡ ድዮም ? እዚ እንተ ረሓቖም እዚ ገና በሰላኡ ኣብ ኣሕዋትናን ኣሓትናን ኣብ መሬት ኤርትራን ገና ዘይሃሰሰ በሰላ ብረታዊ ቃልስና ኣፍልጦ ኣለዎምዶ ? ንምዃኑ ኣብቲ መሪር ናይ ሰላሳ ዓመታት ቃልስና ደም ህዝብና ከም ውሕጅ ክዛሪ ማንካ ደም ዝኸዓዉ ድዮም ? ደም ኣስላም ኤርትራውያን ጥራይ ኣይፈሰሰን ወይ ደም ክርስትያን ጥራይ ኣይፈሰሰን፣ ደም ክልቲኡ ሃይማኖታት እዩ ብናይ ጸላእቲ ሳንጃን ቦምብን ጥይትን ፈሲሱ። ኣስላማይ ክስታናይ ከይተበሃሃልና ብሓደ ሰሚርና ስለ ዝተቓለስናን ህይወት ስለ ዝኸፈልናን ኢና ንሹሾ ጸላእትና ምስ ናይ ዓለም ርእሰ ሓያላን ሓገዝቶም ብገዛእ ብረቶም ሓዊ ነስኒስና ብምድምሳስ ኤርትራ ዝፈጠርና ናይ ነጻነት ሽግ ዝወላዕና፣ ኣብ ዓለም መዘና ኣልቦ ቅያ ጅግንነት ዝሰራሕና ።ሞታ ዝሓሰበላ ኣንጭዋስ ኣፍንጫ ድሙ ትሽትት ! ሎሚ ብናይ ግዳም ናይ ሃይማኖትን ፖለቲካን ሓይልታት ተዓሲቦም ንሓድነትና ብምዝራግ ሃገር ከጥፍኡ ላዕልን ታሕትን ዝብሉ ዘለዉ ከዳዓት ደቂ ሃገርን ዓሰብቶምን ወይለኦም !።
እዚ ኣብ ኤርትራ ቦታ የብሉን፣ ተዓሲብና ከነተግብር ኢና ዝብሉ ዕሱባት እንተለዉ ከኣ ኣብኣ ትደዮም ! ብሓዊ ድጻወት እንተ ነደደ ክበኪ የብሉን ንብሎም ። ኣብ ስደት ዝርከቡ ብወያነ ዝተዓስቡ ዕሱባት ደቂ ሃገር ፣ንህዝቢ ኤርትራ ምዉታት ምዃኖም ኣጸቢቖም ይፈልጡ እዮም፣ ንኤርትራ ኣይኮነንዶ ብጋህዲ ክረግጽዋስ ዋላ ብሕልሚ ውን ኣይረግጽዋን እዮም። እዚ ንዕኦም ናይ ስነ ኣእምራዊ ጭንቀት ፈጢርሎም ኣሎ። ወያነ ለኪምዎም ከም ዝመውት ሕጂ ኣጸቢቑ ይስቆሮም ስለ ዘሎ ከዕለብጡን ከንጸርጽሩን ክውጭጩን ናይ ግድን እዩ ፣ ነታ ናይ ዘለኣለም ገሃነመ እሳት ጉድጓድ ኣብታ ደንደሳ እዮም ዘለዉ። ሕጂ ንሳቶም በይኖም ነታ ገሃነመ እሳት ክኣትዉዋ ኣይመረጹን ናይ ግድን ደሰንይዎም የድልይዎም ኣለዉ። ነዞም መጣፍእቲ ክኾንዎም ዝመረጽዎም ከኣ ነዞም ሓደስቲ ድስደዱ ዘለዉ እዮም። ነገሩ ገ እንዳበሉኻዶ ትጋገ መታን ከይከውን ኣንታ ሓድሽ ስድተኛ መንእሰይ ንሕና ንነግረካ ኣለናኣብ ፈቐደኡ ዝተፈላለየ ኣስማት ተጠሚቕካ ኣንጻር መንግስትን ሃገርን ከተጸልም ትውዕል ዘለኻ ሕርሕራይ ጌርና ንፈልጠካ ኢና፣ ዝኾነት ትዛረባ ሕማቕ ቃል ትትንክፈናን ተሕምመናን እያ እቲምንታይሲ ነፍሲ ወከፍና ( ኤርትራውያን ) ነዛ ሃገር ደም ኣፍሲስናላን ህይወት ኸፈልናላን ኢና። ኣንታ ኣብ መላእ ዓለም ፋሕ ኢልካ ዘለኻ መንእሰይ ንዘዝተበሃልካዮ ሓቂ ይኹን ሓሶት ከየረጋገጽካ ፣ ጽባሕ ተመሊሱ ንዓኻ ጎዳኢኻ ይኹን ጠቓሚኻ ከይመሜኻ ምሽሙሻት ርኳን ሕብረተ ሰብ ዝኾኑ ፣ ዓይኖምን ኣእምርኦምን ብጽልእን ቅርሕንትን ዝዓወሩ፣ ብኣውራጃዊ ሕማም ዝተበከሉ፣ ዝበሉኻ ኣሚንካ ኣንጻር ህዝብኻን መንግስትኻን ኣይትኹን ! ኣብ ዝመረጽካዮ ሃገር ተቐመጥ ዜጋ ናይቲ ዘለኻዮ ሃገር ኣይኮንካን ክትከውን ውን ኣይትኽእልን ኢኻ ! ፈቲኻ ጸሊእካ ኤርትራዊ ኢኻ ። ጽባሕ ተመሊስካ ንእትኣትዋ ኤርትራ ሎሚ ኣንጻራ ጠጠው ኣይትበል ! ንጥፍኣታ ኣይትመነ፣ ጽባሕ መን ኢኻ እንተ በሉኻ መን ኢኻ ክትብል፣ ኣበይ ኢኻኸ ክትኣቱ ? ኤርትራዊ ምዃንካ ብትውልዲ ጥራይ በይኑ ኣኻሊ ከይመስለካ፣ ነጻ ኤርትራ ክትፍጠርን ንስኻ ኤርትራዊ ዝብል ዜግነት መታን ክህልወካ ልዕሊ ሚእቲ ሽሕ መንእሰያት እዮም ሞባእ ንናጽነት ተኸፊሎም። ነዚ ሓቂ እዚ ምስ እትፈልጥን ንዕኡ ንምዕቃብን ንምዅላዕን ምስ እትሰርሕ ጥራይ ኢኻ ኤርትራዊ እትኸውን ።እዚ ክቡር ታሪኽ እዚ ንዘንት እለት ተኾሊዑን ኣብ ኣእምሮ ኤርትራዊ ትውልዲ ክሰፍርን ብኹሉ ዓቕምና ለይትን ቀትርን ኣስሚርና ክንሰርሕን ታሪኽ ናብ ቀጻሊ ወለዲ ክሰጋገርን ናይ ነፍሲ ወከፍና ሓላፍነት እዩ።
ክብርን ሞገስን ንሓይልታት ምክልኻል ኤርትራ !!!
ዘለኣለማዊ ዝኽርን ክብርን ንሰማእታትና !!!
ወትሩ ዓወት ንሓፋሽ !!!


text:
ዕለት 23 ግንቦት 2017 ዓ.ም. ናይ ኢጣሊያ ብፁዓን ጳጳሳት ቤት ምኽሪ ሓፈሻዊ ጉባኤ ኣብ ሃገረ ቫኢካን ጉባኤ ኣዳራሽ ሲኖዶስ ሰዓት 16.30 ቅዱስ ኣቦና ር.ሊ.ጳ. ፍራቸስኮ ብዘስምዕዎ ቃለ ምዕዳን ከምእተጀመረ ልእኽቲ ጋዜጠይና ራዲዮ ቫቲካን ሊዛ ዘንጋሪኒ ሓቢረን።
እዚ መበል 70 ሓፈሻዊ ጉባኤ ናይ ኢጣሊያ ብፁዓን ጳጳሳ ቤት ምኽሪ ነቶም ናይቲ ብፁዓን ጳጳሳት ቤት ምኽሪ ኣቦ መንበር ኰይኖም ዘገልገሉን ናይ ተእዀ ዘመኖም ዘብቕዔ ናይ ጀኖቫ ሊቀ ጳጳሳ ብፁዕ ካርዲናል አንጀሎ ባኛስኮ ተካኢ ዝዀኑ ተጋባእያን ብፁዓን ጳጳሳት ሰለስተ ኣስማት ንቕዱስ ኣቦና ከቕርቡ ምዃኖም ዝሓበራ ልእኽቲ ጋዜጠይና ራዲዮ ቫቲካን ዘንጋሪኒ ኣስዒበን፥ ናይቲ ጉባኤ ርእሰ ነገር “መንእሰያት፡ ንናይ እምነት ርክብ” ዝብል ከዝዀነን ዕለት እቲ ካብ ዕለት 26 ክሳብ ዕለት 29 ጥቅምቲ 2017 ዓ.ም. ኣብ ኢጣሊያ ከተማ ካሊያሪ ንኽካይድ ዝተወሰነ ናይ ኢጣሊያ ናይ ማሕበራዊ ሰሙን ጉባኤ ናይ ምቅርራባት ጉዳይ ከምዝዝትይን፡ ቀጺሉ እውን ኣብ ኢጣሊያ ኣባይቲ ፍርዲ ቤተ ክርስቲያን ኣብ ምሕደራዊ ሕጋውነት ፈልዩ ከምዝምልከትን ዕለት 24 ግንቦት 2017 ዓ.ም. ንጐሆ ሰዓት ሸሞንተን ፈረቓን ብፁዓን ጳጳሳት ቤት ምኽሪ ኢጣሊያ ብሁባሬ ኣብ ባዚሊካ ቅዱስ ጴጥሮስ ብሁባሬ መስዋዕተ ቅዳሴ ከዕርጉ እዮም። ዕለት 25 ግንቦት ድማ ኣብ ሃገረ ቫቲካን ኣብ ዝርከብ ኣብ ናይ ጳውሎስ ሻድሻይ ናይ ጉባኤ ኣድራሽ ኣጥሪዩም (ዛሬባ) ልክዕ ሰዓት ሓደን ፈረቓን ቤት ምኽሪ ብፁዓን ጳጳሳ ኢጣሊያ ጋዜጣዊ መግለጺ ክህቡ ምዃኖም ኣፍሊጠ።
ቅዱስ ኣቦና ነቲ መበል 70 ሓፈሻዊ ናይ ኢጣሊያ ብፁዓን ጳጳሳት ቤት ምኽሪ ጉባኤ ንኸጀምሩ ኣብ ዘስምዕዎ ቃል፥
ፍቑራት ኣሕዋት
ኣብዘን ዝሓለፋ ማዕልታት ነቲ ምሳኹን ብዘካይዶ ርክብ እንክሓስብ ነቲ ናይ
“ሰብ ውሽጣውነት ልዙብ ኣእማኒ” መፈስስ ቅዱስ ተማሕጺነን ብሃቂ ብዘይ ናይ መንፈስ ቅዱስ ሓይሊ፥ “ኣብ ሰብ ባዶነት ህልው ይኸውን፡ ብጀካ ገበን ሓደ’ኳ ዘይብሉ” ምስ ኰነን ድኻምና ኩሉ ከንቱ ኰይኑ ምስ ተረፈን። ብፍቕሪ ጥራሕ ከዝደሓና ንምስትውዓል እውን ምተሰኣነና፡ ማለት ድማ ኣባና ፍቕሪ ህልው ኣይስኰነ። ካብ ህያው እግዚኣብሐርን ቅዱስ ሕዝቡን ርሑቓት ምስ ኰንና፥ ነዓ መንፈስ ቅዱስ ካብ ሰማይ ባይ ብርሃንካ ጩራ ኣብ ማእከልና እውርድ ንምእመናን ነቶም ኣባኻ ንዝተኣማመኑ ቅዱሳት ህያባትካ ዓድል”
እንክብሉ ጸሎት ናብ መንፈስ ቅዱስ ከመዕረጉ ልእኽቲ ጋዜጠይና ራዲዮ ቫቲካን ዘንጋሪኒ ኣፍሊጠን።
እቲ ቀዳማይ ጸጋ መንፈስ ቅዱስ ጊዜኻ ንምክፋል ስንድው ምዃንን ጽን ምብህሃልን መሃዝነን ምጽንናዕን እዩ እዚ ድማ ሓደኣዊ ስምምዕ-ሓደ ምዃን እዩ። እዘን ናይ ኣኼባ መዓልትታትኩም ግልጺን ትሑትን ቅኑዕን ምንጽጻ ዝንበረን ክዀና እምነየልኩም። ጽርድነት ናይ ሓሳብ ፍልልያት እተተራእየ ከፍርሃና የብሉን። ኣብቲ ንብዙኃነ ርህዋት ዝገብርን እቲ ፍልልይ ኣብ ሕይውነታዊ ፍቕሪ ንዘተዓርቕ መንፈስ ቅዱስ ተወከፉ።
በቲ ካብቲ ናይ ከባቢ ኣቢያተ ክርስቲያናትኩምን ሰበኻታኩም ካብ ዝርአይ ንብዓትን ሓሴትን ዝምንጭው ንናይ ነፍሲ ወከፍ ተመክሮ ህብቱም ዝዀነ ጳጳሳዊ ጉባእያውነ ንበሩ፡ ብሓባር ምጉዓዝ ናይ ቤተ ክርስቲያን ቅወሜ እዩ። እዚ ድማ ነቲ ጭቡጥ ኩነት ብዓይንን ልብን እግዚኣብሔር ንኽትንትኑን ከተስተውዕሉን ዘብቅዕ ጸብጻብን ስእልን ከምኡ እውን ንኢየሱስ ክርስቶስ ንምስዓብን ናይቲ ዝቖሰለ ናይ እዋናዊ ሕይወት ኣገልጋሊ ንምዃን ቅድመ ኩነት እዩ።
ጉባእያውነት እስትንፋስን ከይድን ክዋኔና ዘነጽርን ንውሳኔታትና ዘነቓቕሕ ውዕዉዕ ሱታፌኣውነት እዩ። በዚ ደረት-ትርኢት’ዚ ጥራሕ እዩ ሓዋርያዊ ግብረ ኖልዎ ኣገልግሎትናን ውሳኔታትናን ክንሕድስን ኣዋናዊ ናይ ቤተ ክርስቲያን ተልእዀ ንሎማዊ ዓለም ብቑዕ ዝገብር። በዚ መገዲ’ዚ ጥራሕ እዩ ናይዚ ጊዜ’ዚ ሕልኽልኽ ክንገጥሞ እንኽእል። ንቲ ክሳብ ሕጂ ዝተገብረ ጉዕዞ ኣፍልጦ ብምሃብ ኩሉ ብምብህሃልን ሙሉእ ሓሳብካ ካብ ዕቑርነት ናብ ቅሉዕነት እናውረድካ ኩሉ ንምብህሃል ብቖራጽነት ንቐጽል።
ብርግጽ እዚ ከይዲ’ዚ ብዕጽወትን እምቢታን እውን ዝተሰነይ እዩ። እዚ ማለት ድማ ነቲ ዝተመሓላለፈ እሙን እምነት ኣብ እሙን ምስክርነት ምጉዳልን ዝረአይ ዘይእሙንነት ነቲ ዝተመሓላለፈ እምነት ከቢድን ካብቲ ንኸሳድድ ዝመጽእ ዓለም ኣብ ልዕሊ እምነት ዝወርድ ሕደጋ እዚዩ ዝኸበደ ስግኣት እዩ። ስለዚህ እዚ ኣስተውዕሎ’ዚ ድማ ትብጻሕ ናብ ቤተ ክርስቲያን ዝብል ናይ ዮሓንስ ራእይ መልእኽቲ ምዕ. 1፡ 4, ምዕ. 3፡ 22 ተቐበቲ ንኽንከውን ይሕግዘና። መንፈስ ቅዱስ ንሎማዊት ቤተ ክርስቲያን ዝብሎ ጽን ንበሎ፡ ነቲ ኣባና ክፍውሶ ዝደልዮ መታን ከነስተውዕል ነቢያዊ መልእኽቱ “ነዓ፥ ኣቦ ድኻታት፡ ንዓ፥ ንስኻ ወሃቢ ጸጋታት፡ ነዓ፥ ብርሃን ልቢ” ቢልና ነእንግድ።
ልክዕ ከም ቤተ ክርስቲያን ቤተ ክርስቲያን መን ይፈልጥ ኣንሕና እውን ነቲ ፍቕሪ ነቲ ናይ ፋልማ ውዕዉዕን ህንጡይን ስምዒት ዝራሕራሕና ንኸውን። ናብቲ ኣናስር ምልስ ንበል ናብቲ ናይ ብጋሰ ዓንዲ ዝዀነ ናይ ፋልማ ጸጋ ምልስ ንበል ነቲ እሙን ናይ እግዚኣብሔር ከም ፍቓድና ብዝኾነ ኽርስቶስ ንኽንጥመት ንፍቀድን ብኣኡ ንኽንጥመት ገዛእ ርእስና ንሕደገሉ። እቲ እንኰ እድላዪ፡
“እዚ ኣብዚ ዝተኣከበ ጉባኤና ብናይ ክርስቶስ ብርሃን እንተዘይኰነ ብኻልእ ዝኹላዕ ኣይኰነን። ንሱ ናይ ዓለም ብርሃን እዩ። መንፈስና ቃል ናይቲ እንኰ ምምህርና ናይ ዝዀነ ጐይታ እንተዘይኰነ ካልእ ሓቅ ኣይንድለይ። ንሕግታቱ ንኣእ ብኹሉ እሙን ብዝዀነ እሺታን ምእዛዝ እምንበር ብዛዕባ ክልእ ኣይንሻቐል። ደጋፊና እዚ እማኔ’ዚ እተዘይኰይኑ ነቲ ድኹም ተኣማንነትና ዝድግፍ ካልእ ሓደ እኳ ይልቦን። ስለምታይ ኣብ ቃሉ ስለ ዘመልሐቐ ብምዃኑ፥ ‘ዝኣዘዝኩኹም ኩሉ ኪሕልዉ ምሃኣርዎም። እነሆ ኣነ ድማ ኽሳዕ መወዳእታ ዓለም ኵሉ መዓልቲ ምሳኻትኩም እየ’(ማቴ. 28,20) (ጳውሎስ ሻድሻይ ዕለት 29 መስከረም 1963 ዓ.ም. ኣብ ካልኣይ ጉባኤ ቫቲካን ካብ ዘስምዕዎ ዘረባ)”
ከም ናይ ሰምርኔስ ቤተ ክርስቲያን መን ይፈልጥ ናይ ድኻምነትን ብሕትውናን ምጭናቕ ብዛዕባ መጻኢ ክንነብር እንከሎና ናይት ከቢድ ፈተና ግዳይ ምስ እንኸውን እቲ ናይ ኢየሱስ ክርስቶስ እግዚኣብሔር ነቲ ከም ሃይማኖተይና ሰብ ምስ እንሕልኖን እንጽበዮን ኵሉ ዘይተመዓራረየ ከምዝኾነ ምስ እንተስተውል ተናዊጽና ንተርፍ፡ የደናግርን የናውጽን የሰናኽልን። ናይ ትዕግስቲ ሓይሊ ናይ ኣበ ነፍሳት እምነት ኣባናን ሓይሊ ኣብ ዝዀነ ኣብቲ ዘደንቕ ኣብ ናይ እግዚኣብሔር ብጋሴ ዘንበርናዮ እምነት ንዓቅብ፡ ከምዚ ምስ እንገብር ነቲ ዘጋትመና ካልኣይ ሞት ኣይክንፈርሕን ኢና። ገዛ ርእስና ሞይቱ ምንባር ገዛእ ርእስና ክርስቶስ ንኽኸውን ኣይንፍራሕ።
ከም ናይ ጴርጋሞ ቤተ ክርስቲያን ምናልባት ኣንሕና እውን እምነት ምስ ዓለማውነት ናይ ወንጌላዊ ሕይወት ኣመክንዮ ምስ ስልጣንን ርእሰ ተዓዋትነትን ኣጣሚርና ንኸውን … ቤተ ክርስቲያን ከም ናይ ማሕበራዊ ቤት ጽሕፈት ገይርና ንሓስብ ንኸውን። ናይ ውስጣዊ ርትዒ ጉድለት ዝዀነ ክልተ ጐይቶት ንምግልጋል ንፈታትን ንኸውን። እቲ ኩሉ ከንቲ ዝዀነ ህንጠያን ብዛዕባ ገዛእ ርእስና ጭኑቓት ኰይና ምንባር ብቐጻልነት ጠመተና ኣብቲ ኣብ ትሑታት ኣሕዋትናን ዘሎ ኣብ ጐይታ ነንብር፡ ከምዚ ምስ እንገብር ድማ ብሓቂ ምስቲ ናጻ ዘውጽእ ሓቂ ክንራኸብ ኢና።
ከም ቤተ ክርስቲያን ትያጥሮን እምነት ክርስትና ናብቲ ኣልቦ ጭቡጥነት ዝዀነ ተርታ መሰረተ ሕግን ደንብ ነነኣእሶ ንኸውን፡ ከምዚ ክኽወን እንከሎ ድማ ናብቲ ጭቡጥ ኩነት ዝይምግዳስን ንናይ ሓው ኣካል ንኽንግደስ ናብ ዘይገብር ዘይስግው መንፈሳውነትን ይውደቕ፡ ናብቲ ትርጉም ዘለዎ ኣገዳሲ ዝዀነን ናብ እምነትን ፍቕሪ ንጐይታን ኣገልግሎትን ናብቲ ብናጻን ብሓሴትን ምግልጋል ንመለስ። እቲ ናይ ኢየሱስ ክርስቶስ ኣተሓሳባን ትግባሬን ንፈጽም ምስቲ ዕራርቦ ዘይፈልጦ ወርሒ ምስ ዝዀነ ጐይታ ብሓቂ ሱታፌ ክህልወና እዩ።
ከም ናይ ሰርዴስ ቤተ ክርስቲያን ብናይ ካልኦት ኣገባብን ፍርድን ኩነት ተደሪኽና ብራእዩለይን ብደጋውን ብበለጽን ዝተማረኽና ክይንኸውን። ፍሉይነት ክርስትና ግና ወንጌል ብቓን ግብርን ጭቡጥ ተኣዝዞን ብህያው ተኣማንነትን ንስልጣናት ዕቡያትን መናወጽትን እምቢ ብምባልን ምስ ትሑታት ብምዕራኽን ምስ ስኡናት ብምክፋልን ምእንጋድ እዩ። ብፍቕሪ ኣብ ሕቶ ክንኣቱን ብፍቕሪ ንኽንሕተት ገዛእ ርእስና ንፍቀድ፡ ናይ ስኡናት ጥበብ ሃብትና ንግበር ንምጻል ዘይኰነስ ውህደት ነተባብዕ፡ ከምዚ ምስ እንገብር ብምሕረት ኣብ ናይ ሕይወት መዝገብ ተሳተፍቲ ክንከውን ኢና።
ከም ቤተ ክርስቲያን ፊላደልፍያ ኣብ ጽንዓትን ብዘይ ፍርሒ ኣብ ጭቡጥ ኩነት ንኽንኣቱን ስለ እቲ ብፍሉጽ ሃብቲ ዝዀነ መንግስቲ ኣምላኽ ኩሉ ብዘይ ገታእ ሸይጥካን ንናይ ተልእዀ ጸጋ ክፉት ምዃን፡ ነቲ ኣብ ቅድሜና ዕጽው ዝኸውን ማዕጾ ብትብዓት ብጐይታ ክንሓልፎ ኢና። ኩሉ ኣጋጣሚ ንኽልእ ቀረባ ንምዃን ክንጥቀመሉ ኢና። እቲ ብሉጽ መባኹዕቲ እውን ንበይኒ ክግነትን ክሕሰብን ዝከኣል ኰይኑ ጥራህ እዩ ዝተርፍ። ትሑት ምስ ዝኸውን ግና ንዝቡሕ ሓርጭ የቡኲዕ፡ ኣብ ናይ ዘርኢ ሰብ ከተማ ንተሓወስ ብስቶም ናይ ዝተፈላለዩ ባህልታት ሃብቲስ ስሉጥ ምርኻብ ይሃልወና። ብሓባር ስለ ናይ ኩሉን ናይ ንፈሲ ወከፍን ንናይ ሓባር ጥቕሚ ንትጋህ፡ ከምዚ ምስ እንገብር ናይታ ሓዳስ ኢየሩሳሌም ዜጋታት ኰይንና ክንርከብ ኢና።
ፍቱዋት ኣሕዋተይ ጐይታ ጠሪሹ ንኽጸቕጠና ኣይኰነን ናኣባና ዘተኩር፡ ምእንቲ’ዚ ካብ ፍቕሪ ኣብ ዝነቅል ግንሖ ግዚና ኣይነባኽን (ግብረ ሓዋ. 3,19 ረአ) ስለምንታይ ናብ ፍቕሪ እዩ ዝመርሕ፡ ንኽንበራብርን ንኽንነጽሕን ንኽንጸናናዕ ገዛእ ርእስና ንፍቀድ፡ ንምብርባርን ምንጻሕን ምጽንናዕን ሕራይ ንበል፥ ኦ መንፈስ ቅዱስ “ርስሓት ኩሉ ሕጸብ፡ ንቑጽ ኩሉ ኣተርክስ፡ ነቲ ዝደምይ ፈውስ፡ ነቲ ደረቕ ኣለምልም፥ ነቲ ዝሑል ኣውዕይ፡ ነቲ ዘንጊዑ መንገዱ ስሒቱ ዝቐነነ ኣቕንዕ”
ነቲ ከም እወታውን ቅቡልን ክሳብ ጌርና ንርእዮን ወይ ከኣ ክስገር ኣይከኣልን እዩ ቢልና ብርግጽ ሱር ሰዲዱ እዩ ቢልና እንሓስቦም ኩነታት ከም ልሙድ ከይንገብሮ ጽንዓትን ትብዓትን ንሕተትት። ትንቢት ብሓይሊ ኵሉ ምትርባዕ ዝብል ሕጹጽ ጠለብ ኣየቕርብን፡ እንታይ ድኣ ነቲ ናይ ሓደ ቤተ ክርስቲያናዊ ማሕበረሰብ መለለዩ ዝዀነ ብናይ ብፁዕነት መንፈስ ተፈዊስናን ተነቓቒሕናን ትብዓትን ጽንዓትን ዝሓቱ ብኩነነታትን ኩነታት ደቂ ሰባትን ናብቲ ሰብኣዊ ኵነትን ክንውሰጥን ምርጫታት እዩ ዘቕርብልና። በዚ መገዲ’ዚ እቲ ቅድም ቀዳድም ብፍቕሪ ዝኹላዕ ወንጌላዊ ብስራትና ይቕረጽ። ብእማነ እናተንቀሳቐስና እዚ ሎማዊ ግዜ እውን እቲ ቅኑዕን ግቡእን ናይቲ ሞት ስዒሩ ዝተንስኤ መንፈስ ዝረኣየሉ እንተዀነ መን ይፈልጥ። እቲ ካባና ትጽቢት ዝግበረሉ ሓላፍነት ብልሙእነት ክንፈልጦን ክነእንግዶን ከም ድላዩ ንኽንፍጽም እዩ።
“ፍጹም መጸናንዒ ናይ መንፈስ ጥዑም ጋሻ ጥዑም ቅሳነት ዝዀንካ መንፈስ ቅዱስ ነዓ”
ፍቱዋት ኣሕዋተይ፥ ናይ እግዚኣብሔር ቤተ ክርስቲያን ክንጓስይ ዝተጸዋዕና ኢና (ግብረ ሐዋ. 20፡ 28 “ስለዚ ንርእስኹምን ነታ ብገዛእ ደሙ ዘጥረያ ቤተ ክርስትስያን ኣምላኽን ክትጓስዩ ቅዱስ ኤጲስ ቆጶሳት ገይሩ ኣብኣ ዝሸመኩም ኵሉ መጓሰ ሓልዉ”፡ ናይቲ ናይ ሕያዋይ ጓሳ ተልእኾ ተሳተፍቲ፡ ኣብ ቅድሜኹም ኣብ ቅድሚ የዕንትኹም ማንም ዘይርእዩን ንጹሉን ኣይኹን። ብናይ እግዚኣብሔር ምሕረት ትኵር ሓልዮትን ቦቕባቕን ንዅሉ ፍጥረት ሰብ ንኽትራኸቡ ብጽኑዕን ሓላይን መንፈስ ተመሊእኩም ውጹ። ናይቲ ካልእ ሰብ ሰናይን ክፋእትን ከም ናትኩም ኣስተውዒልኩም ብሞሳን ርህራሄን ሕይወት እተወፍዩ ኩኑ። እዚ ጸዋዕታኹም ይኹን። ስለምታይ ቅድስቲ ተረዛ ዘጸሕጻነ ኢየሱስ፥ “ናይ ቤተ ክርስቲያን ዝተፈላለዩ ኣካላት ክትግብሩን ክነቓቕሑን ዝገብር ፍቕሪ ጥራሕ እዩ። ፍቕሪ እንተ ዝቕሕም ኔሩ ሓዋርያት ወንጌል ኣይ ምስ ሰበኹን ነይሮም፡ ሰማዕታት ናይ ደም ዋጋ ካብ ምኽፋል መንሰሓቡ ነይሮም” ከም እትብሎ እዩ።
በዚ መንፈስ’ዚ ብፁዕ ካርዲናል ባኛስኮ ኣብ ናይ ኢጣሊያ ብፁዓን ጳጳሳት ቤት ምኽሪ ብኣቦ መንበርነት ንናይ ዓሰርተ ዓመታት ኣገልግሎቶም አመስግን። ውልቃዊ መስዋዕትነት ዝሓትት ኣብዚ ኣብ ኢጣሊያን ቤተ ክርስቲያን ኣብ ዝርከባሉ ጥንቃቔ ኣብ ዝሓትት ናይ ለውጢ ከይዲ ብትሕትና ንዘበርከትዎ ኣገልግሎት አመስግን። ምርጫ ተኸታሊኦም ንቤተ ክርስቲያን ናይ ፍቕሪ ምልክት ካብ ምዃን ካልእ ትርጉም የብሉን፡ ብመንፈሳውን ግብረ ኖላውን ልልያ ብጽሙር እዘራርባ ናይ መንፈስ ቅዱስ ጸጋ ብቓልን ተግባርን ዝተነብረ ፍቕሪ እዩ።
ስለይ ዓቃብን ምስክርን ናይ እምነትን ናይ ውህደትን ናይ መላእ ቤተ ክርስቲያን ንኽኸውን ዝተጸዋዕኩ ምሳኹም ስሌኹም ክሳብ ኣጽናፍ ዓለም ብሓሴት ነዚ ተልእዀ ክፍጽም ሓደራ ጸልዩ፥ “ነዓ መንፈስ ቅዱስ፡ ብቑዕ ጠባይ ዓድል፡ ቅዱስ ዕረፍት ሃብ፡ ዘለዓለማዊ ሓሴት ዓድል፡ ኣሜን”


text:
ዋና መምረፂ
ሓገዝቲ ሰነዳት
ሕትመታት
በዓል መዚ ልምዓት እቶት ክልል ትግራይ ኣብ ቅድመ ክፍሊት ግብርን ተወሳኺ እሴት ታክስን ኣመልኪቱ ንሓለፍትን ክኢላታት ፋይናንስን ኣብያተ ዕዮ ክልል ስልጠና ሂቡ።
- Details
- Hits: 2270
በዓል መዚ ልምዓት እቶት ክልል ትግራይ ኣብ ኣጠቓቕማ ቅብሊት ኣመልኪቱ ምስ ወነንቲ ውልቀ ትካላት ጥዕና መድረኽ ዘተ ኣካይዱ
ኣብ ከተማ መቐለ ግልጋሎትን ንግድን ንምሃብ ኣብ ሆስፒታላት ፣ ክልኒካትን ኣብያተ መደብር መድሓኒትን ዝተዋፈሩ ወነንቲ ውልቀ ጥዕና ትካላት ንተጠቀምቲ ኣብ መዳይ ምቑራፅን ምሃብን ቅብሊት ኣመልኪቱ ኣብ ከተማ መቐለ ናይ ሓደ መዓልቲ መድረኽ ዘተ ብበዓል መዚ ልምዓት እቶት ክልል ትግራይ ምስ ቤት ፅሕፈት ልምዓት እቶት ዞባ መቐለ ከም ዝተኻየደ ተሓቢሩ።
ሃገርና ናይ ግብሪ ፖሊስን ሪፎርምታት ብምቕራፅ ካብ ዜጋታት ፍትሓውን ተመጣጣንን ግብሪ ብምእካብ ሰላም፣ልምዓትን ዲሞክራስን ኣብ ምርግጋፅ ዓብይ ዝላ ተመዝጊቡ እዩ። ብፍላይ ፍትሓዊ ሃፍቲ ክፍፍል ዜጋታት ንምርግጋፅ ኣታዊ መሰረት ዝገበረ ፍትሓዊ ግብሪ ብምእካብን ዘመናውን ሕጋውን ስርዓት ምሕደራ ግብሪ ብትግባርን ውሽጣዊ እቶት ክልልናን ሃገርናን ብምዕባይ ኣብ ምስፍሕፋሕ መሰረተ ልምዓት፣ማሕበራዊ ግልጋሎትን ዓበይቲ ፕሮጀክታትን ወሳኒ ጉዳይ ኮይኑ ጉዕዞ ህዳሴና ብምርግጋፅ ናብ ተርታ ማእኸላይ ቁጠባዊ ዓቕሚ ዘለወን ሃገራት ንምእታው ካልኣይ ትልሚ ዕብየትን ስግግርንእናተተግበረ እዩ። በዚ መሰረት በዓል መዚ ልምዓት እቶት ውሽጣዊ ፍልፍል ኣታዊ ክልልናን ሃገርናን ንምዕባይ ሓገዝቲ ዝኾኑ ኣብ ምልማዕ ሓይሊ ሰብ፣ ግንዛበ ምዕባይን ኣወሃህባ ግልጋሎትን ፣ ዘመናዊ ስርዓት ኣተሓሕዛ መረዳእታ፣ ምርግጋፅ ልዕልነት ሕግን ምዕባይ እቶትን ዝኣመሰሉ ሪፎርምታት ግብሪ ኣብ ምትግባር ይርከብ። በዞም ሪፎርምታት ኣብ ኣከብትን ከፈልትን ግብሪ ዝመፀ ግንዛበን ናይ ኣተሓሳስባ ለውጢን፣ሪፎርምታት መፍለይ ቁፅሪ ከፋላይነት ግብሪ ፣ ሒሳብ መዝገብ፣መሳርሒ መመዝገቢ መሸጣ ፣ ተወሳኺ እሴት ታክስን ተርን ኦቨር ታክስን ኣብ ምትእትታው ፣ ኣብ ኣወሃህባ ግልጋሎትን ምዕባይ እቶትን ዝሓሸ ውፅኢት ዝመፀ ኮይኑ ሕዚ’ውን ግን ኣብ ጉዳይ ቅብሊት ምሃብን ምቑራፅን ተወሳኺ ፃዕሪ ከም ዘድሊ ዋና ዳሬክተር በዓል መዚ ልምዓት እቶት ክልል ትግራይ ወ/ሮ ምሕረት በየነ ሓቢረን።
ሕጋዊ ስርዓት ኣጠቓቀቕማ ቅብሊት ከፈልቲ ግብሪ ከካትቶም ዝግባእ ነጥብታት እቶም ቀንድታት ስም ከፋሊ ግብሪ፣መፍለይ ቁፅሪ ከፋላይነት ግብርን ስም ንግድ ትካላትን ዝኣመሰሉ ከይኖም ኣብ ከፈልትን ኣከብትን ግብሪ ኣገደስቲ ረብሓታት ይህብ’የ ነጋዶ ቅብሊት ብኣግባቡ ብምጥቃሞም ንግዲ ትካሎም ንምፍላጥ፣ ፍትሓዊ ግብሪ ንምኽፋል ፣ ብኽነት ንምክልኻልን ተወሳኺ እሴት ታክስ ንምኽፋልን ዝጠቕሞም ኮይኑ ብመዳይ ኣከብቲ ግብሪ ድማ ኩነታት ሕጋውነት ነጋዶ ንምፍላጥ ፣ መረዳእታ ዕዳጋን መሸጣን ንምርኣይን ቅሬታ ኣብ ምፍታሕን ሓጋዚ እዩ። ይኹን እምበር ዘይቅኑዓት ነጋዶ ብዝፍፅምዎም ዘይሕጋዊ ኣጠቓቕማ ቅብሊት ካብ ረብሕኡ ጉድኣቱ ስለ ዝዓቢ ልዕልነት ሕጊ ንምርግጋፅ በቲ ዝወፀ ሓዱሽ ኣዋጅ ስርዓት ምሕደራ ግብሪ መሰረት ንሓቲ ቅብሊት ብዘይምቆርፁ 50 ሽሕ ብር ይቕፃዕ ዝብል ሕጊ ተግባራዊ ከም ዝግበር ወናኒ ኣ/ከ/ስ/ሕግን እቶትን ኢንተለጀንስን ኣይተ ተስፋይ ታደሰ ኣተሓሳሲቦም።
ኣብ መወዳእታ ምስ ንግዲ ፍቓድን በዓል ዋናን ምስ ቅብሊት ዘለዎም ረኽቢ እንታይ ይመስል? ኣብ ኣወሃህባ ግልጋሎትን ደገፍን ዘሎ ኩነታት? ናይ ጥዕና ስራሕ ምስ ዘለዎ ክብደትን ክኽተሎ ዝኽእል ሰዓቤንን ብመንግስቲ ዝግበረሉ ትኹረት፣ደገፍን መተባብዕን እንታይ ኣሎ? ንመስርሒ ትካል ዝግበር ዘሎ ናይ ክራይ ኩነታት እንታይ መፍትሒ ክወሃቦ ይኽእል ዝብሉ ሕቶታትን ርኢቶታትን ካብ ተሳተፍቲ ተላዒሎም ካብ መድረኽን ዝምልከቶም ኣከላትን ግቡእ መብራህርህን ርኢቶን ምስተወሃቦም እቲ መድረኽ ዘተ ብዓወት ተዛዚሙ።
- ንደረጃ ‘ለ’ ኸፈልቲ ግብሪ ናይ ግብሪ መኽፈሊ እዋን ካብ ሓምለ 01/2008 ክሳብ ጳጉሜን 05/2008 ምዃኑ፣
- ንደረጃ ‘ሀ’ ኸፈልቲ ግብሪ ናይ መኽፈሊ እዋን ድማ ካብ ሓምለ 01/2008 ክሳብ ጥቅምቲ 30/2009 ምዃኑ እንዳዘኻኸርና ግብሪ ብእዋኑ ብምኽፋል ሃገራዊ ግቡእና ንዋፃእ፡፡


text:
4.5 ኪሎ ግራም ወርቂ ናብ ሃገራዊ ባንኪ ኣትዩ
መቐለ ሓምለ 27/2009(ድወት)ሎሚዘበን 4.5 ኪሎ ግራም ወርቂ ካብ ዞባ ሰሜናዊ ምዕራብ ትግራይ ናብ ሃገራዊ ባንኪ ከምዝኣተወ ምምሕዳር እታ ዞባ ኣፍሊጡ፡፡
ኣብ ምምሕዳር ዞባ ሰሜናዊ ምዕራብ ትግራይ ጠማቲ ጉዳያት ማዓድን ኣይተ ካልኣዩ ብርሃነ ከምዝገለፅዎ ካብታ ዞባ ናብ ሃገራዊ ባንኪ ዝኣተወ ወርቂ 3.6 ቢልዮን ቅርሺ ዋጋ ከምዘለዎ’ዩ፡፡
ካብታ ዞባ ናብ ሃገራዊ ባንኪ ዝኣተወ ወርቂ ብመልክዕ ሮያልቲ ዝተረኸበ 3.1 ሚልዮን ቅርሺ ናብ ካዝና መንግስቲ ኣታዊ ከምዝኾነ ኣይተ ካልኣዩ ሓቢሮም፡፡
ውህሉል ሃፍቲ ወርቂ እታ ዞባ ኣብ እዋን ክራማት ክሳብ 520ሽሕ ኣብ እዋን ሓጋይ ድማ ልዕሊ 50ሽሕ ወገናት እናተረብሕሉ ከምዝርከቡ ዝገለፁ ኣይተ ካልኣዩ እዚኦም ዘፍርዩዎ መጠን ወርቅን ናብ ሃገራዊ ባንኪ ዝኣቲ መጠን ወርቅን ዓብይ ኣፈላላይ ዘለዎ ብምዃኑ ዝፈሪ ወርቂ ሙሉእ ብሙሉእ ፀንቂቕኻ ናብ ሃገራዊ ባንኪ ዝኣትየሉ ባይታ ንምፍጣር ዝተጠናኸረ ምርብራብ ይግበር ምህላው ኣመልኪቶም፡፡